
Librorum  de  Anatomia,  Physiologia,  at- 
que Chemia,  neque  penuria,  neque  amor  ali- 
quid 'novi  proferendi  me  induxit  ad  paginas 
sequentes  componendas  ; sed,  ut  scientia  ea- 
rum rerum  inulta  volumina  evolvendo  quaera- 
tur ideoque  labor  sit  magnus  necesse  est,  de- 
siderium laborem  summos  in  medicina  honores 
ambientibus 'multo  faciliorem  reddendi,  non 
solum  res  Auatomiae  et  Physiologiae  praeci- 
puas, verum  etiam  principia  corporis  Chemi. 
ca  solidarum  atque  partium  fluidarum,  quan- 
tum hbdie  cognita  sunt,  in  hoc  parvulo  volu- 
mine ante  oculos  ponendo. 


Latino  sermone  usus  sum,  ut,  exemplo  me- 
dicorum  nostrae  almae  Academiae  celeberri- 
morum, juventuti  ingenuae  in  medicinae  stu- 
dium incumbenti  pro  virili  parte  suaderem  lin- 
guam Latinam  tam  utilem  quam  elegantem  co- 
lendam ; in  qua  tam  multae  res  praeclarae, 
memoria  dignissimae,  de  artibus  et  scientiis, 
imprimis  vero  de  arte  medica,  conduntur,  qui- 
bus medicum  imbui  atque  ornari  decet. 

Observandum  tamen  est  me  a celeberrimo 
medico  in  Gallia,  qui  nuper  rerum  Chemiae 
vocabula  nova  exposuit,  aliisque  etiam  nos- 
tratibus haud  parvi  nominis  dissentire  ; qui, 
ob  causas  mihi,  fateor,  incognitas,  nomina 
quaedam  in  as  finientia  cum  patrio  in  atis  in 
genere  masculino  posuerunt.  Id  certe  his  re- 
gulis grammaticae  bene  cognitis  adversum  est. 

AS  petit  haec.  Neutrum  est  •vas,  vasis,  queisque  Pelasgi 
Dant  atis  in.  patrio.  . 

Atis  ab  as  tardant,  anatis  nisi,  quaeque  Latina. 

Caetera,  sed  vasis  dempto,  correpta  dabuntur. 

Per  has  regulas  vocabula  nova,  sulphas, 
carbonas,  &c.,  oportet  esse  aut  generis  foemi- 
nini,  aut  neutrius.  Nulla  enim  nomina  mas- 
culina, quantum  scio,  nominibus  perpaucis 
virorum  propriis  exceptis,  in  As  finientia  cum 
genitivo  in  atis  existunt.  Si  haec  vocabula 
foeminina  sunt,  penultima  genitivi  producen- 
da; si  neutra,  corripienda  est.  Praeterea,  a 
linguis  eruditorum  medicorum  audire  penul- 
timam  sulphatis,  carbonatis,  et  similium  no- 
minum brevem  pronuntiatam  solitus  sum.  I- 
taque,  his  rebus  perpensis,  mihi  sane  nihil  du- 
bii fuit,  quin  haec  vocabula  nova,  praeter  au- 
ctoritatem etiam  gravissimam,  generis  neutri- 
us, more  Graecorum,  esse  debeant.  Vale. 

COLLOQUIA 


ANATOMICA,  &c. 

QUAESTIONIBUS  ET  RESPONSIS. 


COLLOQUIUM  PRIMUM. 


PROOEMIUM. 

ifL  OUID  de  anatomia  intelligis? 

' R.  Scientiam  esse,  quae  fabricam,  figu- 
ram, situm,  actiones,  et  usus  partium  cor- 
poris diversarum,  exponit. 

i§L  Quibus  rebus  constat  corpus  huma- 
num ? 

R.  Ex  solidis  ac  fluidis  partibus. 

i|L  Solidaene  aequaliter  durae  sunt  ? 

R ■ Duriores  partes  sunt  ossa,  cartilagines, 
ligamenta,  et  tendines  ; molliores,  musculi, 
membranae,  et  vasa. 

2 De  Structura 

An  fluidae  omnes  inter  sese  similes 
sunt,  necne  ? 

R.  Fluidae  diversae  sunt,  aliae  enim  te- 
nuiores, ut  saliva,  lachrymae,  et  urina ; a- 
liae  crassiores,  ut  mucus,  cerumen  et  se- 
men. 

Fluidaene  an  solidae  partes  plus  in 
corpore  abundant  ? 

R.  Fluidae;  quae  partes  novem,  solidae 
vero  decimam  tantummodo  partem  ex  toto 
comprehendere  existimantur. 

Quae  partes  ossium  durissimae  sunt  ? 

R.  Pars  ossium  media  longorum,  parsque 
petrosa  ossis  temporis  longe  omnium  duris- 
simae sunt. 

Ouibus  rebus  ossa  praecipue  inserviunt? 

R.  Ossa  partes  corporis  caeteras  ferunt, 
fulciunt,  visceribusque  praesidium,  et  mus- 
culis loca,  quibus  inserantur,  praebent. 

DE  STRUCTURA  ET  FORMATIONE  OSSIUM. 

Quae  structura  ossibus  est  ? 

R.  Ossa  plurimis  e fibris  componuntur, 
quae  in  costis  bene  manifestae  sunt,  et  quae 

in  parte  exteriore  maxime  densatae,  et  ita 
compactae  sunt,  ut  laminas,  vel  substantiam 
quasi  solidam,  repraesentent ; in  parte  au- 
tem interiore  fibrae  ita  dispositae  sunt,  ut 
cancellos  efficiant.  Ossea  spicula  cellulas 
extremis,  et  cava  quidem  media  parte  lon- 
gorum ossium,  formant. 

ip.  Ouibus  in  ossibus  hanc  structuram  fa- 
cillime videre  possumus  ? 

R.  In  ossibus  fere  omnibus  foetus,  et  in 
iis  adulti  hominis  quoque  adustis,  vel  aeri 
longo  tempore  expositis,  fibrae,  et  cellulae, 
et  cava  plane  conspiciuntur.  In  osse  qui- 
dem femore  omnia  haec  apparent.  Primum 
a parte  exteriore  laminae  curvatae  et  compac- 
tae, deinde  extrema  versus  ac  interius,  ma- 
gis inordinatae  et  spongiosae ; et  adhuc  in- 
terius cavum  plus  minusve  amplum  pro  os- 
sis magnitudine  in  conspectum  venit. 

An  cancelli  inter  sese  communicant  ? 
R < Cum  os  longum  transversim  sectum 
est,  et  secta  extrema  in  liquorem  coloratum 
demittuntur,  liquorem  in  cellulas  ossis  lono-e 
supra  ejus  superficiem  in  vase  ascendere  vi- 
demus : quod  sine  dubio  nos  certiores  facit 

4 De  Structura 

cancellos  ossium  inter  sese  liberrime  com- 
municare. 

<5.  Quibus  commodis  cancelli  in  ossibus 
inserviunt  ? 

R.  Cancelli  sacculos  membranaceos  me- 
dullae continent,  nec  eos  situm  mutare,  nec 
alios,  membri  positura  mutata,  alios  com- 
primere sinunt. 

Quomodo  ossa  nutrimentum  ac  sensum 
accipiunt  ? 

R.  Ossibus  universis  vasa  sanguinea,  ab- 
sorbentia, et  nervi  sunt,  quae  iis  sensum  at- 
que nutrimentum  suppeditant. 

Quo  modo  ea  mihi  probas  ita  se  ha- 
bere ? 

R.  Cum  colorem  in  vasa  membranae  os 
obtegentis  injicimus,  vel  cum  venae  sangui- 
ne turgescunt,  vasa  optime  videre  possu- 
mus ; cumque  os  inflammatione  tentatur, 
sensu  acutissimo  praeditum  esse  nobis  osten- 
dit ; et  quodam  in  morbo  ossium  quoque 
materia  ossea  absorbentibus  aufertur  ; unde 
fiat,  ut  ossa  infirmiora  atque  flexu  faciliora 
reddantur. 

Quae  membrana  sacculos  in  ossibus 
jam  dictos  format  ? 

R.  Membranula  tenuissima,  saepiiis  pe- 
riosteum internum  vocata,  cellulas  sive,  can- 
cellos, et  omnia  cava,  partibus  ossium  inter- 
nis, circumdat,  spatiumque  late  extentum 
vasis  medullam  secernentibus  praebet. 

j|>.  Quae  medullae  ipsius  natura  est  ? 

R.  Medulla  est  oleosa,  et  adipi  simillima, 
m cellulis  quidem  minutis,  et  ossibus  spon- 
giosis, tenuis,  et  interdum  subrubra  ; in  ca- 
vis vero  ossium  longorum  crassa  est,  et  mul- 
to magis  albida. 

Num  ossa  igitur  sensu  acuto  praedita 

sunt. 

R.  Ab  experimentis,  quae  per  animalia 
facta  sunt,  ossa  sensu  hebete  tantum  praedi- 
ta esse  apparent : propterea  quod,  ossibus 
scalpello  vel  serra  incisis,  animalia  nihil 
sentire  videntur.  Cum  autem  ossa  morbosa 
sunt,  sensu  plerumque  acutissimo,  ut  indies 
cognitum  est,  praedita  sunt. 

Quo  modo  ossa  foetus  in  utero  for- 
mantur ? 

R.  Rudimenta  ossium  in  utero  matris 
quodam  artificio  mirabili  Parentis  rerum  fi- 
unt, ibique  brevi  quoque  tempore  plurimum 
accrescunt,  sed  tamen  ad  partum  pleraque 

6 De  Formatione  Ossium. 

adhuc  imperfecta  sunt.  Quo  autem  modo 
ossa  in  utero  primum  formentur,  omnino  no- 
bis incognitum  est. 

Quomodo  post  partum  ossa  formari 
videntur  ? 

R.  Arteriae*  ubi  os  faciendum  est,  non- 
nihil augescunt,  et  ibi  materiam  glutinosam 
deponunt,  quae,  tenuioribus  absorptis,  ma- 
gis magisque  crassa  fit,  et  tandem  in  cartila- 
ginem convertitur,  quae  paulatim  vasis  ab- 
sorbentibus, magna  ex  parte,  aufertur,  dum 
loco  ejus  os  deponitur. 

Qua  ratione  ossa  accrescunt? 

R.  Materia  oSsea  aut  in  puncto  uno  vel 
altero  deponitur,  a quo  spicula  undique  enas- 
cuntur, quod  in  ossibus  capitis  manifestum 
est ; aut  in  annulis  osseis,  a quibus  fibrae 
versus  extrema  ossium  longorum  tendunt, 
demumque  epiphysi  sese  conjungunt. 

jQ.  Quae  est  epiphysis  ? 

R.  Pars  est  ultima  ossis,  quae  ineunte  ae- 
tate mediae  parti  cartilagine  annectitur,  ut 
caput  et  condyli  femoris  cura  media  sua ; 
provectiore  autem  aetate  epiphyses  factae 
sunt  vere  apophyses  sive  processus  ejusdem 
ossis  ipsius. 

De  Chemicis 

j|>.  Quibus  commodis  capita  tumida,  et 
tubera  sive  apophyses  ossium  plerumque  in- 
serviunt ? 

R.  Illa  spatium  amplum  ad  commissuras 
formandas  sine  ponderis  incremento  dant,  et 
tendines  musculorum  etiam  a linea  recta  con- 
vertendo, vim  eorum  in  artum  movendo  au- 
gent ; quo  enim  longius  a centro  motus  ten- 
dines dirigunt,  eo  facilius  expeditiusque 
musculi,  vecte  longiore,  artum  movent. 


DE  REBUS,  E QUIBUS  OSSA  COMPONUNTUR. 

jQ.  Quibus  rebus  ossa  componuntur  ? 

R.  Ex  oleosa  materia glutine  sive  gela- 
tina,  terra  salina,  et  cartilagine,  componun- 
tur/ 

Q.  Qua  ratione  oleum  et  gelatinam  extra- 
here potes  ? 

R.  Ossa  in  frusta'  minutissima  sunt  con- 
fringenda, et  in  lebete  Papiniano  cum  aqua 
bene  coquenda,  oleum  tum  ascendit,  super- 
natat, et  despumari  potest : solutio  deinde  ad 
crassitudinem  mellis  vaporet,  et  sua  sponte 
frigescat,  gelat-ina  fit.  Pars  circiter  sexta 

e pondere  ossium,  quae  in  experimentum 
venissent,  oleum  esse  ; tertia  vel  quarta,  ge- 
latina,  comperta  est. 

£)ua  ratione  terram  salinam  extrahis  ? 

R.  Ossa,  igne  cum  bene  usta,  et  in  pulve- 
rem redacta,  in  aqua  insolubilia  sunt : aci- 
dum vero  nitricum  bene  dilutum,  aut  muria- 
ticum, terram  eorum  salinam  dissolvit,  quae 
e partibus  ossium  tribus,  quae  in  usum  ve- 
nissent, duas  facit.  E solutione  ammonia 
phosphas  calcis,  et  phosphas  magnesiae  ; ni- 
tras  barytae  aliquid  in  acido  muriatico  inso- 
lubile, quod  est  sulphas  barytae  ; carbonas 
ammoniae  nunc  carbonas  calcis,  demittit. 
Phosphas  magnesiae  tamen  in  ossibus  ani- 
malium tantummodo  detectum  est.  Sulphas 
calcis  quidem  perexiguum  est. 

Quo  modo  cartilaginem  mihi  ostende- 
re potes  ? 

R.  Cum  ossa  decocta,  atque  oleum  et  ge- 
latina  extracta  sunt ; et  pars  terrena  ab  aci- 
do nitrico  diluto  dissolvitur  ; cartilago,  os- 
sium figura,  alba,  et  flexilis,  adhuc  superest, 
et  quum  arida,  fragilis  est  et  semipellucida. 

i|>.  Ouibus  rebus  gluten  sive  gelatina  os- 
sium inservit  ? 

R.  Gelatina  primo  tenuis  ex  sanguine  se- 
cernitur, et  paulatim  crassior,  nunc  mem- 
brana, nunc  cartilago  fit,  atque  nunc  in  ma- 
teriam ossis  intrat ; ineunte  aetate  plurimum 
abundat,  ossibusque  eorum  formam  propri- 
am, et  tenacitatem  dat : hinc  ratio  est,  cur 
ossa  juvenis  mollia  sint,  vique  magna  resili- 
endi praedita,  et  incrementum  facillime  ac- 
cipiant. 

Quibus  utilitatibus  terra  salina  ossium 
inservit  ? 

R.  Haec  materia  in  senectute  copiosissima 
est,  ossibusque  adulti  soliditatem,  duritiam, 
stabilitatemque  dat,  cum  autem  nimio  plus, 
ossa  arida,  fragilia,  et  saepius  deformia, 
reddit : hinc  quoque  ratio  est,  cur  ossa  ju- 
venis et  senis  ita  maxime  inter  se  differant. 


COLLOQUIUM  SECUNDUM. 


DE  PERIOSTEO. 

Quibus  rebus  ossa  connectuntur  ? 

R.  Omnia  periosteo,  cartilaginibus,  atque 
ligamentis,  connectuntur. 

GjK  Quibus  nominibus  membrana  ossa  te- 
gens appellatur  ? 

R.  Periosteum  saepius,  sed  tamen  super 
caput  pericranium,  super  cartilaginem  peri- 
chondrium, super  ligamenta  peridesmium, 
appellatur. 

if>.  Haec  membrana  ossa  omnia  ubique 
tegit  ? 

R.  In  quibusdam  locis  musculi,  ligamenta, 
et  cartilagines  periosteum  penetrant,  ut  ossi- 
bus ipsis  inhaerescant. 

t:  Quae  structura  est  periosteo  ? 

R.  Membranula  est  tenuis,  densa,  et  te- 
nax, e plurimis  fibris  composita,  quae  in  la- 
mellas interdum  sejungi  possint ; atque  ex 
arteriis,  venis,  absorbentibus  et  nervis,  quae 
id  ossibus  firmissime  connectunt. 

Quibus  rebus  periosteum  inservit  ? 

R.  Periosteum  musculis  super  ossa  facili- 
tatem movendi  dat ; vasa  in  ossa  ingredien- 
da sustinet;  loca,  quibus  musculi  inserantur, 
praebet ; ossa  firmissime  complectitur  ; et, 
ut  quibusdam  placet,  ad  incrementum  et  re- 
novationem ossium  maxime  necessarium  est. 

1-jK  Periosteum  sensum  habet  acutum,  nec- 
ne ? 

R.  Sensus  ei  sano  est,  aeque  ac  aliis  mem- 
branulis, non  ita  acutus,  sed  potius  hebes ; 
itaque  sunt,  quibus  persuasum  est,  perioste- 
um sine  sensu  esse.  Cum  autem  morbo- 
sum, sensu  acutissimo  praeditum  est,  ut  do- 
lor vehemens  ostendit. 


DE  CARTILAGINE. 


Quae  est  cartilago  ? 

R.  Substantia  est  albida,  laevis,  haud  ita 
dura,  vi  resiliendi  magna  praedita. 

Quae  est  ei  structura  ? 

R.  Fibrae  ejus  exiles  ita  ordinatae  sunt,  ut 
lamellas  ossibus  similes  componant ; et  ali- 
quando in  os  convertantur.  Structura  carti- 
laginis utique  ossi  in  acido  tenui  soluto  si- 
millima est. 

Quomodo  cartilago  nutrimentum  sen- 
sumque accipit  ? 

R.  Vasa  ejus  sanguinea  ita  admodum  exi- 
gua sunt,  ut  neque  sanguinem  rubrum,  nec 
injectum  anatomici  admittant ; nisi  cum  os 
jam  jam  e cartilagine  fiat : neque  nervi  ejus 
adhuc  visi  sunt.  Nihilominus  tamen  hu- 
mor liquidus  nutrimentum  ei  vehat ; et  ner- 
vi quoque  exiguissimi  sensus  aliquid  imper- 
tiant, necesse  est. 

Quibus  commodis  cartilago  inserit  ? 

R.  Cartilago  superficies  articulares  inter- 
dum obtegit,  ideoque  motum  plurimum  ex- 
pedit. Interdum  vice  ossis  fungitur,  flexilis. 

aliquem  motum  patitur,  atque  vi  resiliendi 
propriam  figuram  recuperat,  ut  in  larynge, 
et  costis.  Interdum  quoque  aetate  infantili 
nidum  ad  materiam  osseam  deponendum  pa- 
rat. Interdum  est  pro  ligamentis,  ut  in  os- 
sibus pelvis  fit ; vel  et  pro  ligamentis,  et 
quasi  pulvinis,  ut  inter  vertebras  spinae,  est. 


DE  LIGAMENTIS. 

gK  Quid  est  ligamentum  ? 

R.  Substantia  est  albida,  valida,  flexilis, 
cartilagine  mollior,  et  vi  quoque  resiliendi 
minore  praedita. 

Ouae  structura  ligamentis  est  ? 

R.  Structura  eorum  e fibris  varie  disposi- 
tis atque  densatis  constat. 

if^.  Quomodo  ligamenta  divisa  sunt? 

R.  Plerumque  in  ligamenta  capsularia,  et 
in  ea,  quae  os  aliud  alii  validissime  conne- 
ctunt. 

An  vasa  sanguinea,  quae  ligamenta 
ingrediuntur,  videre  possumus  ? 

R.  Saepius  vasa  sine  magna  difficultate 
Tidere,  et  ea  implere  humore  colorato  possu- 

mus  ; intra  ligamenta  quoque  capsularia  ar- 
teriae exiguae  humorem  ad  articulos  lubri- 
candum secernunt. 

ifL  Potesne  nervos  ligamentorum  videre? 

R.  Quibusdam  in  locis  ope  scalpelli  ner- 
vos indagare  possumus  ; saepius  tamen  pro- 
pter eorum  exilitatem,  et  structuram  liga- 
mentorum densam,  multo  difficilius  est  factu. 

ifL  Quo  sensu  ligamenta  praedita  sunt  ? 

R.  Sensu  minime  acuto  sana,  inflammata 
autem  ligamenta  acutissimo  praedita  sunt. 

Quibus  commodis  ligamenta  inservi- 
unt ? 

R.  Capsularia  partem  synoviae,  qua  ar- 
ticuli fiunt  lubrici,  secernunt ; caeteraque  in 
commissuris  movendis  comprimi  prohibent. 
Alia  autem  ligamenta  ossa  conjungunt,  at- 
que in  situ  proprio  tenent.  Ligamentis  quo- 
que interdum  musculi,  et  tendines,  inserun- 
tur. 


DE  CHEMICIS  EARUM  RERUM  PRINCIPIIS. 

ifL  Quibus  chemicis  principiis  perioste- 
um, cartilago,  et  ligamentum,  constant  ? 

R.  Periosteum  aeque  ac  omnes  membra- 
nae tenues  e gelatina  solummodo  ; cartilago 
et  ligamentum  e gelatina  quoque  magna  ex 
parte  constant.  Cartilago  autem  figuram 
suam,  sed  imperfectam  quidem ; ligamen- 
tum non  solum  figuram,  verum  etiam  robur 
suum,  retinet,  potsquam  gelatina  extracta 
est. 

ifjj,  Quo  modo  gelatinam  parare  possu- 
mus ? 

R.  Membranam,  cartilaginem,  vel  liga- 
mentum in  aqua  diu  coquendo,  vel  univer- 
sum, vel  pars  maxima  tandem  solvitur ; et 
cum  solutio  vaporat  paulisper,  et  sponte  fri- 
gescit, gelatina  fit,  quae  semipellucida,  mol- 
lis, tremula,  et  in  aqua  facilis  solutu,  est. 


DE  SYNOVIA. 

JS2^.  Quae  res  de  synovia  notari  debent  ? 

R.  Synovia  arteriis  extremis  intra  capsulas 
articulorum  hiantibus  secernitur,  et  quanto 
plus,  certos  intra  fines,  exercitatio  artuum 
est,  tanto  copiosior  fluit. 

B 2 

De  Synovia. 

i5>.  Synovia  bubula,  utpote  facillima  pa- 
ratu, experimentis  subjecta  est,  atque  haben- 
da eadem  ac  humana ; quae  igitur  ejus  che- 
mica  principia  sunt  ? 

R.  Aqua  multa,  materia  peculiaris  fibris 
albis  plena,  albumen,  murias  sodae,  soda, 
et  phosphas  calcis. 

Jf>.  Ostende  mihi  modum  quo  haec  paren- 
tur ? 

R.  Alcohole  in  synoviam  infuso,  albumen 
petit  imum.  Albumine  sublato,  et  acido 
acetico  in  solutionem  infuso,  materia  peculi- 
aris alba  filis  similis  cadit,  quae  colorem, 
odorem,  et  saporem  glutinis  herbarum  ha- 
bet, et  in  acidis  meracis,  et  alcalis,  et  in  a- 
qua  frigida  etiam  agitata,  solutu  facilis  est. 
Ea  materia  quoque  separata,  solutio  paulis- 
per vaporata  crystallos  acetatis  sodae  depo- 
nit. 

Synovia  aeri  exposita  vaporat,  et  crystal- 
los muriatis  sodae,  et  aliquid  etiam  carbona- 
tis  sodae  relinquit.  Residuum  post  distilla- 
tionem  synoviae  combustum  phosphas  calcis 
exhibet. 

DE  DOCTRINA  MUSCULORUM, 

Quid  de  musculis  intelligis? 

R.  Musculi  substantiae  carnosae  sunt, 
motibusque  omnimodis  perfungendis  habi- 
les. 

Quae  musculis  fabrica  est  ? 

R.  Musculi  e fibris  mollibus  saepius  ru- 
bicundis, mobilibus,  ac  tendinibus,  compo- 
nuntur ; quae,  stimulis  admotis,  sese  con- 
trahunt, iterumque  relaxant. 

Quomodo  hae  fibrae  disponuntur  ? 

R.  Fibrae  musculorum  lineis  rectis,  obli- 
qufo,  radiatis,  et  curvis  ita  disponuntur,  ut 
plerumque  oriantur  ab  osse  vel  tendine  alio, 
aliique  inserantur  : hinc  iis  nomina  fibrarum 
e directione  imposita  sunt. 

<2>.  Quo  modo  musculi  ipsi  et  fibrae,  e 
quibus  musculi  constant,  aliae  super  alias, 
moveri  expeditiores  redduntur  ? 

R.  Membrana  cellularis  nunc  tenuis,  nunc 
crassa,  quippe  quae  materiam  pinguem  et 
oleosam  in  cellulis  suis  contineat,  non  mus- 
culos solum  fasciae  similitudine,  verum  e- 
tiam  fibras  musculorum  circumdat,  lubricat, 

ac  eodem  tempore  inter  sese  alligat,  et  mo- 
tus eorum  multo  faciliores  expeditioresque 
reddit. 

isT  Quae  partes  musculi  propriae  sunt  ? 

R.  Tres  ; scilicet,  origo,  quae  a parte  sta- 
bilissima, ad  quam  contractio  spectat,  oritur ; 
venter,  qui  major  fit,  et  quasi  tumet,  quan- 
docunque  musculus  se  exercet ; et  termina- 
tio, quae  ei  quod  movendum  est  inhaerescit, 
plerumque  magnitudine  minore, -quam  ori- 
go, est. 

Ouibus  rebus  musculi  sensu  praediti 

sunt  ? 

R.  Nervis,  quorum  plurimi  ramuli  mus- 
culis distribuuntur,  iisque  sensum  ita  acu- 
tum dant,  ut  stimulus  etiam  exiguus  eos  ir- 
ritet, atque  ad  contractionem  aliquando  ve- 
locitate incredibili  excitet. 

Quae  res  praecipuae  contractionem  fi- 
brarum musculorum  cient  ? 

R.  Omne  acre  sive  e natura,  sive  arte  de- 
rivatum, calor  modicus,  frigus  subito  et  bre- 
vi admissum,  affectus  animi  hilares,  scintil- 
la electrica,  galvanismus,  modo  interdum  ita 
mirando  musculos  afficiunt,  ut  subito  et  ve- 
hementer sese  contrahant.  Scintilla  quidem 

electrica  et  galvanismus,  qui  priori  similli- 
mus est,  circulo  e rebus,  quibus  virtus  elec- 
trica transmittatur,  facto  principem  inter  ner- 
vum membri,  et  musculos  nudos  et  humidos, 
contractiones,  vel  potius  convulsiones,  horas 
etiam  paucas  postquam  animal  spiritum  tra- 
here et  emittere  desiit,  vehementissimas  in- 
citant. Cibi  aliqui  et  potiones  quoque  ven- 
triculum et  intestina  ; aliquae  sanguinis  qua- 
litates etiam  cor  arteriasque,  ciere  ad  actio- 
nes valentiores  ac  frequentiores  videntur. 

Quae  contractionis  musculorum  ratio 

est  ? 

R.  Ratio,  etiamsi  diu  multumqe  quaesita 
sit,  adhuc  tamen  parum  cognita  est.  Fibrae 
autem  mobilitate  praeditae,  vique  nervosa, 
stimulo  admoto,  statim  agunt ; id  est,  tu- 
ment, breviores,  crassiores,  ac  multo  durio- 
res fiunt,  simulque  partes,  quibus  annectun- 
tur, appropinquare  faciunt. 

Quomodo  motus  musculorum  ordinati 
et  constantes  fiunt  ? 

R.  Actiones  musculorum  geruntur  sic,  ut, 
cum  alii  musculi  vi  contrahendi  artum  flec- 
tunt, alii  his  adversarii  velocitate  simili  ac- 
tiones quasi  impediant,  retardent,  et  quodam- 

modo  obsistant ; idque,  quod  contrarium  est, 
iterum  accidit : unde  fiat,  ut  motus  sibi  con- 
stantes, aequabiles,  et  ordinati  procedant. 
Cum  autem  contra  alii  aliis  musculis  minus 
obsistunt,  motus  plus  minusve  inordinati  fi- 
unt, ut  in  quibusdam  morbis  quotidie  con- 
spicere licet. 

i Nonne  sunt  musculi  quibus  adversarii 
desunt  ? 

R.  Plurimis  quidem  cavis  musculis,  sci- 
licet, cordis,  arteriarum,  intestinorum,  ven- 
triculi, uteri,  sphincterum,  et  similium,  ad- 
versarii desunt ; et  illi  nihilominus  sese  ae- 
qualiter contrahunt,  iterumque  relaxant. 

iP.  Qua  ratione  vires  musculorum  vali- 
diores redduntur  ? 

R.  Ouanto  frequentius  musculi  voluntarii 
certos  intra  fines  exercentur,  tanto  faciliores, 
mobiliores,  firmiores,  atque  validiores  fiunt. 
Sin  autem  ultra  fines  justos  musculi  motibus 
insolitis,  difficilibus,  ac  diuturnis,  exercean- 
tur, multo  debiliores,  et  languidiores  fiunt, 
et  tandem  penitus  defatigati,  tremuli  et  rigi- 
di evadunt ; et,  nisi  labor  intermittatur,  in- 
gens et  universus  virium  defectus,  subitaque 

animi  defectio,  et  ultima  demum  mors  ipsa, 
subsequuntur. 

Quibus  commodis  tendines  musculo- 
rum inserviunt. 

R.  Tendines  multo  melius  actiones  per- 
petuas, quam  musculi,  citra  defatigationem 
ferunt,  spatiumque  tantummodo  exiguum 
occupant,  et  musculis  quoque  pro  funibus 
sunt,  quibus  vires  exerunt ; et  interdum  e- 
tiam  loca,  quibus  fibrae  musculosae  inserun- 
tur, praebent. 

Quibus  viribus  musculi  plerumque  a- 

gunt  ? 

R.  Musculis  certe  magnum  robur  est, 
quod  iterum  iterumque  computare  philoso- 
phi conati  sunt,  quod  ponderis  observando 
vires  musculi  unius  vel  alterius  sustinere  e 
corpore  potuissent,  et,  pondere  musculi  cog- 
nito, cum  cujus  robore  vires  aliorum  com- 
parare soliti  sunt.  Perperam  autem  proce- 
debant, et  conclusiones  faciebant,  quibus  nos 
minime  hodie  nitamur. 

Qua  ratione  igitur  vires  musculorum 
aestimas  ? 

R.  Vires  musculorum  in  corpore  vivo 
multum  variant  secundum  valetudinem,  ani- 

mique  vigorem,  et  vim  nervosam,  quae  in 
musculos  injiciatur  ; ideoque  Comparare  vi- 
vas cum  mortuis  fibris  incertissimum,  diffi- 
cillimumque  est.  Porro,  fibrarum  musculi 
mortuarum  vires  computare  minus  recte  pos- 
sumus e corpore  exsecti ; cum  in  corpore 
plures  musculi  semper  muneribus  suis  si- 
mul perfungantur,  alii  alios  adjuvent,  igi- 
turque  vires  propriae  unius  ab  altero  mus- 
culo vix  unquam  sejungi  et  aestimari  pos- 
sint. Vires  tamen  eorum  multum  a modo, 
quo  tuberibus  et  processibus  ossium  inse- 
rantur, multum  etiam  a numero,  robore,  et 
directione  fibrarum,  pendent.  Quo  longius 
a centro  motus  ossium  musculi  adhaeres- 
cunt, quo  longius  ab  axi  ossium  in  cursu  e- 
orum  discedunt,  eo  facilius,  expeditius,  va- 
lidiusque  artus  movent,  actionesque  neces- 
sarias omnes  bene  perficiunt. 

jQ.  Quomodo  actiones  musculorum  divi- 
sae sunt  ? 

R.  Plerumque,  et  commodissime,  sunt  di- 
visae in  actiones  invitas  et  voluntarias:  non- 
nullae tamen  imperio  voluntatis  brevi  tem- 
poris spatio  obediunt,  sed  denuo  necessitate 
imperiosissima  munera,  quibus  destinatae 


sunt,  resumere  impelluntur,  i deoque  locum 
inter  illas  medium  tenere  videntur. 

Quae  organa  muneribus  suis  sine  vo- 
luntate funguntur  ? 

R.  Motus  cordis,  arteriarum,  organorum 
omnium  secernentium,  ventriculi,  intestino- 
rum, et  uteri,  sine  voluntate  muneribus  suis 
funguntur. 

jQ.  Quae  organa  locum  quasi  medium 
inter  actiones  voluntarias,  et  non  volunta- 
rias, tenent  ? 

R.  Pulmones,  pupillae  oculorum,  sphin- 
cteres musculi,  vesica  urinae,  et  similia,  par- 
tim  sub  imperio  voluntatis  actiones  suas  per- 
ficiunt. 

Q.  Quae  organa  denique  voluntatis  im- 
perio subjiciuntur? 

R.  Actiones  organorum  fere  omnium 
corporis,  praeter  quae  jam  diximus,  si  in- 
tegrae saltem,  sub  imperio  voluntatis  gerun- 
tur. 

if>.  Nonne  sunt  hodie,  qui  contractiones 
musculorum  actionibus  chemicis  omnino  at- 
tribuunt ? 

R.  Homines  recentiores  quidam  se  com- 
positione rerum,  scilicet,  oxygenii,  carbonii. 

hydrogenii,  et  azotii,  in  corpore,  contractio- 
nes musculorum,  corporisque  vigorem,  mag- 
na ex  parte,  explicare  posse  crediderunt. 
Hujus  autem  ratio,  ni  fallor,  nullo  modo 
ab  arte  chemica  utique  utilissima  quaeren- 
da est. 


DE  REBUS,  E QUIBUS  MUSCULI  COMPO- 
NUNTUR. 

Quibus  chemicis  principiis  musculi 
constant  ? 

R.  E fibrina  praecipue,  albumine,  gelati- 
na,  materia  extracta,  phosphate  sodae,  phos- 
phate  ammoniae,  phosphate  calcis,  et  car- 
bonate  calcis,  constant. 

Quo  modo  haec  principia  adipisci- 
mur ? 

R.  Quum  musculum  in  aqua  bene  lava- 
mus, vel  coquimus,  fibrae  ejus  colorem  suum 
amittunt,  albidaeque  fiunt,  et  aqua  insolubi- 
les, et  fragiles,  cum  siccae  sunt : massa  fi- 
brarum haec  fibrina  appellatur.  Solutione 
calefacta,  albumen  summam  super  aquam 
coagulatur  et  natat ; et  paulisper  vaporata 

atque  frigida,  gelatina  paratur.  Solutione 
adhuc  siccata  cumque  alcohole  mista,  mate- 
ria extracta  dissolvitur,  quae  colorem  fus- 
cum, odorem  aromaticum,  et  saporem  acrem 
liquori  dat ; dum  gelatina,  et  phosphas  so- 
dae,  et  phosphas  ammoniae,  remanent.  Mus- 
culum quoque  dissolvendo  in  acido  nitrico, 
et  solutioni  ammoniam  addendo,  phosphas 
calcis  adipiscimur.  Carbonas  calcis  etiam 
acido  nitrico  extrahitur,  et  in  oxalas  calcis 
convertitur. 

COLLOQUIUM  TERTIUM. 


DE  INTEGUMENTIS  CORPOKIS. 

•Q;  Quibus  partibus  integumenta  humani 
corporis  constant  ? 

R.  E cuticula  sive  epidermide,  corpore 
sive  reti  mucoso,  cute  vera,  et  membrana 
cellulari  sive  tela  cellulosa. 

jQ.  Quae  cuticulae  fabrica  est  ? 

R.  Membrana  est  tenuis,  semipellucida, 
sensu  destituta,  quae  non  summam  cutem 
solum  tegit,  verum  in  cava  corporis  etiam, 
os,  nimirum,  aures,  oculos,  vaginam,  ure- 
thram, et  intestinum  rectum,  ingreditur  ; at- 
que haec  velamine  circumdat.  Pars  ejus 
exterior  est  sulcata,  sicca,  rugosa,  et  ope  mi- 
croscopii  squamosa  esse  videtur ; interior 

autem  villosa  atque  humida,  corporique  mu- 
coso conjungitur.  In  crassitudine  cuticula 
varia  est ; in  ore  et  lingua  tenuior,  in  pal- 
mis atque  plantis  crassior.  Plurima  quo- 
que exigua  foramina  in  ejus  substantia  vide- 
ri possunt,  quibus  vasa  exhalantia,  absor- 
bentia, et  ductus  glandularum  patescunt,  et 
pili  transeunt. 

Quo  modo  cuticula  formari  existima- 
tur ? 

R.  Auctores  opiniones  varias  de  ejus  for- 
matione conjecerunt.  Alius  cuticulam  vasis 
excernentibus  formari  expansis  ; alius  pa- 
pillis nervosis,  quae  siccescunt  membranam- 
que formant ; alius  pressu  aquae  in  utero, 
postque  partum  aeris  contactu,  existimavit. 
Veri  tamen  simile  est  cuticulam  eo  humore, 
quem  vasa  capillaria  corporis  mucosi  emit- 
tunt, vel  parte  exteriore  corporis  mucosi  ip- 
sius densata  atque  compacta,  generari. 

i2>.  Quo  modo  cuticulam  partibus  subja- 
centibus separas  ? 

R.  Separari  ustione,  emplastro  canthari,- 
dum,  frictione,  et  putredine,  facillime  po? 
test. 

Quibus  commodis  cuticula  inservit  ? 

R.  Extremitates  nervorum  obtegit,  sen- 
sumque tactus  tolerabilem  et  naturalem  red- 
dit, res  quoque  noxias,  ne  absorbeantur, 
prohibet,  et  exhalationem  per  cutem  quo- 
dammodo impedit  atque  moderatur. 


DE  CORPORE  SIVE  RETI  MUCOS©. 

Quae  fabrica  corporis  mucosi  est  ? 

R.  Fabrica  ejus  tenerrima,  tenuissima,  et 
reticulata  est,  vasorumque  terminationes  exi- 
guissimorum  innumeras  continet,  quas  un- 
dique materia  glutinosa  tenaxque  circum- 
dat. 

ajK  Quid  praeterea  de  corpore  mucoso  no- 
visti ? 

R.  Id  cutem  universam,  locis  sub  ungui- 
bus exceptis,  complectitur ; crassius  nigri- 
usque  Mauro,  /Ethiopi,  quam  Britanno,  et 
Gallo,  est ; coloremque  proprium  gentibus 
singulis  exhibet. 

Quibus  rebus  corpus  mucosum  inser- 
vit ? 

R.  Extremitates  et  vasorum,  quae  ibi  aut 
desinunt,  aut  incipiunt,  et  nervorum,  qui  in 
papillas  distribuuntur,  ductusque  glandula- 
rum sub  cute  jacentium  in  situ  proprio  te- 
nere, sustentare  et  quodammodo  defendere 
videtur. 


DE  CUTE  VERA. 

b Quae  cuti  verae  fabrica  est? 

R.  Fabrica  cutis  e fibris  intime  et  firmis- 
sime inter  se  nexis,  varieque  dispositis,  con- 
stat, vique  magna  dilatandi  ac  resiliendi  prae- 
dita, et  nervus  ac  vasis  sanguineis  ita  nume- 
rosis referta  est,  ut  punctus  quidem  mini- 
mus dolorem  moveat,  sanguinemque  emit- 
tat. Parte  ejus  externa  plurimae  papillae, 
in  quibus  nervorum  fasciculi  sunt,  oriun- 
tur : quae  papillae  organon  tactus  consti- 
tuunt ; internae  autem  parti  membrana  cel- 
lularis adhaerescit,  et  alia  in  aliam  gradatim 
degenerat.  In  papillis  quoque  praeter  ner- 
vos innumera  vasa  et  exhalantia  et  absor- 
bentia cutem  penetrant,  atque  ora  aperiunt. 
Hae  papillae  nervosae  in  labris  villi  appel- 

lantur,  et  in  apicibus  digitorum  ordinibus 
ponuntur,  ibi  quoque  sensus  tactus  acutissi- 
mus est. 

Quibus  utilitatibus  cutis  vera  inser- 
vit ? 

R.  Cutis  vera  corpus  involvit,  firmius 
reddit,  ac  partes  ejus  inter  sese  3iversas 
conjungit,  et  injuriis  etiam  externis  maxime 
defendit,  vasis  innumeris  praesidium  dat, 
corpusque  mucosum  et  cuticulam  sustinet. 


DE  UNGUIBUS. 

if >.  Ouas  res  de  unguibus  intelligis  ? 

R.  Ungues  olim  e cutis  papillis,  hodie  ta- 
men saepius  e cuticula  enasci  existimantur. 
Cuticula  vero  ibi  deest,  et  ungues  macera- 
tione, vel  aqua  fervente  a papillis  facile  se- 
parantur, atque  ad  cuticulam  adhaerent,  ei- 
que  similes  sensu  omnino  destituti  sunt ; et, 
prioribus  sublatis,  alii  iterum  increscunt. 
Structura  eorum  cornea  lamellas,  quae  e fi- 
bris bene  compactis  atque  parallelis  versus 
apices  digitorum  dispositis  constant,  semper 
exhibet. 

Ouibus  rebus  ungues  inserviunt  ? 

R.  Ungues  digitorum  apices  ita  muniunt, 
ut  minus  facile  injuriis  laedantur  ; et  nos 
quoque  in  rebus  minutis  prehendendis  adju- 
vant, et  fortasse  arma  barbaris  esse  possunt. 


DE  FILIS. 

Q.  Quid  de  pilis  dignum  memoria  novisti? 

R.  Pili  e bulbis,  quibus  materia  oleosa 
suppeditatur,  sub  cute  enascuntur,  qua  ma- 
teria colorem  praecipuum  singulis  ducunt. 
Materia  oleosa  paululum  mutata,  color  quo- 
que pilorum  mutatur  ; illa  sublata,  hic  tol- 
litur, ut  in  senectute  saepius  fieri  solet. 

Q.  Cui  usui  pili  inserviunt  ? 

R.  Usus  eorum  parum  adhuc  cogniti  sunt. 
Verisimile  tamen  est,  pilos  in  homine  quo- 
dammodo iisdem  rebus,  ac  in  bestiis,  inser- 
vire, a frigore,  nimirum,  corpus  defendere, 
idque  ornare. 

DE  GLANDULIS  SEBACEIS. 

Ubi  glandulae  sebaceae  sitae  sunt  ? 

R.  Sub  cute  vera  in  membrana  cellulari 
sitae  sunt,  nomenque  iis  impositum  habent 
humore,  quem  continent.  Pleraeque  earum 
locis,  quae  aeri,  et  fricationi  saepius  obji- 
ciuntur, ut  naso,  auribus,  mammis,  ingui- 
nibus, et  caeteris,  existunt. 

i|U  Cui  usui  hae  glandulae  inserviunt  ? 

R.  Illae  humorem  oleosum,  qui  ductibus 
in  summam  cutem  hiantibus  fertur,  eamque 
humectat,  atque  ungit,  secernunt. 


DE  SENSU  TACTUS. 

Quae  de  sensu  tactus  praecipue  digna 
memoria  sunt  ? 

R.  Papillas  nervosas  omnibus  in  partibus 
cutis  positas  esse  vidimus,  organonque  ta- 
ctus praecipuum  constituere  ; ut  papillae 
per  cutem  universam  innumerae  sunt,  ita 
sensus  tactus  maxime  generalis  est.  Partes 
autem  aliae,  ut  apices  digitorum,  labra,  et 

lingua  hunc  sensum  multo  acutiorem  aliis 
habent,  quem  tenuitas  cuticulae,  facilitas 
harum  partium  flectendarum,  qua  plurimae 
papillae  in  rei  contactum  veniunt,  et  usus 
frequens,  acuunt.  Hoc  sensu  de  mole,  fi- 
gura, duritie,  mollitie,  asperitate,  laevitate, 
distantia,  et  pondere  rerum,  judicamus.  Cum 
vero  cuticula  casu  submota  est,  sensus  ingra- 
tus vel  dolor  fit.  Contra,  in  quibusdam  ce- 
rebri et  nervorum  vitiis,  ut  compressione, 
vulnere,  et  vis  vitalis  defectu  ; vel  cuticula 
labore  densata,  et  ustione  durata,  hic  sensus 
vel  in  omni,  vel  magna  parte  corporis,  aut 
nimis  obtusus  fit,  aut  omnino  aboletur. 


-DE  EXHALATIONE  PER  CUTEM. 

i^.  Quid  de  halitu  cutis  intelligis  ? 

R.  Vaporem  esse,  qui  extremis  arteria- 
rum ramulis  in  superficiem  corporis  emitti- 
tur, et  quantitatem  ejus  a calore,  impetu 
sanguinis,  exercitatione,  statuque  salutis  et 
animi,  potissimum  pendere.  Halitus  ple- 
rumque invisibilis  est,  cum  e vasis,  quae 
5ub  cuticula  hiant,  exit,  nisi  aere  crasso  et 

concreto  condensus  est,  tum  similis  nubi  a 
corpore  universo  ascendere  videtur. 

Quo  modo  halitus  cutis  plus  minusve 
copiosus  fit  ? 

R.  Exhalatio  per  cutem,  motu  sanguinis 
labore  accelerato,  cuteque  calida  et  laxa, 
conspicua  fit,  guttulasque  format,  quae  su- 
dor appellatur.  Hic,  nisi  certos  intra  fines, 
corpus  relaxat  atque  debilitat.  Affectus  ani- 
mi hilares  halitum  copiosiorem  faciunt,  me- 
tus quoque  subitus  compaginem  cutis  proti- 
nus solvit,  halitumque  ejus  in  guttulis  os- 
tendit. Contra  autem,  frigus  et  ignavia 
compaginem  cutis  corrugant,  oraque  vaso- 
rum exhalantium  in  papillis  posita  maxime 
contrahunt.  Graves  animi  allectus,  et  de- 
fectus etiam  humoris  in  corpore,  halitum 
cutis  multo  parciorem  reddunt.  His  rebus, 
et  praecipue  ab  experimentis  quae  nuper 
facta  sunt,  quantitas  halitus  cutis  varia  esse 
videtur.  In  Britannia  tamen  fortasse  haud 
absurdum  sit  eum  quotidie  ad  uncias  quinque 
et  viginti  per  hyemem,  atque  ad  quadragin=. 
ta  per  aestatem,  existimare. 

j^.  Quid  de  absorptione  etiam  intelli- 
gis? 

R.  In  summam  cutem  vasa  hiant,  quae 
i res  subtiles  in  ejus  contactum  venientes  ab- 
• sorbent,  et  fortasse  oxygenium  etiam  ab  ae- 
re hauriunt.  Haec  tamen  humorem  multo 
tardius,  quam  alia  vasa  interna,  absorbent ; 
itaque  homines  haud  mediocres,  an  humor 
per  cutem  absorbeatur,  dubitabant.  Cum 
autem  summam  cutem  hydrargyro,  vel  opio, 
vel  camphora,  vel  terebinthina  fricamus, 
brevi  effectus  utriusque  proprios  se  ostendere 
videmus ; quod  nunquam  fieri  posset,  nisi 
ora  vasorum  in  cute  eas  res  absorbuissent. 
Balneum  quoque  sitim  urgentem  sedat.  Ita- 
que mihi  sane  nihil  dubium  est,  quin  vasa 
in  summam  cutem  hiantia  res  subtiles  ab- 
sorbeant. 

Qua  causa  membrana  cellularis  ple- 
rumque cum  integumentis  corporis  annume- 
ratur ? 

R.  Quia  membrana  illa  in  universo  cor- 
pore sub  cute  existit,  eamque  partibus  sub- 
jacentibus conjungit. 

Quae  de  fabrica  et  natura  membranae 
hujus  novisti  ? 

R.  Tela  est  tenuissima,  patiens  maximi 
distentus,  vi  mirabili  resiliendi  praedita,  at- 
que e membranulis  varie  conjunctis  compo- 
nitur, inter  quas  cellulae  innumerae,  quae 
inter  sese  liberrime  communicant,  et  adipe 
vel  oleo  plenae  sunt,  formantur.  Cutis  igi- 
tur, hac  membrana  et  adipe  interpositis,  jus- 
tos intra  fines  huc  et  illuc  moveri  potest,  a- 
deoque  minus  facile  laeditur.  Haec  mem- 
brana interdum  multiim  densata  est,  fascias- 
que musculis  robustas  vel  vaginas  format, 
inter  musculos  quoque  universos  ingreditur, 
alium  alii  connectit,  motusque  eorum  tempe- 
rat. Sacculos  etiam  complures,  qui  bursae 
mucosae  nominantur,  in  quibus  tendines  mu- 

sculorum  muneribus  suis  libere  perfungun- 
tur, fere  ad  articulos,  positos  efficit.  Porro, 
haec  densata  capsulas  atque  ligamenta  ar- 
tuum fere  innumera,  quae  ossa  inter  sese 
conjungunt,  constituit.  Simplex  autem  et 
tenera  inter  fibras  musculosas  quidem  ma- 
xime exiles  distribuitur,  quo  aliae  super  a- 
lias  multo  faciliores  moveant. 

if).  Quibus  rebus  membrana  cellularis  in- 
servit ? 

R.  Haec  membrana  est,  qua,  ut  jam  dic. 
tum  est,  partes  omnes  corporis  inter  se  con- 
nectuntur ; et  cujus  vasis  humor  subtilis,  in 
cava  quaedam  infunditur,  atque  prohibet, 
ne  aliae  aliis  partibus  adhaerescant ; haec 
etiam  fascias  et  vaginas  musculis  suppeditat, 
et  adipem  vel  oleum  in  cellulis  suis  continet. 


DE  ADIPE. 

Quae  de  adipe  digna  memoria  sunt  ? 

R.  Materia  est  oleosa  in  vesiculis  retenta, 
quas  vasa  sanguinea  minutissima  circum- 
dant, quibus  vasis  adeps  vel  oleum  secerni 
existimatur.  Vesiculae  autem  inter  se  ne- 

que  communicant,  nec  ductus  excernentes 
conspicuos  habent.  Adeps,  cum  opus  est, 
e cellulis  exudat,  vasisque  absorbentibus  in 
sanguinem  revehitur,  iterumque  nutrimen- 
tum corpori  ministrat. 

Quibus  partibus  corporis  adeps  maxi- 
me abundat  ? 

R.  Plurimus  adeps  sub  cute,  in  omento, 
ac  mesenterio,  circa  renes,  in  mammis,  ge- 
nis, et  orbitis,  invenitur. 

Ubi  corporis  adeps  deest  ? 

R.  In  cerebro  deest,  et  palpebris,  pulmo- 
nibus, hepate,  splene,  renibus,  scroto  et 
pene. 

G).  Ouibus  commodis  adeps  in  corpore 
inservit  ? 

R.  Adeps  partes,  ubi  adest,  lubricat;  mo- 
tusque earum'  expedit ; interstitia  quoque 
musculorum  complet ; formamque  dat  cor- 
pori egregiam,  teretem,  et  etiam  nitidam; 
vasaque  tenerrima  sustinet,  atque  ab  inju» 
riis  bene  defendit. 

DE  REBUS,  E QUIBUS  INTEGUMENTA  COR- 
PORIS CONSTANT. 

f5>.  Quibus  chemicis  principiis  integumen- 
ta jam  dicta  corporis  constant  ? 

R.  Cuticula  acidis  et  alcalis  soluta,  pro- 
prietates albuminis,  quod  coagulatum,  atque 
modo  singulari  modificatum  sit,  habere  vi- 
detur. 

Crines  in  aqua  coquendo,  gelatinam,  qufi 
flexiles  et  tenaces  facti  sunt,  adipiscimur : 
quod  ad  figuram  attinet,  i idem,  sed  multo 
fragiliores,  sunt.  In  lebete  Papiniano  ta- 
men crines  solvi  possunt ; et  solutio  materi- 
am animalem,  sulphur,  et  forsan  alia,  con- 
tinet ; frigida  autem  oleum  bitumineum  tar- 
de demittit.  In  alcohole  crines  decocti  ole- 
um album,  quod  squamarum  forma  cadit, 
alterum  quoque  oleum  colore  crinium  pro- 
prio, alcohole  vaporato,  dant.  Crines  in  ci- 
nerem redacti,  ferrum,  manganesium,  phos- 
phas  calcis,  sulphas  calcis,  carbonas  calcis, 
murias  sodae,  silicam,  et  interdum  magne- 
siam,  continent. 

Ungues  albumen  coagulatum,  fortasse  cum 
paulula  gelatina,  et  aliquid  phosphatis  cal- 
cis, continere  videntur. 

Cutis  vera  longo  tempore  in  aqua  decocta 
primo  gelatinae  similis  fit,  deinde  omnino 
dissolvitor,  et,  solutione  vaporata  et  frigi- 
facta,  gluten  efficit. 

Membrana  cellularis  in  aqua  fervente  de- 
cocta solvitur,  et,  solutione  paulisper  vapo- 
rata, gluten  fit. 

Adeps  oleo  similis  carbonium,  hydroge- 
nium,  et  oxygenium,  continere  videtur. 


COLLOQUIUM  QUARTUM. 


DE  CEREBRO. 

I 

<|>.  Quae  membranae  et  divisiones  in  ce- 
rebro sunt  ? 

R.  Cerebrum  est,  et  cerebellum,  quae 
tres  membranae  cingunt ; falx  major  cere- 
brum, et  minor  cerebellum  in  dua  hemi- 
sphaeria, quorum  utrumque  in  cerebro  ite- 
rum in  lobos  tres  separatur,  dividit ; tento- 
rium cerebelli,  sive  septum  transversum,  ce- 
rebrum a cerebello  sejungit. 

Cum  integumenta  jam  memorata,  ten- 
dinem musculi  occipito-frontalis,  et  pericra- 
nium submovimus,  craniumque  serra  cir- 
cumcidimus, et  partem  ejus  superiorem  ele- 
vavimus, quid  in  conspectum  venit? 

R.  His  remotis,  duram  matrem  omnium 
membranarum  densissimam,  crassissimam, 
et  validissimam  videmus,  quae  e fibris  for- 
tibus et  varie  dispositis  componitur.  Cum 
omni  facie  interna  calvariae,  sed  praesertim 
cum  suturis  dura  mater  vasis  innumeris  com- 
mittitur ; adeoque  vasa  interna  commercium 
cum  externis  liberrimum  habent.  Guttulae 
sanguinis  e vasis  ruptis  effunduntur,  et  con- 
sistunt. Dura  mater  duplex  descendit  inter 
hemisphaeria  duo  cerebri,  cristae  galli  os- 
sis ethmoidei  adhaerescit,  occipitiumque  ver- 
sus currit,  et  sub  sutura  sagittali  inter  lami- 
nas ejus  duas  spatium  triangulum  format, 
quod  est  sinus  longitudinalis,  et  tandem  de- 
sinit in  tentorium  cerebelli,  falxque  appella- 
tur. Inter  falcem  et  tentorium  sinus  secun- 
dus sive  torcular  Herophili  est,  et  inter  la- 
minas tentorii  et  ossa  utroque  latere  sinus 
sunt  laterales.  In  iis  sinibus  chordae  trans- 
versae sunt,  quae  sinus  prohibent  ne  nimis 
sanguine  distendantur.  Utroque  latere  sinus 
longitudinalis  sub  dura  matre  plurima  cor- 
puscula subalbida  sita  sunt,  quae  glandulae 
Pacchioni  appellantur. 

J-9.  Ouae  de  membrana  sub  dura  matre 
jacente  digna  memoria  sunt  ? 

R.  Illa  membranula  tunica  arachnoidea 
appellata,  imprimis  tenuis,  tenera,  et  pellu- 
cida, ita  cerebrum  arcte  cingit,  ut  difficillime, 
nisi  ad  tuber  annulare,  separari  possit ; per 
eam  etiam  gyros  sive  flexus  cerebri  pulcher- 
rime videmus.  Nulla  vasa  in  hac  membra- 
nula adhuc  visa  sunt. 

Quid  sub  tunica  arachnoidea  in  con- 
spectum venit,  et  quae  est  ejus  fabrica  ? 

R.  Pia  mater  vasis  sanguineis,  et  fortasse 
lymphaticis,  ubique  referta,  non  cerebrum 
solum  involvit,  sed  etiam  inter  omnes  ejus 
flexus  sese  duplicem  insinuat,  atque  cava 
omnia  sive  ventriculos  cerebri  obducit.  Ejus 
fabrica  est  tenera  et  tenuis,  atque  vasa  plu- 
rima continet. 

Quibus  rebus  hae  tres  membranae  in- 
serviunt ? 

R.  Dura  mater  cerebrum  involvit;  ac  in- 
juriis quodammodo  defendit ; atque  munere 
pericranii  interni  perfungitur  vasa,  quae  cra- 
nium penetrant,  sustinendo ; falcem  majo- 
rem et  minorem,  et  tentorium  cerebelli  sive 
septum  transversum,  efficit,  quae  et  hemi- 

sj:>haeria  cerebri,  et  cerebelli  in  situ  proprio 
tenent,  partesque  prohibent,  quo  minus  mo- 
tibus corporis  variis  laedantur  ; et  sinus  sive 
canales  quoque,  in  quos  sanguis  venosus  in- 
funditur, ut  e cranio  transmittatur,  format. 

Cum  falx  a crista  galli  lacerata,  atque 
reversa  est,  et  hemisphaeria  paululum  supra 
sejuncta  sunt,  quid  in  conspectum  venit? 

R.  In  sulco  inter  hemisphaeria  substantia 
alba  conspicitur,  cui  nomen  corporis  callosi 
est. 

Ouae  est  ejus  structura  ? 

R.  Substantia  corporis  callosi  medullaris 
est,  utroque  latere  striae  transversae  in  me- 
dia parte  conveniunt,  et  raphen  formant, 
dein  descendunt,  septumque  lucidum  consti- 
tuunt. Pars  corporis  callosi  anterior  angu- 
stior, quam  posterior  est. 

<2 >.  Cum  partes  superiores  utriusque  he- 
misphaerii usque  ad  corpus  callosum  submo- 
vimus, quid  videmus? 

R.  Substantiam  cineraceam  sive  cortica- 
lem, et  medullarem  ; haec  centrum  occupat, 
illa  pulcherrime  flexuosa  circumducitur ; 
haec  a nonnullis  aliquid  excernere,  illa  ab 
aliis  anatomicis  glandulosa  esse,  ab  aliis  ali- 

quid  secernere,  existimata  est.  Parte  sub- 
stantiae cineraceae  iterum  submota,  centrum 
i ovale  Vieussenii  exhibetur. 

$>j  Quas  partes  proxime  mihi  ostendis  ? 
R.  Cum  aliquid  materiae  medullaris  utro- 
<que  latere  corporis  callosi  submotum  est, 
» ventriculi  laterales  deteguntur.  Illi  sub  cen- 
: tro  ovali  jacent  curvi,  et  cornua  habent  tria, 
anteriora,  posteriora,  et  inferiora.  Pia  ma- 
ter ventriculos  obducit,  halitumque  secer- 
nit, qui  prohibet  ne  partes  concrescant. 
< Cornua  anteriora  septo  lucido  separantur  ; 
: posteriora,  quae  a quibusdam  cavitates  digi- 
l tales  nominantur,  retrorsum  flectuntur;  in- 
I feriora  gradatim  descendunt,  antrorsum  ver- 
i tunt,  'et  tandem  in  lobos  medios  cerebri  de- 
■ sinunt. 

Quae  partes  nunc  rn  conspectu  sunt  ? 
R.  Prope  cornua  anteriora  in  fundo  ven- 
triculorum lateralium  corpora  striata  sita 
sunt,  quorum  superficies  cineracea  est,  pars 
autem  interna  striis  medullaribus  pulchre 
miscetur.  Partes  eorum  posteriores,  una  ab 
altera,  recedunt,  thalamosque  nervorum  op- 
ticorum inter  se  recipiunt,  qui  superficiem 
medullarem  habent,  sed  intus  striati  sunt. 


46 


De  Cerebro. 

Partes  thalamorum  opticorum  deorsum  ver- 
susque latera  vertunt,  tractusque  opticos 
formant.  In  fossa  inter  corpora  striata  et 
thalamos  chorda  medullaris  est,  quae  cen- 
trum semicirculare  Vieussenii,  sive  taenia 
semicircularis  Halleri,  nominata  est.  Super 
thalamos  et  in  plurimo  fundo  ventriculorum 
lateralium  plexus  choroides  expanditur,  qui 
utriusque  lateris  post  crura  fornicis  anteri- 
ora convenit.  Septum  lucidum  falci  simile 
e laminis  duabus,  ut  dictum  est,  constat;  in- 
ter quas  parte  anteriore  fissura  Silvii  est. 
Sub  septo  lucido  iterum  fornix  est,  quae 
crura  quatuor  habet,  duo  nimirum  anterio- 
ra, duoque  posteriora,  quae,  alium  ab  alio, 
recedunt,  cursumque  cornuum  inferiorum 
ventriculorum  lateralium  sequuntur,  et  ibi  a 
plerisque  pedes  Hippocampi,  sive  cornua 
Ammonis  nominantur ; margines  quoque  te- 
nues exhibent,  quibus  nomen  corporum  fim- 
briatorum impositum  est.  Anterius  fornix 
angusta,  posterius  multo  latior  est,  ubi  cum 
corpore  calloso  committitur.  Inter  crura  e- 
jus  anteriora  et  plexus  junctionem  choroidis 
sub  fornice  foramen  est  Monroianum ; ibi 
quoque  est  iter  ad  infundibulum ; melius 

autem  iter  ad  tertium  ventriculum.  Fornice 
i reflexa,  inferne  pars  ejus  posterior  lineis 
t transversis  et  obliquis  imprimitur,  quod  no- 
i men  psalterii  vel  lyrae  habet.  Tela  choroi- 
i dea  vasis  referta,  quae  fornicem  thalamis  op- 
i ticis  connectit,  eam  impressionem  musici  in- 
strumenti fornici  dare  videtur.  Infundibu- 
lum oblique  antrorsum  ad  glandulam  pituita- 
i riam  usque  in  sella  Turcica  sitam  descendit. 
Ventriculus  tertius  fissurae  similis,  in  u- 
troque  latere  thalamis  opticis,  supra  com- 
missura molli,  quae  thalamos  tegit,  infra 
cruribus  cerebri,  continetur.  Juxta  anterio- 
rem partem  ventriculi  tertii  ante  crura  for- 
nicis anteriora  chorda  medullaris,  quae  com- 
missura cerebri  anterior  appellatur,  corpora 
striata  transversim  percurrit : ad  partem  quo- 
que posteriorem  ejusdem  ventriculi  altera 
chorda  est,  commissura  cerebri  posterior ; 
per  quas  hoc  cerebri  hemisphaerium  cum 
illo  connecti  videtur.  A fundo  partis  pos- 
terioris ventriculi  tertii  est  iter  ad  quartum 
ventriculum,  sive  aquaeductus  Silvii. 

bornice  et  tela  choroidea  omnino  submo- 
tis, post  thalamos  opticos  et  supra  iter  a ter- 
tio ad  quartum  ventriculum  nates  et  testes, 

sive  tubercula  quadrigemina,  et  glandula 
pinealis,  conspiciuntur : nates  superiores, 
testes  inferiores  sunt.  Supra  nates  glandula 
pinealis  sita  est,  quae  commissurae  cerebri 
posteriori  adhaerescit. 

His  submotis,  quid  in  conspectum  ve- 
nit ? 

R.  Tentorium  cerebelli,  quod  lobos  ce- 
rebri posteriores  sustentat,  atque  cerebellum 
tegit.  Hoc  secto  et  sublato,  falx  minor  a 
parte  ejus  media  descendit,  et  cerebellum  in 
duo  hemisphaeria  etiam  dividit.  Cerebel- 
lum anfractus  sive  gyros  plurimos,  et  mate- 
riam quoque  cineream  et  medullarem  inter 
se  ita  alternatam  habet,  ut  sectum  in  per- 
pendiculo inter  hemisphaeria,  arborem  vitae 
repraesentet.  Hemisphaeria  cerebri  in  cru- 
ra duo,  et  ea  cerebelli  etiam  in  duo,  tandem 
desinunt,  medullamque  oblongatam  formant: 
inter  quam  et  cerebellum  ventriculus  quar- 
tus situs  est,  pars  cujus  inferior  calamus 
scriptorius  nominatur.  Tenuis  lamina  me- 
dullaris crura  inter  se,  et  medullam  oblon- 
gatam cerebello  conjungit,  atque  supra  iter 
ad  quartum  ventriculum  expanditur,  et  val- 

Iwula  maona  cerebri,  sive  velum  Vieussenii 

Invocatur. 

Cerebrum  et  cerebellum  super  basin 
ccranii  jacent,  et  eminentiis  atque  excavati- 
jconibus  ossium  sese  accommodant;  quaeres 
i i igitur  in  parte  inferiore  cerebri  et  cerebelli 
jrmaxime  memoria  dignae  sunt? 

R.  Ibi  inter  lobos  cerebri  medios  videmus 
| corpora  albicantia,  sive  eminentias  mam- 
jiimillares,  quae  crurum  fornicis  anteriorum 
rextrema  videntur.  Inter  haec  et  crura  cere- 
tbri  est  pons  Tarini  substantia  cinerea,  qui 
ipartim  fundum  ventriculi  tertii  facit.  Ubi 
ccrura  cerebri  et  cerebelli  conveniunt,  tuber 
.annulare  sive  pons  Varolii  in  excavatione 
cossis  sphenoidei,  et  processus  cuneiformis 
(occipitis  situs  est.  A tubere  annulari  ad 
'foramen  usque  magnum  medulla  oblongata 
descendit,  et  post  ejus  egressum  e cranio 
medulla  spinalis  nominatur,  quae  canalem 
vertebrarum  intrat,  descendit,  tandemque  in 
caudam  equinam  desinit.  In  superficie  me- 
dullae oblongatae  quatuor  eminentiae  sunt, 
scilicet,  media  in  parte  duae  pyramidales, 
quarum  in  utroque  latere  duae  olivares. 

Quibus  rebus  hae  partes  variae  cere- 
bri et  cerebelli  in  oeconomia  animali  inser- 
viunt ? 

R.  Quibusdam  placuit  usum  alium  parti 
alii  imputare ; perperam  autem,  quia  usus 
singularum  partium  adhuc  in  occulto  latent. 
Patet  vero  experimentis  cerebrum  et  cere- 
bellum cum  medulla  spinali,  quae  ambo- 
rum productio  habenda  est,  fontem  primum 
atque  unicum  esse,  unde  nervi  oriantur,  om- 
nibusque  corporis  partibus  ramulos  mittant, 
quibus  impressiones  rerum  externarum  acci- 
piuntur, principioque  vitali  feruntur,  deinde 
sensum  et  motum  in  corpore  excitant. 


DE  CHEMICIS  PRINCIPIIS  CEREBRI. 

Ouibus  chemicis  principiis  cerebrum 
constat  ? 

R.  E substantia  peculiari  albuminis  sub- 
simili, phosphate  calcis,  phosphate  sodae, 
phosphate  ammoniae,  atque  sulphate  calcis, 
constare  videtur. 

i|E  Quo  modo  haec  principia  adipisci- 
mur ? 

R.  Cerebro  in  vase  bene  trito  cum  aqua, 
nmistura  subalbida  paratur,  quae  calore  coa- 
ggulatur,  atque  multis  in  rebus  albumen  re- 
tfert.  Cerebrum  cum  acido  sulphurico  di- 
lluto  contritum  partim  dissolvitur  ; solutione 
waporata,  residuum  nigrum  superest,  quod 
aqua  mistum,  carbonem  lignarium  deponit, 
et  brevi  liquor  limpidus  remanet  ; qui  pau- 
lulum vaporatus,  et  alcohole  mistus,  sulphas 
ammoniae,  sulphas  calcis,  acidum  phospho- 
ricum,  phosphas  sodae,  et  phosphas  ammo- 
niae, demittit. 


DE  ORIGINE  NERVORUM  IN  CRANIO. 

V ' 

Quot  nervi  e cerebro  et  cerebello  o- 
riuntur  ? 

R.  Paria  novem  nervorum,  qui  nomina 
varia  acceperunt,  et  vulgo  a parte  anteriore 
ad  posteriorem  cerebri  annumerantur. 

Quibus  partibus  cerebri  nervi  oriun- 
tur ? 

R.  Nervi  primi  paris,  scilicet,  olfactorii, 
e corporibus  striatis  oriuntur,  atque  e cranio 
per  foramina  cribrosa  ossis  ethmoidei  egre- 

diuntur,  superque  membranam  pituitariam 
narium  ramulis  minutissimis  distribuuntur, 
atque  ibi  organon  olfactus  constituunt. 

Nervi  secundi  paris,  vel  optici,  e thalamis 
opticis  oriuntur,  atque  ad  partem  sellae  Tur- 
cicae anteriorem  conjunguntur,  et  ad  simili- 
tudinem literae  X inter  sese  transversi  cur- 
runt, perque  foramina  optica  e cranio  exeunt, 
deinde  in  retinas  sese  expandunt. 

Nervi  tertii  paris,  vel  motores  oculorum, 
e cruribus  cerebri  juxta  tuber  annulare  o- 
riuntur,  atque  cranio  per  foramina  lacera  e- 
grediuntur,  musculisque  omnibus  oculorum, 
praeter  trochleares  et  abductores,  vim  ner- 
vosam suppeditant ; ramulum  quoque  ad 
formandum  ganglion  ophthalmicum  utroque 
latere  emittunt. 

Nervi  quarti  paris,  vel  pathetici,  e valvu- 
la sive  velo  Vieussenii  post  nates  oriuntur,  e 
cranio  per  foramina  lacera  exeunt,  atque  per 
musculos  trochleares  distribuuntur. 

Nervi  quinti  paris,  vel  par  trigeminum,  e 
lateribus  tuberis  annularis  prope  crura  cere- 
belli oriuntur,  atque  ad  partes  petrosas  os- 
sium temporum  plexum  utroque  latere,  de- 
inde ganglion  semilunare,  sive  Gasseria- 

mum,  formant,  e quo  enascuntur  rami  tres, 
Is  scilicet,  ophthalmicus,  maxillaris  superior, 
Itet  maxillaris  inferior. 

Ramus  ophthalmicus  e cranio  per  fora- 
imen  lacerum  in  orbitam  egreditur,  et  ibi  ra- 
1 mulum  supra-trochlearem,  nasalem,  lachry- 
i malem,  emittit,  dum  truncus  ipse  frontalis 
' vocatur.  Ramulus  quoque  vel  trunco  oph- 
thalmico, vel  ramulo  nasali,  ad  formandum 
ganglion  ophthalmicum  sive  lenticulare,  e- 
mittitur;  unde  nervi  ciliares  enascantur. 

Ramus  maxillaris  superior  per  foramina 
rotunda  ossis  sphenoidei  exit  e cranio,  tum 
primum  ramulum  spheno-palatinum,  qui 
ramulum  unum  per  foramen  pterygoideum 
ossis  sphenoidei  ad  nervum  sympatheticum 
in  canali  carotico  jungendum  reflectit,  et  qui 
ramulum  alterum  per  foramen  innominatum 
partis  petrosae  ad  portionem  duram  septimi 
paris  jungendam,  emittit ; deinde  palatino- 
maxillarem  sive  alveolarem  posteriorem  e- 
mittit,  et  truncus  ipse  infra-orbitalis  apella- 
tur. 

Ramus  maxillaris  inferiore  cranio  per  fo- 
ramen ovale  ossis  sphenoidei  utroque  latere 
egreditur,  et  ramulos  aliquos  musculis,  ra- 

mulumque  lingualem  sive  gustatorium,  qui 
per  apicem  linguae  distribuitur,  emittit. 
Truncus  ipse  foramine  posteriore  canalem 
maxillarem  inferiorem  intrat,  ibi  dentibus 
sui  lateris  surculos  exiguos  suppeditat,  e ca- 
nali per  foramen  menti  exit,  atque  demum 
mento  labioque  inferiori  ramulos  plurimos 
distribuit,  ac  evanescit. 

Nervi  sexti  paris,  vel  abducentes,  ab  ini- 
tio medullae  oblongatae  prope  tuber  annu- 
lare oriuntur,  et  suo  in  cursu  sinum  caver- 
nosum ingrediuntur,  quo  duos  vel  tres  sur- 
culos exiguos,  qui  deorsum  in  superficie  ar- 
teriarum carotidum  utroque  latere  serpunt, 
originemque  sympathetico  magno  praebent, 
emittunt ; deinde  per  foramina  lacera  e cra- 
nio exeunt,  et  per  musculos  oculorum  ab- 
ductores distribuuntur. 

Nervi  septimi  paris,  vel  auditorii,  e por- 
tione molli,  et  dura,  constant.  Portio  mol- 
lis ex  anteriore  parte  ventriculi  quarti  striis 
medullaribus  transversis,  et  tubere  annulari, 
oritur  ; deinde  portioni  durae  sese  applicat. 
Portio  dura,  quae  interdum  etiam  sympa- 
theticus minor  nominatur,  e parte  cerebri 
communi  pontis  Varolii,  crurum  cerebelli, 

ct  medullae  oblongatae,  oritur,  et  simul  cum 
portione  molli  meatum  auditorium  internum 
intrat.  Portio  mollis  e fasciculis  duobus  con- 
stat ; quorum  alter  cochleae,  alter  vestibulo 
et  canalibus  etiam  semicircularibus  surculos 
I exiguissimos  suppeditat.  Portio  dura  in  ca- 
nalem, sive  aquaeductum  Fallopii  intrat,  at- 
i que  ibi  ramulum  a maxillari  superiore  re- 
trogradum recipit,  et  ante  ejus  exitum  chor- 
j dam  tympani  reflectit,  quae  inter  processus 
| longos  mallei  et  incudis,  ac  supra  membra- 
j nam  tympani  currit,  iissuramque  Glasseri 
intrat,  et  ramulum  lingualem  quinti  paris 
jungit ; portio  dura  e canali  per  foramen 
stylo-mastoideum  exit,  ramulumque  occipi- 
talem, atque  surculos  plurimos  musculis  et 
glandulis  emittit,  et  ante  aurem  plexum  sive 
pedem  anserinum  facit,  e quo  enascuntur 
ramuli  temporales,  faciales  superiores,  me- 
diae, inferiores,  et  subcutanei  cervicales,  qui 
inter  sese,  et  cum  ramis  quinti  paris  etiam, 
liberrime  communicant. 

Nervi  paris  octavi,  vel  par  vagum,  e me- 
dulla oblongata  ad  corpora  olivaria  oriuntur, 
glosso-pharyngeo  utroque  latere  comitati,  e 
cranio  per  foramina  lacera  posteriora  ex- 

eunt.  Glosso-pharyngeus,  qui  etiam  dici- 
tur lingualis  lateralis,  ramulum,  qui  cum 
septimo  pare  communicat,  deinde  ramulos 
alios  ad  plexum  super  arteriam  carotidem 
internam  formandum,  emittit ; unde  ramuli 
aliqui  ad  cor  usque  descendant ; et  tandem 
in  radice  linguae  evanescit.  Par  vagum  ra- 
mulum unum  pharyngi,  alterum  laryngi, 
deinde  surculos  quosdam  cordi  mittit,  et  de- 
inde in  thoracem  descendit. 

Nervi  accessorii  ad  par  octavum  e me- 
dulla oblongata  et  initio  medullae  spinalis 
oriuntur,  e cranio  cum  pare  octavo  exeunt, 
deinde  ramulum  unum  pervo  pharyngeo,  al- 
terum pari  vago,  emittunt ; sub-occipitalem 
arcu,  et  saepius  primum  cervicalem  jun- 
gunt, et  tandem  in  musculis  evanescunt. 

Nervi  noni  paris,  vel  linguales,  e medulla 
oblongata  inter  corpora  olivaria  et  pyrami- 
dalia oriuntur,  e cranio  per  foramina  con- 
dyloidea  anteriora  egrediuntur,  deinde  cum 
nervo  sub-occipitali  ipso,  vel  arcu,  qui  hu- 
jus conjunctione  et  primi  cervicalis  forma- 
tur, hoc  et  illo  latere  communicant,  et  pau- 
lo inferius  descendentem  ooni  emittunt,  de- 

mumque  ramulos  mecliae  linguae  plurimos 
i dant,  atque  ibi  evanescunt. 

Nervi  sympathetici  magni  utroque  latere 
j ramulo  maxillaris  superioris  reflexo,  et  sur- 
culis etiam  duobus  vel  tribus  a sexto  pare, 
cum  in  sinu  cavernoso  sunt,  demissis  origi- 
nem ducunt.  In  canali  carotico  conjunctio- 
i ne  horum  ramulorum  plexus  formatur,  qui 
arteriam  carotidem  internam  complectitur. 
Truncus  haud  multum  descendit,  cum  gan- 
glion cervicale  supremum  ad  vertebram  col- 
1 li  secundam  facit ; ganglion  medium  ad 
vertebram  quartam  vel  quintam ; et  gan- 
glion cervicale  imum  ad  vertebram  colli  ul- 
timam. 


COLLOQUIUM  QUINTUM. 


DE  OCULO. 

•Q.  Quid  de  oculo  observandum  est  ? 

R.  Partes  oculi  evidentes  sive  externas ; 
et  abditas  sive  internas. 

ifj.  Quae  partes  externae  sunt  ? 

R.  Supercilia,  palpebrae,  tarsi,  cilia,  glan- 
dulae sebaceae,  glandula  lachrymalis,  carun- 
cula lachrymalis,  puncta  lachrymalia,  et  tu- 
nica adnata  sive  conjunctiva. 

JQ.  Quibus  rebus  haec  inserviunt  ? 

R.  Supexxilia  ad  sudorem  a fronte  ma- 
nantem, pulverem,  aliasque  res  extraneas 
prohibendum,  quo  minus  in  oculos  cadant, 
destinari  videntur  ; ad  ornamenta  quoque, 
et  affectus  animi  exprimendos,  utilia  sunt. 

Palpebrae  etiam  oculos  rebus  extraneis, 
nimioque  lucis  bene  defendunt,  et  motibus 
suis  lachrymas  oculis  proprie  applicant. 

Tarsi  cartilaginosi,  singularum  in  margi- 
ne palpebrarum  siti  sunt,  tenentque  palpe- 
bras, ne  rugent,  atque  sic  alteram  alteri  ap- 
tant. 

Cilia  superciliis  similia,  pulverem,  vel 
insecta  oculis  arcent,  et  ornamentis  quoque 
homini  sunt. 

Glandulae  sebaceae  sive  Meibomianae  in- 
ter tarsos  et  membranam,  quae  palpebras 
infra  obducit,  sitae,  humorem  oleosum  ef- 
fundunt, qui  motus  palpebrarum  haud  pa- 
rum faciliores  reddit,  atque  prohibet,  ne 
palpebrae  inter  se  concrescant. 

Glandula  lachrymalis,  oiim  glandula  in- 
nominata Galeni  vocata  est,  in  excavatione 
ossis  frontis  tempora  versus  sub  arcu  super- 
ciliorum sita  est ; glandulae  aliae  sunt  mi- 
nores prope  hanc,  e quibus  omnibus  ductus 
oriuntur,  qui  lachrymas  effundunt  ad  globum 
oculi  humectandum. 

Caruncula  lachrymalis  est  glandula,  quae 
in  angulo  oculi  ad  nasum  sita,  materiam  se- 

baceam  secernit,  atque  palpebris  clausis,  la- 
chrymas  in  puncta  lachrymalia  dirigit. 

Puncta  lachrymalia  prope  nasum  sita  ca- 
runcula lachrymali  sejuncta  sunt,  et  post- 
quam lachrymae  oculum  humectaverunt,  eas 
in  canales  duos  absorbent,  qui  in  saccum  la- 
chrymalem  desinunt. 

Tunica  adnata  cutis  esse  sub  palpebris 
reflexa,  et  haud  parum  mutata,  videtur,  res- 
que extraneas,  ne  pone  oculum  sese  insinu- 
ent, prohibet,  atque  velamen  laeve,  quo  fri- 
ctiones multum  impediantur,  praebet. 

Dic  mihi  breviter  cursum  lachryma- 

rum. 

R.  Lachrymae  glandula  lachrymali  se- 
cernuntur, motibus  palpebrarum  globum  o- 
culi  humectant,  versus  nasum  currunt,  atque 
in  puncta  lachrymalia  recipiuntur ; quorum 
canales  in  sacco  lachrymali  conveniunt,  in- 
de lachrymae  per  ductum  ad  nasum  descen- 
dunt. 

6).  Quae  partes  oculi  internae  sunt  ? 

R.  Tunicae,  cornea,  iris,  pupilla,  circulus 
ciliaris,  sive  ligamentum  ciliare,  humores, 
nervi,  et  vasa  sanguinea. 

4j).  Ouot  tunicae  oculo  sunt  ? 

R.  Tres,  scilicet,  tunica  sclerotica,  cho- 
roidea, et  retina. 

jp.  Dic  mihi  quod  de  singulis  harum 
maxime  dignum  memoria  sit. 

R.  Tunica  sclerotica  est  dura  et  validissi- 
ma, et  corneae  ita  firmissime  adhaerescit,  ut 
quidam  eandem  tunicam  esse  putaverint  ; 
perperam  vero,  cum  color  ejus  et  textura 
a tunica  sclerotica  plurimum  distent.  Ad 
partem  tunicae  hujus  anteriorem  tendines 
musculorum  quatuor  rectorum  figuntur.  Hi 
tendines  et  substantia  cellularis,  quae  inter 
tunicam  adnatam  et  scleroticam  interponi- 
tur, et  quae  sedes  plerumque  Ophthalmiae 
est,  oculum  albiorem  faciunt,  ideoque  pars 
anterior  tunicae  adnatae  circa  corneam  a 
nonnullis  tunica  albuginea  nominatur. 

Cornea  partem  oculi  anteriorem  occupat, 
pellucida  est,  densa,  e lamellis  composita, 
et  tunicae  scleroticae  firmissime  juncta,  qua 
magis  convexa  est. 

Tunica  choroidea  tenuissima,  tenerrima, 
vasisque  et  nervis  referta,  scleroticae  subja- 
cet, eique  vasis  sanguineis  et  nervis  et  etiam 
substantia  cellulari  tenerrima  juncta  est,  et 

ab  introitu  nervi  optici  ad  circulum  usque 
ciliarem  antrorsum  tendit.  Internam  ejus 
superficiem  pigmentum  nigrum,  quod  vasis 
ejus  secernitur,  tegit. 

Iris  motu  libero  praedita  a circulo  ciliari 
originem  ducit,  oculumque  transversa  per- 
currit ; paululum  convexa  anterius  est,  at- 
que in  parte  sua  media  foramen  habet,  quod 
pupilla  appellatur.  Internam  iridis  super- 
ficiem mucus  coloratus,  qui  interdum  uvea 
vocatur,  obducit. 

Circulus  ciliaris  e membrana  cellulari 
condensa  compositus,  partem  tunicae  cho- 
roideae anteriorem,  initiumque  iridis,  scle- 
roticae  conjungit.  Facies  circuli  hujus  in- 
terna strias  exhibet  pigmento  nigro  tectas, 
quae  in  processus  ciliares  desinunt ; huic 
loco  nomen  corpus  ciliare  impositum  est, 
quod  e vasis  tunicae  choroideae  potissimum 
constat. 

In  retinam  nervus  opticus,  posteaquam  in 
oculum  intravit,  sese  expandit,  et  inter  tu- 
nicam choroideam  ac  capsulam  humoris  vi- 
trei ad  corpus  ciliare  antrorsum  tendit,  ibi- 
que  evanescit. 

6) \ Ouot  humores  oculo  sunt  ? 

R.  Tres,  humor  nimirum  aquosus,  lens 
crystallina,  et  humor  vitreus. 

Quae  res  de  his  memoria  dignae  sunt  ? 

R.  Humor  aquosus  valde  limpidus  est, 
aqua  gravior,  et  inter  corneam  et  lentem 
crystallinam  situs  est , et,  cum  emissus,  cito 
renovatur  ; in  portiones  duas  iride  diduci- 
tur, quarum  anterior  major  est  ; in  poste- 
riore processus  ciliares  natant,  quibus  ra- 
mulisque arteriarum  minutissimis  in  parte 
iridis  anteriore  positis  humor  aquosus  secer- 
nitur. 

Lens  crystallina  e lamellis  in  centrum 
vergentibus  composita  est,  centrumque  ver- 
sus multo  solidior  fit ; pars  ejus  anterior 
quoque  circuli  majoris  portio  est,  quam  po- 
sterior. In  parte  humoris  vitrei  anteriore, 
et  post  humorem  aquosum  adversus  pupil- 
lam lens  insidet.  Lentem  tunica  aranea  si- 
ve crystallina,  cui  vix  adhaerescit,  circum- 
dat, et  pone  cum  tunica  vitrea  committitur. 

Humor  vitreus  liquidus  est,  et  partem  o- 
culi  posteriorem  occupat.  Trium  est  co- 
piosissimus humorum,  albo  ovi  subsimilis, 
quem  tunica  vitrea  sive  hyaloidea  et  tegit, 

et  in  cellulas  innumeras  dividit,  quae  inter 
sese  communicant.  Sub  corpore  ciliari  tu- 
nica sive  capsula  humoris  vitrei  laminam 
externam  emittit,  quae  paulo  anterior  cap- 
sulae lentis  inseritur,  nomenque  zonulae  ci- 
liaris habet ; deinde  lamina  altera  post  cap- 
sulam lentis,  cui  firmiter  adhaerescit,  cur- 
rit ; et  inter  zonulam  ciliarem,  capsulam- 
que lentis,  canalis  sive  circulus  Petitianus 
cellulis  plenus  existit  quae  inter  sese  com- 
municant. 

iP.  Qui  nervi  in  oculum  ingrediuntur  ? 

R.  Nervus  opticus  retinam,  organon  vi- 
sus longe  potissimum,  constituit : tertium, 
quartum,  et  sextum  paria  per  musculos  ocu- 
li distribuuntur  : ramus  etiam  ophthalmicus 
partibus  globo  oculi  vicinis  surculos  mittit, 
et  cum  ramulo  tertii  paris  ganglion  oph- 
thalmicum format,  unde  nervi  ciliares  enas- 
cantur, qui  tandem  iridi  vim  nervosam  co- 
piosissime suppeditant. 

<?>.  Quibus  rebus  partes  jam  memoratae 
ad  visum  conferunt  ? 

R.  Tunica  sclerotica  partes,  quas  circum- 
dat, sustentat  ac  firmat,  formamque  dat  o- 
culo  rotundam. 

Cornea  plerumque  adolescentibus  magis 
convexa  ac  prominens,  quam  senibus,  est, 
radios  lucis,  qui  in  eam  incidunt,  colligit 
atque  oculo  transmittit,  humoremque  etiam 
aquosum  continet. 

Tunica  choroidea  vasa  sanguinea  et  for- 
tasse lymphatica  sustinet ; ejusque  pigmen- 
tum nigrum  radios  lucis  errantes,  et,  qui 
per  retinam  transeunt,  suffocat.  Quibusdam 
animalibus  tamen  vario  colore,  sed  plerum- 
que splendido,  est  pigmentum,  quod  in  iis 
vulgo  nominatur  tapetum  ; ideoque  radios 
lucis  reflectendo,  vice  speculi  quodammodo 
perfungi  videtur,  et  impressionem  igitur  re- 
rum externarum  meliorem  reddit. 

Iris  nervis,  ac  vasis  sanguineis,  fibrisque 
musculorum  copiose  instructa,  adeo  cum  re- 
tina radiis  lucis  affecta  conspirat,  ut  pupil- 
lam clara  luce  facillime  minuat,  obscura 
autem  dilatet,  igiturque  lucis  quantitatem  in 
oculum  immissam  bene  temperat. 

Retina,  primum  organon  visus,  luce  affi- 
citur, et,  ope  humorum,  imagines  rerum  ex- 
ternarum recipit,  easque  animo  transmittit. 

Humores  cum  tunicis  propriis,  statu  inte- 
gro, omnino  pellucidi  sunt,  et,  sine  impedi- 

mento,  radios  lucis,  per  eos  transire  patiun- 
tur, et  eodem  tempore  radios  pro  viribus  suis 
refringunt. 

Jf>.  Quibus  legibus  lux  refringitur  ? 

R.  Cum  radii  lucis  ex  aere  raro  in  den- 
siorem, vel  ex  aere  in  aquam,  vel  ex  aqua 
in  vitrum  transeunt,  ad  perpendiculum  sem- 
per  refringuntur  : et  contra,  radii  ex  aliquo 
denso  in  rarius  transeuntes  semper  a perpen- 
diculo vertuntur. 

Qua  ratione  oculus  imagines  rerum 
externarum  nobis  repraesentat  ? 

R.  Humores  oculum  implent,  atque  re- 
tinam ita  distendunt,  ut  sphaeram  concavam 
semper  faciant.  Radii  lucis  igitur  in  cor- 
neam incidentes,  humore  aquoso  primum,  de- 
inde magis  adhuc  lente  crystallini,  tum  hu- 
more vitreo,  in  cursu  suo  refringuntur ; et  de- 
mum in  punctum  sive  focum  super  retinam 
colliguntur,  ibique  imago  rei,  unde  mana- 
vissent, pulchra  et  distincta,  sed  inversa,  de- 
pingitur, quam  animus  statim  percipit.  O- 
culus  quoque  modo  quidem  mirabili  sese 
distantiis  rerum  conspectarum  ope  musculo- 
rum ejus  citissime  aptare  solet. 

®.  Quomodo  rem  ipsam  erectam,  dis- 
tinctam, proprii sque  coloribus  expressam,  si 
ejus  imago  super  retinam  inversa  depingitur, 
videmus  ? 

R.  Illud  diu  multumque  inter  philoso- 
phos disputatum  est,  et  adhuc  sub  judice  lis 
est ; igitur  absque  in  arenam  descendendo 
dicere  mihi  licet,  hominem  ita  ab  Opifice  re- 
rum supremo  constitutum  esse,  ut  a prima 
aetate  verum  positum  rerum  consuetudine 
acquirat. 

Qua  ratione  fit,  ut  eadem  res  binis  o- 
culis  conspecta  non  duplex  videatur  ? 

R.  Bini  oculi  motibus  suis  semper  con- 
sentiunt, et,  axibvjs  eorum  semper  parallelis, 
in  idem  punctum  rei,  quae  conspicitur,  diri- 
guntur ; imago  ejus  igitur  eodem  loco  utri- 
usque  retinae  exprimitur,  et  ea  ratione  visus 
perfectus  ac  simplex  fit. 


DE  CHEMICIS  PRINCIPIIS  OCULI. 

Quibus  chemicis  principiis  lachrymae 
constant  ? 

R.  Lachrymae  ex  aqua,  muco,  muriate 
sodae,  soda,  phosphate  calcis,  et  phosphate 
sodae,  constant. 

if*.  Quibus  rebus  haec  adipisci  possumus 5 

R.  Lachrymae  alcohole  mixtae  mucum 
demittunt ; solutio  per  linteolum  missa  et 
vaporata,  murias  sodae,  atque  sodam  relin- 
quit. Residuum  lachrymarum,  quae  spis- 
sae et  in  aere  combustae  fuerint,  phosphas 
calcis  et  phosphas  sodae  exhibet. 

Quibus  chemicis  principiis  humores 
oculi  constant  ? 

R.  Humor  aquosus  et  vitreus  ex  iisdem 
rebus,  scilicet,  multa  aqua,  albumine,  gela- 
tina,  muriate  sodae,  et  phosphate  calcis,  con- 
stant. Gravitas  eorum  est  1-0053.  Lens 
crystallina  ex  aqua,  albumine,  gelatina,  et 
phosphate  calcis,  constat.  Cujus  gravitas 
est  1-0790. 


COLLOQUIUM  SEXTUM. 


DE  AURE. 

<P.  Quo  modo  partes  auris  varias  com- 
modissime tractare  possumus  ? 

R.  De  partibus  externis,  deinde  internis 
disserendo. 

jp.  Quae  partes  externae  sunt  ? 

R.  Pinna  sive  ala,  lobulus,  meatus  audi- 
torius externus,  atque  membrana  tympani. 

iP.  Quae  de  singulis  horum  notanda 
sunt  ? 

R.  Pinna  cartilaginosa  est,  et  helicem, 
antihelicem,  inter  quos  est  cavitas  innomi- 
nata, tragum,  antitragum,  fossam  navicula- 
rem inter  juga  antihelicis  positam,  atque 
concham,  quae  in  meatum  auditorium  ex- 

ternum  desinit,  comprehendit.  Lobulus  sub 
antitrago  pendet.  Meatus  auditorius  exter- 
nus, cujus  pars  externa  cartilaginosa,  inter- 
na vero  ossea  est,  a concha  ad  membranam 
tympani  introrsum  procedit,  cuteque  inflexa 
obducitur  ; sub  qua  glandulae  plurimae  insi- 
dent, quae  cerumen  ad  meatum  lubricandum 
secernunt,  ductibusque  suis  effundunt.  Mem- 
brana tympani,  quae  tensa  et  paululum  con- 
cava extrinsecus  est,  transversa  oblique  cur- 
rit, atque  externas  ab  auris  internis  partibus 
diducit. 

Quae  partes  auris  internae  sunt  ? 

R.  Tympanum,  cellulae  mastoideae,  la- 
byrinthus, meatusque  auditorius  internus. 

.Q.  Dic  mihi  quae  de  tympano  digna  me- 
moria sint. 

R.  Tympanum  subrotundum  est  cavum, 
in  osse  temporis  situm,  ab  altera  parte  mem- 
branam tympani,  ab  altera  septum  osseum 
contingit,  quo  a labyrintho  separatur.  In 
medio  septo  osseo  promontorium  est,  supra 
quod  est  fenestra  ovalis,  quae,  etiamsi  basi 
stapedis  claudatur,  iter  tamen  in  vestibulum 
efficit : infra  promontorium  fenestra  rotunda 
est,  quae,  quanquam  membrana  claudatur. 

viam  in  cochleam  aperit.  A parte  tympani 
anteriore  tuba  Eustachiana  partim  ex  osse, 
partim  cartilagine,  et  membrana,  composita 
exit,  major  major  que  fit,  ut  in  nares  proce- 
dit. A parte  tympani  posteriore  foramini- 
bus quibusdam  exiguis  in  cellulas  mastoi- 
deas exitus  est,  quae  cellulae  flexibus  inter 
sese  plurimis  communicant.  In  tympano 
etiam  sunt  ossicula  auditus ; manubrium 
mallei  mediae  membranae  tympani,  atque 
ejus  caput  corpori  incudis  adhaerescit  ; crus 
quoque  longum  incudis  ossi  orbiculari,  quod 
iterum  capitulo  stapedis,  innectitur,  cujus 
basis  in  fenestra  ovali  sedet.  Haec  ossicula 
in  situ  proprio  ligamentis  tenentur,  ac  mo- 
ventur musculis,  qui  membranas  intendunt, 
sonumque  augent. 

JfL  Quae  de  labyrintho  in  memoria  te- 
nenda sunt  ? 

R.  Labyrinthus  vestibulum,  cochleam,  et 
canales  semicirculares,  comprehendit. 

Vestibulum  ovatum  et  magnitudine  grani 
hordei  est,  atque  ad  latus  interius  septi  ossei, 
in  quo  basis  stapedis  sedet,  situm  est.  Ex 
vestibulo  in  tympanum  fenestra  ovalis,  in 
eanalem  cochleae  unum  fenestra  rotunda,  vi- 

am  aperit ; inque  canales  semicirculares 
quinque  foramina,  et  plerumque  totidem 
cribri  forma  in  meatum  auditorium  inter- 
num, patescunt ; et  praeterea  canalis  sive  a- 
quaeductus  Fallopii  etiam  inde  transit. 

Cochlea  parti  vestibuli  anteriori  vicina 
est,  atque  basi  ejus  ad  meatum  auditorium 
internum  versa,  plana  jacet,  atque  canales 
sive  scalas,  ut  vocantur,  duas  continet,  quae 
circum  axem  e modiolo  et  infundibulo  com- 
positum, quorum  apices  inter  sese  conjun- 
guntur, gyros  duos  cum  dimidio  faciunt. 
Has  scalas  lamina  spiralis  e laminis  duabus 
composita,  proxima  modiolo  ossea,  caetera 
membranacea,  sejungit ; demumque  in  ha- 
mulum desinit,  qui  in  basi  infundibuli  pen- 
det. Scalae  versus  apicem  cochleae  minores 
fiunt,  et  tandem  inter  sese  in  basi  infundi- 
buli conjunguntur ; quarum  altera,  ut  cum 
vestibulo  communicat,  scala  vestibuli ; alte- 
ra, ut  cum  tympano,  scala  tympani  appella- 
tur. Modiolus,  cujus  basis  ad  meatum  au- 
ditorium internum  spectat,  e laminis  duabus 
constat,  et  infundibulo  major  est,  est  etiam 
cavus,  in  quem  fasciculus  nervorum  portio- 
nis mollis  septimi  paris  intrat,  ut  per  co- 

Chleam  distribuantur.  Cochleae  apex,  qui 
saepius  cupola  vocatur,  basin  infundibuli  te- 
git, extrinsecus  et  quasi  ad  zygoma  spectat. 

Canales  semicirculares  in  numero  sunt 
tres,  superior,  exterior,  et  posterior,  atque 
per  ora  quinque  in  vestibulo  desinunt.  E 
quatuor  partibus  uterque  canalis  circuli  tres 
vel  amplius  conficit,  et  suum  ad  finem  am- 
plificationem sive  ampullam  habet. 

Partes  labyrinthi  diversas,  scilicet,  vesti- 
bulum, cochleam,  et  canales  semicircula- 
res periosteum  internum  obtegit,  intra  quod 
membranula  est  tenuis  ac  mollis,  quae  sac- 
culos format,  humoremque  limpidum,  qui 
omnia  haec  cava  implet,  continet : super 
quam  membranulam  quoque  portio  mollis 
nervorum  septimi  paris  omnibus  auris  par- 
tibus internis  distribuitur. 

Meatus  auditorius  internus  par  nervorum 
septimum  et  arteriam  exiguam  continet,  vi- 
amque parti  capitis  internae  aperit. 

(Quibus  rebus  hae  partes  auris  univer- 
sae inserviunt  ? 

R.  Auricula  externa  tremores  aeris  reci- 
pit, magis  magisque  colligit,  ac  tandem  in 
meatum  auditorium  externum  ad  membra- 

nam  tympani,  quasi  focum,  confert.  Audi- 
tus e membrana  tympani  certum  ad  modum 
tensa  multum  pendet ; nam,  cum  haec  ten- 
sa vel  laxa  plus  justo  fit,  ille  vitiosus  est. 

Tuba  Eustachiana  aera  liberrime  in  tym- 
panum admittit,  et  aequilibrium  ad  motus 
membranae  tympani  expeditos  omnino  ne- 
cessarium constituit. 

Caeterae  auris  partes  internae  aqua  fere 
limpida  plenae  sunt,  quae  agitata  impres- 
siones mollissimae  membranulae  nervosae 
impertit. 

Qua  ratione  auditus  fit  ? 

Ratio  ejus  certe  obscurissima  est,  sed  ve- 
ri est  simile  hoc  modo  explicari  posse.  Cum 
corpus  alterum  alteri  impingimus,  particulis 
utriilsque,  quae  certos  intra  fines  cohaerent, 
vique  recuperandi  figuram  et  situm  proprium 
perfruuntur,  motum  impertimus.  Corpora 
igitur  ipsa  tremunt,  atque  tremores  quoque 
aeris  circumflui  movent,  qui  per  aera  veloci- 
tate maxima  pervadunt,  auriculam  feriunt, 
qu&  in  punctum  quasi  colliguntur,  et  ita  for- 
tissime in  membranam  tympani  diriguntur, 
ut  vehementer  ipsa  vibretur  : haec  vibrans 
malleum  sibi  annexum,  malleus  incudem, 

incus  os  orbiculare,  quod  iterum  stapedem, 
commovet ; atque  stapes  tremens  impetus 
aquulae  vestibuli  dat,  unde  aqua  omnis  au- 
ris internae  motus  accipiat,  impressionesque 
nervis  in  delicatissima  membranula  disper- 
sis det,  qui  denique  eas  animo  impertiunt. 


BE  CHEMiCIS  PRINCIPIIS  CERUMINIS. 

Quibus  chemicis  principiis  cerumen 
constat  ? 

R.  Ex  albumine,  oleo  spissato,  colore, 
soda,  et  phosphate  calcis. 

Q.  Quo  modo  haec  principia  adipisci- 
mur ? 

R.  Alcohol  e partibus  octo  ceruminis 
quinque,  calore  adjuvante,  dissolvit.  Alco- 
hole  vaporato,  residuum  colore  aureo,  odore 
et  crassitudine  terebinthinae  subsimili,  ama- 
rissimum est,  et  igni  subjectum  liquescit,  in 
fumum  album  omnino  vaporat,  bilisque  re- 
sinae simillimum  est.  Tres  partes  reliquae 
albumen  oleo  paululo  mixtum  referunt, 
quod  combustum  sodam  et  phosphas  calcis 
in  exigua  quantitate  relinquit. 


COLLOQUIUM  SEPTIMUM. 


DE  NASO. 

Ouae  de  naso  praecipue  digna  memo- 
ria sunt  ? 

R.  Nasus  ex  ossibus  pluribus  atque  carti- 
laginibus constitutus,  cavum  haud  ita  par- 
vum facit ; cujus  partes,  mirabili  artificio, 
rebus,  quibus  destinatae  sint,  aptantur.  Cavo 
nasi  sinus  quoque  frontales,  sphenoidales,  et 
maxillares,  accedunt,  et  tubae  etiam  Eusta- 
chianae,  et  ductus  nasales.  In  hos  quidem 
sinus  viae  per  foramina  aliquot  aperiuntur : 
hi  quidem,  et  cellulae  ossis  ethmojdei,  et 
figura  ossium  spongiosorum,  superficiem 
nasi  internam  maxime  augent.  Omne  ca- 
vum nasi,  omnesque  hos  sinus,  tubasque  et 

ductus,  membrana  pituitaria  sive  Schneide- 
riana,  mollissima,  ac  delicatissima,  ramulis- 
que nervorum  praecipue  primi,  et  etiam 
quinti  paris,  referta,  obducit.  Sub  hac 
glandulis  sive  folliculis,  ut  vocantur,  mucus, 
qui  membranam  eam  madefacit,  surculos- 
que nervorum  ad  impressiones  odorum  acci- 
piendas aptissimos  tenet,  secernitur  ; sinibus 
tamen  parcior,  cavo  autem  nasi  ipsius  multo 
copiosior  est,  et  interdum  e naribus  fluit. 

i§>.  (Quibus  rebus  nasus  ipse  et  sinus  cum 
illo  conjuncti  inserviunt  ? 

R.  Nasus  ipse  organon  olfactfis  primum 
constituit,  viamque,  qua  saepius  et  in  vi- 
gilia et  somno  spiritum  trahimus  atque  e- 
mittimus,  praebet ; vocem  quoque  adjuvat, 
ac  clariorem  reddit.  Sinus  naso  vicini  nihil 
olfactui  non  conferre  videntur,  praecipue 
autem  spatium  amplum  dant,  quo  sonus  re- 
verberetur, et  etiam  augeatur,  voxque  multo 
magis  sonora  atque  distincta  reddatur. 

Qua  ratione  olfactus  fit  ? 

R.  Res  pleraeque  regnorum  omnium,  in 
quae  plerumque  res  naturae  divisae  sunt, 
particulas  quasdam  volatiles  et  odoratas 
emittunt,  quae  ventis  agitantur,  volitant. 

ac  serius  citiusve  dissipantur.  Hae  particu- 
lae odoratae  utcunque  subtiles  et  leves  undis 
sive  tremoribus  aeris  huc  et  illuc  feruntur, 
et  interdum  cum  spiritu  nostro  trahuntur,  et 
transitu  earum  per  nares  membranam  pitui- 
tariam, cujus  superficies  longe  lateque  ex- 
tenta est,  collidunt,  surculosque  tenerrimos 
ac  nervorum  delicatissimos  premunt,  qui- 
bus impressiones  animo  mittuntur,  et  odor 
statim  sentitur.  Homo  igitur,  cum  olfacere 
vult,  os  claudit,  nares  quam  maxime  aperit, 
spiritum  fortiter  ac  cum  impetu  quasi  iterato 
trahit,  quo  major  impressio  nervis  olfactoriis 
accidat,  et  sensus  accuratior  moveatur. 


DE  CHEMICIS  MUCI  PRINCIPIIS. 

Quibus  chemicis  principiis  mucus  nasi 
constat  ? 

R.  Multa  ex  aqua,  animali  mucilagine, 
muriate  sodae  carbonate  sodae,  phosphate 
sodae,  et  phosphate  calcis. 

S).  Quo  modo  haec  principia  paramus  ? 

R.  Eodem  modo,  quo  principia  lachry- 
marum  antea  adipiscebamur.  Mucus  aleo- 

hole  mistus  materiam  mucilaginosam  de- 
mittit. Alcohole  vaporato,  murias  sodae  et 
carbonas  sodae  relinquuntur.  Mucus  plus 
minusve  oxygenii,  et  fortasse  acidi  carboni- 
ci,  ab  aere  absorbet,  spissiorque  fit,  et  cum 
sub  divo  combustus  in  vase  phosphas  calcis 
et  phosphas  sodae  relinquit. 


COLLOQUIUM  OCTAVUM. 


DE  ORE. 

Quae  partes  os  proprie 'constituunt  ? 

R.  Labra,  buccae,  dentes,  gingivae,  pa- 
latum, velum  palati,  et  lingua,  hisque  ac- 
cedant amygdalae  et  uvula. 

fp.  Dic  mihi  quae  de  singulis  harum  no- 
tanda sint  ? 

R.  Labra  et  buccae  e musculis,  vasis,  ner- 
vis, et  adipe,  constant,  ac  integumentis  pul- 
chre teguntur,  quorum  cuticula  et  cutis  in- 
flexa, et  haud  parum  mutata,  partes  omnes 
quoque  oris  internas  obtegunt.  Valde  mo- 
bilia sunt,  ideoque  vultum  ad  affectus  animi 
exprimendos  subito  mutant. 


De  Ore. 

Gingivae  spongiosae  et  vasis  plenae  sunt, 
atque  processus  alveolorum  obducunt,  den- 
tesque firmiores  reddunt. 

Palatum  in  parte  sua  anteriore  osseum, 
posteriore  vero  carnosum  est,  et  arcum  trans- 
versum sive  velum  pendulum  palati  facit, 
a quo  medio  uvula  pendet : utroque  latere 
amygdalae  sitae  sunt,  quae  sunt  glandulo- 
sae. Sub  membrana,  quae  has  partes  tegit, 
glandulae  jacent  innumerae  exiguae,  et  mu- 
cum effundunt,  qui  saliva  miscetur. 

Lingua  musculis  plena  est,  et  ubique  api- 
t cem  ejus  vertere  potest.  Pars  superior  ad- 
1 versus  palatum  papillas  plurimas  continet, 
( quae  maximae  sive  capitatae  ad  basin  ; me- 
idiae  ad  mediam  partem;  et  minimae  prope 
apicem  linguae,  sitae  nominantur.  Hae 
.papillae  tamen  saepfus  inter  sese  haud  pa- 
rum miscentur.  Nervi  his  papillis  abunde 
suppeditantur,  linguamque  organon  gustus 
primum  constituunt. 

Nonne  saliva  in  os  effunditur,  'et  qui- 
bus vasis  ? 

0R.  Glandulae  parotides  ante  aures  sitae, 
copiam  salivae  utroque  latere  secernunt,  in- 
que  os  ductibus  propriis,  qui  cursum  per 

buccas  transversum  habent,  et  prope  dentem 
mollarem  maxillae  superioris  secundum  pa- 
tescunt, infundunt.  Glandulae  sub-maxil- 
lares  ad  angulos  maxillae  inferioris,  et  glan- 
dulae sub-linguales  sub  apice  linguae  prope 
symphysin  menti,  sitae,  salivam  etiam  in 
os  infundunt  ductibus,  qui  ad  latera  fraeni 
linguae  patescunt. 

JP.  (Quibus  rebus  hae  partes  praecipue 
inserviunt  ? 

R.  Labra,  praeter  quae  jam  dicta  sunt, 
cibos  potiones  que  prehendendo,  et  enunti- 
ando vocem,  et  instrumentum  musicum  in- 
flando, utilia  sunt. 

Palatum  carnosum  sive  molle  arcu  trans- 
verso, quem  inter  et  glottidem  fauces  sunt, 
cibos  tenuiores  vel  potiones,  ne  per  nares 
ejiciantur,  prohibet ; et  spiritum,  clauso  ore, 
ex  larynge  in  nares,  vel  e naribus  in  laryn- 
gem, facile  dirigit. 

Uvula  in  media  sua  parte  musculum  ha- 
bet, quo  sese  contrahit,  et  vocem  et  faculta- 
' tem  devorandi  adjuvat. 

Lingua  est  primum  gustus  organon,  vo- 
cesque pulcherrime  articulat,  cibos  bene 
vertit  in  ore,  ut  dentibus  subigantur,  eosque 

pharyngi  committit ; sugendo  etiam  et  spu- 
endo non  inutilis  est. 

Saliva,  quae  motibus  linguae  et  maxillae 
inferioris  copiosior  fluit,  cibos  in  ore  made- 
facit, facilioresque  devorari  et  concoqui  red- 
dit. 


DE  GUSTU. 

Qua  ratione  gustus  fit  ? 

R.  Papillae  nervosae,  quarum  plurimae 
in  lingua,  aliae  etiam  minores  in  palato  et 
buccis  existunt,  saliva  madefiant,  necesse 
est.  Quod  in  os  sumitur,  id  saliva  quoque 
miscendum  est,  qua  partim  vel  ex  toto  sol- 
vendum, ut  undique  papillas  nervosas  pro- 
pius circumdet,  atque  stimulet,  quo  seSe 
erigant,  et  motibus  linguae,  impressiones 
multo  fortiores  accipiant,  quas  statim  animo 
ferant,  quo  gustus  percipitur.  Patet  igitur, 
quod  in  saliva  insolubile  sit,  nihil  saporis 
moturum : vel  salivam  ipsam  deficientem, 
aut  vitiatam,  gustum  etiam  depravaturam 
i esse. 

Gustus  quoque  non  solum  in  ore,  verum 
etiam  in  oesophago  et  ventriculo  quodam- 
modo, excitari  posse  videtur : propterea 

quod  res  quaedam  os  leviter,  oesophagum 
vero  et  ventriculum  ita  vehementer  afficiunt, 
ut  brevi  nauseam  atque  vomitum  moveant. 


DE  CHEMICIS  SALIVAE  PRINCIPIIS. 

Quae  chemica  salivae  principia  in- 
sunt ? 

R.  Multa  aqua,  mucilago,  albumen,  mu- 
rias sodae,  phosphas  sodae,  phosphas  cal- 
cis, et  phosphas  ammoniae. 

J^.  Quo  modo  haec  possumus  adipisci  ? 

R.  Saliva  cum  aqua  mista  et  decocta  ali- 
quid albuminis  ostendit : secum  vaporata, 
calore  lento,  crystallos  muriatis  sodae  de- 
mittit. Ipsa  glutinosa  est,  et  oxygenium 
absorbet,  quo  spissior  fit ; itaque  pro  argu- 
mento est  mucum  inesse.  In  vase  distillata 
aquam  plurimam,  carbonas  ammoniae,  ole- 
um, et  acidum  forsan  prussicum,  emittit : 
residuum  murias  sodae,  phosphas  sodae,  et 
phosphas  calcis,  continet. 


De  Gutture. 

DE  CONCRETIS  SIVE  CALCULIS  IN  SALIVAE 
GLANDULIS. 

ip.  Quibus  chemicis  principiis  constant 
concreta,  quae  interdum,  sed  raro  quidem, 
in  glandulis  inveniuntur,  quae  salivam  se- 
cernunt ? 

R.  Ab  experimentis  recentibus  concreta 
ex  phosphate  calcis,  et  albumine  coagulato, 
quod,  sale  soluto,  figuram  concreti  retinet, 
constare  videntur. 


DE  GUTTURE. 

. Quid  de  gutture  intelligis  ? 

R.  Guttur  pharyngem  et  laryngem  cum 
musculis,  ligamentis,  et  vasis  propriis,  com- 
prehendit. 

Quae  de  pharynge  notanda  sunt  ? . 

R.  Figura  ejus  infundibuli  est,  ante  ver- 
tebras colli  sita.  Cibos  potionesque  reci- 
pit, deinde  musculi  linguae  inhaerentes  a- 
gunt,  atque  basin  linguae  retrahunt,  qua 
bolus  intra  potestatem  constrictorum  pha- 

ryngis  defertur,  qui  musculi,  alii  post  alios, 
deorsum  sese  contrahunt,  et  bolum  in  sto- 
machum sive  oesophagum  detrudunt,  cujus 
contractione  in  ventriculum  tandem  demit- 
titur. 

Quae  etiam  de  larynge  notanda  sunt? 

R.  Larynx  ad  partem  colli  anteriorem 
sub  osse  hyoideo  sita,  cui,  et  basi  linguae, 
et  pharyngi,  adhaerescit,  ex  cartilaginibus 
quinque  constat,  quae  ligamentis  in  situ 
tenentur,  musculisque  moventur,  atque 
membranis  obteguntur.  Cartilago  thyroidea 
quadrangula  in  anteriore  parte  angulum  pro- 
minentem, pomum  Adami  nimirum,  efficit  : 
cricoidea  anterius  angustior  ubi  est  infra 
cartilaginem  thyroideam,  posterius  crassior, 
latior,  et  validior  est,  cartilaginesque  duas 
arytenoideas  parvo  intervallo  inter  se  posi- 
tas sustinet : epiglottis  musculis  quibusdam 
cum  angulo  cartilaginis  thyroideae,  cartila- 
ginibus arytenoideis,  osse  hyoideo,  ei  lin- 
gua, committitur,  atque  prominet,  spiritum- 
que trahi  et  emitti  patitur,  sed  inter  aliquid 
in  ventriculum  demittendum  glottidem  ob- 
lique tegit,  ne  quid  in  eam  incidat,  tussim- 
que moveat.  Parti  cartilaginis  cricoideae 


De  Voce  et  Loquela.  87 

inferiori  aspera  arteria  sive  trachea,  quae  ex 
annulis  cartilaginosis,  magna  ex  parte,  con- 
stat, adhaerescit.  Hae  omnes  partes  intus 
membrana  tenera  atque  nervosa,  et  sensu 
haud  ita  parvo  praedita,  teguntur,  cui  ubi- 
que mucus  copiose  suppeditatur. 


DE  VOCE  ET  LOQJJELA. 

Quibus  rebus  pharynx  inservit,  et  la- 

t rynx  ? 

R.  Pharynx  non  solum  ab  ore  cibos  re- 
ccipit,  inque  oesophagum,  cum  quo  com- 
mittitur, demittit;  verum  etiam  multum  in 
'voce  modulanda  adjuvat. 

Larynx  tamen  viam  dat  facilem,  qua  spi- 
rritum  trahimus  et  emittimus  ; vocem  quo- 
que format  atque  modulatur ; nonnihil  eti- 
am adjuvat  in  cibos  devorando. 

4L'  Qua  ratione  vox  et  loquela  fiunt  ? 

R.  Cartilagines  supra  memoratae  glotti- 
cdem  adeo  constituunt,  ut  eas  musculi  sui 
contrahant,  glottidisque  aperturam  minuant ; 
tper  quam  aer  e pulmonibus  tanta  vi  expel- 
Uitur,  ut  cartilagines,  et  quae  iis  annexa,  et 

aer  ipse,  tremant,  quo  larynx  etiam  tota  in 
tremores  conjiciatur,  ideoque  sonus  edatur, 
qui  per  os,  et  nares,  sinuumque  auxilio  vi- 
cinorum, transeundo,  repercussus  plurimum 
augetur,  atque  clarior,  jucundiorque  fit. 
Motus  capitis  anterius  posteriusque  tonos 
vocis  admodum  afficiunt,  quippe  qui  laryn- 
gem tensiorem,  vel  laxiorem  reddant ; toni 
hac  graviores,  illa  autem  acutiores  eduntur. 
His  partibus  voces  ita  modulatas  lingua, 
dentium  ope  et  labiorum,  articulat,  ut  ver- 
ba exprimat,  quae  mens  sola  hominis  in  lo- 
quelam convertat,  qua  cogitationes  alter  cum 
altero  communicat, 


COLLOQUIUM  NONUM. 


DE  THORACE. 

Quo  modo  de  partibus  variis  thoracis 
commodissime  disserere  possumus  ? 

R.  Primo  partes  ejus  externas,  deinde  in- 
ternas investigando. 

<fL  Quibus  rebus  partes  externae  constant? 

R.  Ex  integumentis,  mammis,  musculis, 
vasis,  adipe,  et  nervis. 


DE  MAMMIS. 

Quae  in  memoria  de  mammis  tenenda 

sunt  ? 


90  De  Mammis. 

R.  Mammae  duae  glandulosae  sunt,  su- 
perque  partem  thoracis  superiorem  et  ante- 
riorem parvo  inter  sese  intervallo  sitae  sunt ; 
prima  aetate  exiguae  sunt,  ad  pubertatem 
versus  rotundiores,  magis  prominentes,  ac 
grandiores,  suisque  muneribus  fungendo  ha- 
biles, fiunt ; foeminis  adultis  tamen,  gravi- 
dis, et  praesertim  puerperis,  et  lactantibus, 
maximae  et  pulcherrimae  sunt.  Musculo 
pectorali  majori  lata  basi  per  membranam 
cellularem  utroque  latere  adhaerescunt,  sur- 
gunt  teretes,  et  in  apicem  sive  papillam  de- 
sinunt. Utraque  mamma  ex  glandulis  mi- 
noribus fere  innumeris  constat,  quae  omnes 
ductibus  sive  tubulis  lactiferis  inter  sese 
conjunguntur,  qui  majores  majoresque  fiunt, 
et  in  apice  papillae  per  ora  duodecim  vel 
quindecim  tandem  hiant.  Hae  glandulae, 
multo  adipe,  et  membrana  cellulari,  quae, 
magna  ex  parte,  molem  mammarum  rotun- 
dam constituunt,  et  vasa  sanguinea  atque  lac- 
tea sustinent,  circumdantur.  Papilla  rubra 
est,  et  titillatione,  vel  etiam  cupidine,  sese 
paululum  erigere  valet.  Circum  basin  pa- 
pillae areola  est,  ubi  sitae  sunt  multae  seba- 
ceae glandulae  et  folliculi. 

if>.  Oua  ratione  lac  e sanguine  secerni- 
tur ? 

R.  Ratio  quidem  parum  cognita  est,  et 
certe  obscura,  cur,  brevi  temporis  spatio,  ex 
sanguine  rubro  lac  album  fiat.  Scire  tamen 
juvat,  ramulos  arteriarum  exiguissimos  in 
substantiam  glandulosam  ingredi,  in  qua  in- 
numeri ductus  minutissimi  et  glomerati  ex- 
istunt,  qui  sanguinem  quodammodo  mutant; 
alii  cum  aliis  coeunt,  et  ductus  quosdam  e- 
mittunt,  qui  tubuli  lactiferi  vulgo  nominati, 
humorem  glandulas  in  alias  vehunt,  quibus 
mutationem  aliam  subit.  Glandulae  igitur 
aliae  mutationes  humoris  alias  sensim  fa- 
ciunt, et  per  tubulos  lactiferos  cum  aliis, 
post  alias,  glandulis  conjunguntur,  dum  ac- 
tione glandularum  lac  bonum  et  salutare 
fiat,  quod  tubuli  lactiferi  pro  tempore  con- 
tinent, et  in  papillam  denique  vehunt,  in 
qua  admodum  tortuosi  sunt,  atque  in  apice 
ejus  patescunt. 

£)uae  vasa  et  nervi  in  mammas  in- 
eunt ? 

R.  Arteriae  mammariae  internae,  prae- 
sertim autem  externae,  mammis  sanguinem 
suppeditant,  et  venis  ejusdem  nominis  comi-. 

tantur,  quae  sanguinem  revehunt.  Pleraque 
vasorum  absorbentium  in  glandulas  axillae 
ineunt,  alia  per  interstitia  costarum  percur- 
runt, glandulasque  internas  ingrediuntur. 
Nervi  praecipue  e plexu  axillae,  et  pauci 
etiam  ex  intercostalibus  oriuntur. 

i|L  Quibus  commodis  mammae  inservi- 
unt ? 

R.  Mammae  ad  lac  secernendum  desti- 
natae sunt,  igiturque  in  iis  uterum  gerenti- 
bus plus  sanguinis  accipiunt,  quo  lac  extre- 
mis mensibus  secernant,  tubulosque  lacti- 
feros impleant.  Lac  tamen,  quippe  quod 
eo  tempore  inutile  sit,  absorbetur ; itaque 
mammae  bene  se  habent,  atque  mulierem 
nihil  vexant.  Post  partum  utique,  secundo, 
vel  ad  summum  tertio  die,  sanguinis  multo 
major  quantitas  mammas  versus  converti- 
tur, quo  etiam  majorem  copiam  lactis  secer- 
nant, quam  vasa  lymphatica  absorbeant,  a- 
deoque  lacte  tuiuidae  distentaeque  fiunt,  ut 
proli  abunde  nutrimentum  suppeditent ; nisi 
autem  nunc  depleantur,  febriculam  movent. 

Quanto  saepius  mammae  deplentur,  tanto 
lactis,  certos  intra  fines,  major  quantitas  se- 
cernitur. Maxime  tamen  est  mirandum, 

mammas  infantium  utriusquc  sexus  paucis 
diebus  post  partum,  et  foeminarum  steri- 
lium interdum,  quae  nihilominus  sunt  cu- 
pidissimae sobolis,  quaeque  infanti  mam- 
mas saepissime  sugendas  dant ; ac  aetate 
provectarum  ; et  virorum  etiam,  qui  titil- 
latione frequente  et  longa  usi  sunt,  humo- 
rem subalbidum  continere.  Mammae  foe- 
minis  quoque  maximis  ornamentis  sunt. 


DE  CHEMICIS  LACTIS  PRINCIPIIS. 

Lac  vaccinum,  ut  facillime  maxima  co- 
pia haberi  potest,  plerumque  experimentis 
subjectum  est,  principia  igitur  ejus  chemica 
proponemus,  deinde  in  quibus  lac  muliebre 
a vaccino  distet,  res  exponemus. 

if K (Quibus  chemicis  principiis  lac  con- 
stat ? 

R.  Ex  aqua  plurima,  oleo,  re  coagulata, 
materia  peculiari  extracta,  saccharo,  acido  a- 
cetico,  muriate  sodae,  muriate  potassae,  sul- 
phate  potassae,  phosphate  calcis,  phosphate 
magnesiae,  et  phosphate  ferri. 

ifL  Dic  mihi  quam  brevissime  quibus 
modis  omnia  haec  possimus  adipisci  ? 

R.  Lac,  si  aliquot  horas  quiescit,  in  cre- 
morem, qui  levior  supernatat,  inque  lac  te- 
nuius et  subcaeruleum  resolvitur,  quod  gra- 
dum ad  centesimum  calefactum,  et  coagulo 
mistum,  concrescit ; hoc  postea  manu  frac- 
tum, iterum  in  pressum  lac  et  serum  didu- 
citur. 

Cremor  subflavus  est,  atque  ex  oleo  pe- 
culiari, re  coagulata,  et  sero,  constat.  Cre- 
more agitato,  pars  oleosa  sive  butyrum  pa- 
ratur, quod  gradum  ad  nonagesimum  sex- 
tum caloris  liquescit,  et,  paulisper  coctum, 
aliquid  rei  coagulatae,  et  aquae  vel  seri,  a- 
mittit ; deinde  pellucidum  et  oleum  purum 
fit. 

Res  coagulata  alba  est,  et,  humore  amisso, 
fragilis,  non  in  aqua,  in  acidis  vero  dilutis, 
alcalisque  puris,  solubilis,  et  albumini  coa- 
gulato simillima  videtur.  Cum  in  soda  sol- 
vitur auxilio  caloris  ammoniam  plurimam 
amittit,  coloremque  rubiginosum  sibi  sumit. 
Solutio  acido  mista  materiam  subnigram  a- 
dipi  oleoso  similem  deponit.  Res  coagula- 
ta bene  pressa  et  siccata  in  caseum  conver- 

titur,  qui  quanto  plus  olei  cremoris  peculia- 
1 ris  continet,  tanto  melior  est. 

Serum,  re  coagulata  separata,  lente  vapo- 
1 ratum,  crystallos  subalbidas  sacchari  lactis 
( deponit ; deinde  crystallos  etiam  muriatis 
f potassae  et  muriatis  sodae,  et,  ammonia 
rmistum,  phosphas  calcis,  demittit.  Aci- 
dum aceticum  quoque  continet,  hinc  fit,  ut, 
amodico  calore,  fermentetur,  inque  vinum 
convertatur  ; continet  etiam  sulphas  potas- 
sae,  materiamque  peculiarem  extractam.  In 
vase,  postquam  lac  distillatum  fuerit,  resi- 
duum superest,  quod  carbonas  potassae,  mu- 
rias potassae,  phosphas  calcis,  et  interdum 
imagnesiam,  ferrum,  et  murias  sodae,  con- 
cinet. 

Lac  autem  muliebre  neque  arte  coagulari 
ootest,  neque,  quanquam  diu  multumque  a- 
jitetur,  butyrum  ostendit ; lacte  vaccino  lon- 
re  suavius  est.  Patet  igitur  lac  muliebre, 
minus  rei  coagulatae,  plus  autem  sacchari 
acte  vaccino,  oleumque  suum  habere  adeo 
:um  re  coagulata  conjunctum,  ut  butyrum 
ion  manifestet. 


DE  REBUS  THORACIS  INTERNIS. 


6)j  Ouae  res  internae  thoracis  notandae 
sunt  ? 

R.  Pleura,  Mediastinum,  pulmones,  peri- 
cardium, cor,  vasa,  ac  nervi. 


DE  PLEURA  ET  MEDIASTINO. 

Quae  de  pleura  ac  mediastino  in  me- 
moria tenenda  sunt  ? 

R.  Pleura  membranacea,  tenuis,  sed  non 
perinfirma  est,  saccumque  haud  ita  parvum 
constituit,  qui  partes  internas  non  solum 
sterni,  et  costarum,  et  musculorum  inter  cos- 
tas, et  dorsi  vertebrarum,  tegit ; verum  e- 
tiam  in  pulmones  et  pericardium  ita  reflecti- 
tur, ut  penitus  includat.  Pleura  costis  et 
sterno  per  membranam  cellularem  inhaeret, 
igiturque  pleura  costalis  vocatur , ad  pul- 
mones autem  versus  laevis  est,  atque  ex  ar- 
teriarum ramulis  extremis  humorem  exudat, 
quo  humida  et  lubrica  fit,  et  multo  mi- 
nus apta  motus  pulmonum  impediendo  est, 

vel  inflammationem  excitando,  qua  pleurae 
pulmones  tegenti,  vulgo  pleurae  pulmonali 
vocatae,  adhaereat.  Pleura  costalis  duplex 
supra  a media  parte,  infra  vero  potius  sinis- 
tra sterni  ad  vertebras  dorsi  usque  tendit,  et 
septum  sive  mediastinum  format,  quo  latus 
dextrum  praecordiorum  cum  sinistro  nihil 
communicet. 

Mediastinum  ex  laminis  duabus  constat, 
quae  inter  se  adhaerent,  nisi  cum  separentur 
ad  pericardium,  et  alia  viscera,  includen- 
dum. Inter  sternum  et  magna  vasa  cordis 
mediastinum  anterius  est ; inter  radices  pul- 
monum, magna  vasa  cordis,  atque  vertebras 
dorsi,  spatium  triangulum  mediastinum  pos- 
terius nominatur,  Illud  inter  laminas  ejus 
duas  glandulam  thymum  aetatis  infantilis 
propriam,  atque  cor,  includit ; hoc  bron- 
chia, oesophagum,  aortam  descendentem,  et 
venam  cavam  descendentem^  venam  azygon, 
ductum  thoracicum,  et  par  vagum  nervorum. 
Mediastinum  igitur  cavum  thoracis  duas  in 
partes  inaequales  et  separatas  dividit. 

Quid  de  glandula  thymo  maxime  dig- 
num est  memoria  ? 

R.  Glandula  thymus  oblonga  est,  et  haud 
raro  e pluribus  minoribus  composita,  post 
partem  sterni  superiorem  sita  est,  et  infanti- 
bus maxima,  pueris  et  adolescentibus  minor 
minorque,  et  adultis  fere  nulla  est.  Pars  ejus 
interdum  paulum  supra  thoracem  ad  glan- 
dulam usque  thyroideam  ascendit.  Nullus 
adhuc  ductus  ei  inventus  est. 

Quid  dicis  de  glandula  thyroidea,  ut 
mentionem  ejus  fecisti  ? 

R.  Glandula  thyroidea  ex  lobis  constat 
duobus,  qui  utrique  lateri  asperae  arteriae 
incumbunt,  et  inter  se  media  portione  apud 
partem  cartilaginis  cricoideae  anteriorem 
junguntur.  Magna  copia  sanguinis,  multa 
vis  nervosa  etiam  ei  mittuntur.  Nullus  ta- 
men ductus  adhuc  ei  inventus  est. 

6)j  Quibus  utilitatibus  haec  inserviunt  ? 

R.  Pleura  partem  thoracis  internam  te- 
git, laevemque  facit,  viscera  ejus  sustinet, 
in  situ  tenet,  et  mediastinum  constituit,  quo 
pulmo  alter  minus  alterum  premere  possit, 
cum  aliquis  super  latus  utrumvis  jacet.  Me- 
diastinum quoque  humorem  seu  morbo,  seu 
easu  natum  in  altero  latere  impedit,  quo  mi- 

nus  in  alterum,  positione  corporis  mutata, 
i fluat. 

Usus  glandulae  thymi,  et  thyroideae  ad- 
huc incogniti  sunt. 


D£  PULMONIBUS. 

Quae  res  de  pulmonibus  praecipui 
notandae  sunt  ? 

R.  Pulmonem  mollem  et  spongiosum  esse, 
atque  viscus  longe  maximum  thoracis  ■,  in 
duas  portiones  sive  fibras  mediastino  dividi, 
quae  thoracem  prorsus  complent.  Pulmo 
cdexter  in  lobos  tres,  sinister  vero  in  duos  so- 
lum diducitur,  qui  ipsi  ex  aliis  lobulis  com- 
[ponuntur.  Pulmonibus  est  figura  partium 
internarum  thoracis,  ungulae  bubulae  simi- 
lis. Color  iis  juventute  rubicundulus  est,  ae- 
tate autem  virili  caesius,  senectute  lividus, 
et  maculis  nigris  plerumque  tinctus.  Pul- 
mones cum  aspera  arteria  sive  trachea,  bron- 
chiorum, cum  corde,  vasorum  magnorum, 
cum  sterno  et  vertebris,  ope  mediastini  et 
pleurae,  committuntur. 

Ouae  fabrica  pulmonibus  et  asperae 
arteriae  est  ? 

R.  fabrica  simplex  est,  atque  membra- 
na cellulari  adipe  destituta  constat,  quae  non 
solum  superficiem  pulmonum  tegit,  sed  e- 
tiam  substantiam  eorum,  vasis  ac  nervis  ex- 
ceptis, facit,  cellulasque  plurimas,  quae  in- 
ter sese  communicant,  constituit.  Fabrica 
quidem  tracheae  quodammodo  pulmonibus 
impertitur,  ideoque  mentio  ejus  hic  facienda 
est. 

Trachea  a parte  inferiore  cartilaginis  cri- 
coideae descendit,  et  ante  ex  semicirculis 
sexdecim  vel  octodecim  cartilaginosis  inter 
se  membrana  validissima  annexis  constat, 
quae  vi  mirabili  resiliendi  praedita  est,  par- 
temque tracheae  posteriorem  facit.  Post  a- 
ortae  curvaturam,  ac  contra  vertebram  dorsi 
tertiam  trachea  in  itinera  duo  sive  bronchia 
dividitur,  quae  utrinque  iterum  iterumque  di- 
ducuntur, et  per  pulmones  subtilissimis  ra- 
mulis innumeris  distribuuntur,  demumque 
in  cellulas  sive  vesiculas  pulmonis  desinunt. 
Bronchia  etiam  circulis  sive  annulis  cartila- 
ginosis instructa  sunt,  qui  vias  ad  aera  ad- 
mittendum patulas  tenent,  sed  paulatim  eva- 

nescunt,  et  viae  tum  vere  membranaceae 
fiunt.  Trachea  tunicas  habet  tres,  cellula- 
rem, membranaceam,  et  musculosam  fibris 
et  transversim  et  in  longitudine  instructam, 
intus  membrana  nervosa  sensu  haud  obtuso 
praedita  obtegitur,  quae  ductibus  glandula- 
rum mucum  secernentium,  et  extremis  ar- 
teriarum exhalantium  perforatur,  quaeque 
in  bronchia  defertur,  extremosque  tracheae 
ramulos  format,  deinde  in  cellulas  desinit. 
Ramuli  vasorum  aera  continentium,  aliis 
sanguinem  vehentium,  quam  creberrime  mis- 
centur, atque  circumdantur. 

Quibus  rebus  trachea  et  pulmones  in- 
serviunt ? 

R.  Respirationi,  quae  sanguini  mutatio- 
nem fert,  vocique  et  loquelae,  et  odoratui 
etiam,  inserviunt,  exitumque  humoribus  qui- 
busdam vitiatis  dant. 

* 


DE  RESPIRATIONE. 

Quibus  modis  respiratio  gerenda  est? 
R.  Cum  spiritum  trahimus,  musculi  in- 
tercostales ima  et  media  costarum  sursum 

costas  primas  versus  movere  pollent ; quip- 
pe quae  immobiles  fulcra  dent,  quibus  mus- 
culi alias  costas  ferant.  Costae  secundae 
parum  mobiles,  tertiae  magis,  quartae  ad- 
huc magis  sunt  ad  sextas  usque  vel  septi- 
mas ; deinde  minus  minusque  mobiles  fiunt. 
Sternum  igitur,  cum  costae  verae  elevantur, 
a vertebris  dorsi  longius  amovetur,  eoque 
cavum  thoracis  amplius  redditur.  Praete- 
rea, septum  transversum  sive  diaphragma 
maxime  ad  thoracem  ampliandum  confert : 
cujus  ratio  igitur  consideranda  est. 

Diaphragma  natura  musculosum,  cujus 
fibrae  ad  tendinem,  quasi  centrum,  concur- 
runt, a cartilagine  ensiformi,  atque  cartila- 
ginibus septimarum,  aliarumque  inferiorum 
costarum,  origines  ducit,  et  a praecordiis  ab- 
domen diducit.  Thoracem  versus,  dum  re- 
laxetur, adeo  convexum  est,  ut  costas  ad 
quartas  usque  parte  sua  media  ascendat,  et, 
musculis  inter  costas  eodem  tempore  remis- 
sis, thoracem  valde  minuat.  Fibrae  autem 
musculosae  diaphragmatis,  cum  sese,  stimu- 
lo admoto,  contrahant,  centrum  ejus  ad  pla- 
num deorsum  ferunt,  atque  spatium  thoracis 
maxime  augent.  Aer  gravitate  sua  per  tra- 

cheam,  nihil  obsistente,  in  pulmones  facilli- 
i me  ruit. 

Cum  tamen  spiritus  gravis  ac  difficilis  est, 
alii  musculi,  ut  serrati  postici  superiores,  et 
serrati  majores  et  minores  antici,  nonnihil 
c etiam  ad  costas  elevandum  adjuvant ; quia 
tum  homo,  cum  spiritum  trahit,  humeros 
haud  parum  tollit. 

Contra,  cum  spiritum  emittimus,  musculi 
abdominis,  serrati  postici  inferiores,  et  sacro- 
lumbales,  sese  contrahunt,  et,  musculis  in- 
ter costas  et  diaphragmate  aliisque  antea  di- 
ictis  relaxatis,  costas  deprimunt,  thoracem 
: minuunt,  eodemque  tempore  aera  e pulmo- 
nibus expellunt.  Vis  etiam,  verisimile  est, 
resiliendi  cartilaginum  costarum,  mediastini, 
tet  pulmonis  ipsius,  nihil  ad  costas  deprimen- 
dum adjuvare  non  potest. 

if>.  Eo  modo,  nihil  dubito,  quin  spiritus 
trahatur  emittaturque,  cum  fuerit  semel 
constitutus : sed  qua  ratione  nascens  foetus 
primum  spiritum  ducere  incipit  ? 

R.  Ratio  ejus  certe  complex,  et  haud  pa- 
rum obscura  est,  sed  a commercio,  quod 
i nervi  inter  se  diversi  habent,  omnino  pem 


104  De  Respiratione. 

det;  et  hoc  modo,  ita  ut  mihi  saltem  satisfiat, 
explicari  potest. 

Primo,  pulmones  foetus  collapsi  sunt, 
neque  multum  halitus  continent ; costae  de- 
primuntur, et  diaphragma  relaxatum  longe 
in  thoracem  ascendit.  Deinde,  ramuli  ner- 
vorum plurimi  secundi  rami  quinti  paris, 
qui  ramulum  canali  carotico  ad  sympatheti- 
cum magnum  formandum,  alterum  aquae- 
ductui Fallopii  ad  portionem  duram  septimi 
paris  jungendum,  emittit  ; et  plurimi  etiam 
extremorum  portionis  durae  ipsius  per  nares 
circumque  os  distribuuntur.  Ramuli  quinti 
et  septimi  paris  in  facie  liberrime  inter  sese 
communicant,  quorum  complures  descen- 
dunt, et  circa  arterias  carotidas  externas 
cum  ramulis  sympathetici  magni,  et  in  cer- 
vice etiam  cum  surculis  nervorum  cervica- 
lium secundorum  et  tertiorum,  committun- 
tur ; unde  nervi  phrenici  sive  diaphragma^-  : 
tici  praecipue  oriantur. 

Scire  igitur  oportet,  cum  primum  capui  |i 
foetus  in  lucem  editur,  partes  extremas  ner-  I: 
vorum  quinti,  et  septimi  paris,  naribus  et  [ 
faciei  distributas,  aere  affici,  stimulari,  aliis- 

i < que,  cum  quibus  conjunguntur,  impressio- 
1 1 nes  impertire  ; deinde,  musculos  circum  os 
It  tremere,  et  convulsionibus  quasi  levibus  cre- 
brisque  tentari  coepisse  ; libras  diaphragma- 
t tis  musculosas  tum  etiam  praecipue  stimu- 
1 lum  aeris  per  nervos  phrenicos  excipere,  se- 
se  contrahere,  atque  diaphragma  deorsum 
planius  ferre  : dum  eodem  tempore  musculi 
inter  costas  stimulum  aeris  quoque  per  sym- 
patheticos magnos,  qui  cum  nervis  intercos- 
talibus, quam  liberrime,  communicant,  ex- 
cipiunt, fibrasque  suas  contrahunt,  costas 
elevant,  thoracemque  dilatdnt.  Haec  omnia 
simul  facienda  sunt.  Quibus  rebus  in  tho- 
race vacuum  quasi  fit,  in  quod  aer,  qui  na- 
res, os,  atque  fauces,  jam  complet,  gravitate 
sua  statim  irruit,  stimulumque  adhuc  majo- 
rem pulmonibus  dat.  Paulum  spiritus  emit- 
titur, sed  multo  plus  iterum  trahitur  ita  ci- 
tissime, ut  foetus  suspirare  videatur.  Brevi 
autem  aer  pulmones  complet,  qui  modo, 
de  quo  mentionem  fecimus,  spiritum  emit- 
tunt et  trahunt. 

Rationis,  qua  stimulus  aeris  naribus  pri- 
mum admotus,  diaphragma,  musculosque  in- 
ter costas,  inter  principia  spirandi  afficit,  ex- 

emplum  nobis  insigne  et  pulchrum  est,  pul- 
verem nicotiani  tabaci  naribus  alicujus  ei 
insueti  admovendo : primo,  diaphragma  et 
musculi  inter  costas  stimuli  participes  sese 
contrahunt ; deinde  spiritum  trahere  pro- 
fundum homo  invite  cogitur,  tum  plerum- 
que, aliis  musculis  invicem  agentibus,  ster- 
nuit. 


DE  AERE  EJUSQUE  MUTATIONIBUS  INTER 
SPIRANDUM. 

Quas  res  de  aeribus  memoriae  tradere 
oportet  ? 

R.  Omnis  aer  minime  vitam  sustentare 
valet.  Aeres  enim  sive  gasa,  ut  nunc  vulgo 
nominantur,  ex  acidis  et  ammonia  emissa  ne 
in  pulmones  quidem  duci  possunt,  quia  epi- 
glottidem  constringunt.  Gas  hydrogemum, 
et  azotium,  aliaque  pro  tempore  spirari  pos- 
sunt, sed  mortem  cito  inferunt.  Gas  oxy- 
dum  nitrosum,  et  oxygenium  quidem  ipsum 
animal  tandem  interimunt.  Aer  igitur  com- 
munis solummodo  vitam  animalium  per  om- 
ne tempus  sustentare  pollet. 

Quibus  principiis  aer  constat  ? 

R . Ex  oxygenio  et  amotio  constat,  illius 
anum  et  viginti  partes,  hujus  septuaginta  et 
novem,  in  centum,  existunt ; interdum  qui- 
llem  paululum  gas  acidum  carbonicum  a- 
:lest,  sed  adventitium  habendum  est. 

^>.  Quantum  aeris  pulmones  semel  con- 
inere  possunt  ? 

R.  Pulmones  post  inspirationem  plenam 
irciter  digitos  cubicos  ducentos  continere 
olent. 

Quantum  aeris  homo  sanus  ac  quietus 
mittit,  atque  in  pulmones  ducit  inspiratione 
ranni  et  expiratione  ? 

R.  Quantitas  certe  pro  magnitudine  tho- 
iccis  varia  est,  sed  fortasse  ad  digitos  cubi- 
is  quadraginta  aestimari  possit. 

4*.  Quot  respirationes  horae  sexagesima 
arte  fiunt  ? 

R.  Homini  integro  et  quieto  sunt  sexde- 
m vel  octodecim. 

Quid  ab  omni  respiratione  fit  ? 

R.  Ab  omni  respiratione  aer  mutatus 
littitur ; et  sanguis  in  pulmonibus  etiam 
'jit  mutationem. 

6)^  Ouas  mutationes  aer  in  pulmone  subit ? 

R.  Cum  spiritus  emissus  analysi  accura- 
tae subjicitur,  pars  oxygenii  evanuisse,  m 
cujus  locum  gas  acidum  carbonicum  suffe- 
ctum esse,  reperitur.  Vapor  plurimus  eti- 
am apparet.  ^ . 

Q.  (Quantum  oxygenii  post  omnem  inspi- 
rationem evanescit  ? . 

R.  Ab  experimentis  nuperrime  factis,  di- 
gitus cubicus  cum  dimidio  oxygenii  evanes- 
cere, et  mensura  prope  eadem  acidi  carbo- 
nici  locum  ejus  occupare  reperta  est. 

G).  Quantum  vaporis  e pulmonibus  quo- 
tidie emittitur  ? 

R.  Quantitas  ejus  varia  est,  sed  ad  me- 
dium sine  magno  errore  fortasse  ad  uncias 

viginti  indies  haberi  possit. 

Q.  Quas  mutationes  sanguis  in  pulmoni- 
bus subit  ? _ 

R.  Sanguis  omnis  adulti  venosus  per  pul- 
mones impellitur,  ibi  carbonium  et  vaporem 
evolvit,  deinde  oxygenium  absorbet,  rubri- 
orque  fit,  tum  ne  diutius  quidem  in  sanguine 
chylus  videri  potest. 

SK  Nonne  respiratio  temperiem  corpori: 
servat,  et  quo  modo  fit  ? 

R.  Carbonium  ex  sanguine  emissum  in 
pulmonibus  oxygenio  miscetur,  et  acidum 
carbonicum  constituit.  Oxygenium  super- 
stes post  acidi  carbonici  formationem  sangui- 
nne  in  arteriis  extremis  et  subtilissimis  absor- 
bbetur.  Sanguis  enim  e venis  fluens  carboni- 
um amittit,  eodemque  puncto  temporis  mul- 
to capacior  caloris  fit,  oxygenium  igitur  re- 
cipit, quod  in  praesentia  latet,  neque  tem- 
periem pulmonum  auget,  caetero  autem  cor- 
pori aequalem  tenet.  In  circuitu  sanguinis 
tamen,  ut  carbonium  magis  magisque  au- 
getur, capacitas  sanguinis  ad  oxygenium 
obtinendum  minor  minorque  fit,  calor  igi— 
;tur  ubique  corporis  liberatur,  qui  temperi- 
eem  omnium  partium  servat.  Pars  etiam 
icaloris  in  pulmonibus  oxygenio  soluto  ex- 
citati, aera  inhalatum  calefacit,  halitumque 
vasis  exhalantibus  effusum  in  vapore  tenet, 
ut  expellatur. 

£)uo  modo  carbonium  in  sanguine 
gignitur  ? 

R.  Fibrina  neque  in  chylo,  neque  lym- 
pha adhuc  detecta  est,  ab  his  vero  in  san- 
guinis circuitu  formanda  est ; porro,  magna 
copia  fibrinae  ad  partes  vitiatas  reficiendum 

omnino  necessaria  est.  Fibrina  multo  plus 
azotii  minus  autem  carbonii  continet,  quam 
alia  sanguinis  principia.  Carbonium  igitur 
e fibrinae  formatione,  et  fortasse  etiam  re- 
bus vitiatis,  oritur,  atque  pulmonibus  e* 
mittitur. 


COLLOQUIUM  DECIMUM. 


DE  PERICARDIO. 

:Q.  Quae  res  de  pericardio  praecipue  no- 
tari debent  ? 

R.  Pericardium  est  membrana  densa  et 
walidissima,  quae  cor  includit ; e laminis 
cduabus  constat,  quarum  externa  est  conti- 
I -nuatio  pleurae,  quae  mediastinum  efficit ; 
interna  laevis,  tendini  similis,  priore  for- 
tior, circum  cor  reflectitur,  eique  tunicam 
! ? externam  dat,  atque  ex  arteriis  suis  extremis 
liquorem  pericardii  secernit,  quo  lubrica  fiat 
; ad  cordis  motus  faciles  et  expeditos  redden- 
I dum.  Pericardium  non  solum  cor,  sed  eti- 
| am  vasorum  initia  magnorum  includit,  ideo- 
que  prope  basin  cordis  sinus,  sive  cornua, 

format ; cordi  ipsi  non  adhaerescit,  sed  cum 
tendine  diaphragmatis,  mediastino,  vasisque 
cordis  magnis,  firmissime  committitur. 

Quibus  commodis  pericardium  in- 
servit ? 

R.  Pericardium  cor  in  situ  tenet ; ab  in- 
juriis, rebusque  noxiis,  quodammodo  de- 
fendit ; motus  ejus  nimis  vehementes  impe- 
dit ; et  liquorem  ad  frictionem  et  inflamma- 
tionem prohibendum  secernit. 


DE  LIQUORE  PERICARDII. 

Quid  de  liquoris  pericardii  natura  et 
principiis  chemicis  notandum  est  ? 

R.  Liquor  pericardii  sero  sanguinis  simil- 
limus est,  calori  subjectus  opacus  fit,  albu- 
menque ostendit.  Acetas  plumbi  liquori 
adjectum  mucum  copiose  praecipitat.  Ni- 
tras  argenti  acidum  muriaticum  adesse  cum 
soda  conjunctum  ostendit. 

Liquor  pericardii  igitur  ex  aqua  multa, 
albumine,  muco,  et  muriate  sodae,  constat. 


DE  CORDE. 


Quid  de  corde  praecipue  notas  ? 

R.  Cor  est  musculosum,  situmque  suum 
: in  thorace  post  sternum  inter  pulmonem  de- 
.xtrum  et  sinistrum  oblique  habet ; basis  ejus 
i dorsi  vertebras  versus  ponitur,  atque  apex 
inter  lobos  duos  pulmonis  sinistri  post  carti- 
lagines quintae  sextaeque  costae  micat : la- 
tus anterius  sive  dextrum,  atque  posterius  si- 
j ve  sinistrum  habet : parti  thoracis  posteriori 
vasis  suis  magnis  annectitur,  quae  e basi  sua 
oriuntur  ; intra  pericardium  existit,  cui  ta- 
Imaen  non  adhaerescit. 

Quae  fabrica  cordi  est  ? 

R.  Cor  tunicam  habet  externam  a lamina 
I pericardii  interna  ; inter  hanc  tunicam  et 
substantiam  cordis  plus  minusve  adipis  sem- 
per  deponitur,  nihil  vero  adipis  est  substan- 
tiae cordis  ipsius.  Infra  tunicam  jam  di- 
ctam congeries  est  cb  rarum  musculorum 
quae  ita  intermixtae,  et  varie  dispositae  sunt, 
ut  substantiam  musculosam  crassam  et  for- 
tissimam constituant,  quae  sese  contrahere 
potest,  et  cava  cordis  omnia  minuere.  Cor 

cava  quatuor  habet,  auriculam  et  sinum  ve- 
nosum^ quae  cavum  unum  tantummodo  fa- 
ciunt, et  ventriculum  dextrum  ; totidem  al- 
tero latere  habet.  Septum  auriculam  atque 
ventriculum  dextrum  ab  auricula  sinistra  et 
ventriculo  diducit ; in  foetu  tamen  foramen 
est  inter  auriculas,  quod  in  adulto  membra- 
na plerumque  clauditur,  fossaque  ovalis  no- 
minatur. Cava  omnia  cordis  membrana 
imprimis  tenui,  densa,  et  valida,  obtegun- 
tur. In  sinum  venosum  dextrum  et  auricu- 
lam vena  cava  superior,  quae  sanguinem 
partium  superiorum  cordi  revehit,  et  %-ena 
cava  inferior,  quae  sanguinem  inferiorum 
revehit,  conveniunt ; quarum  inter  ora  an- 
gulus, sive  tuberculum  Loweri  quadrupe- 
dum proprium,  prominet.  Ad  latus  sinis- 
trum finis  cavae  inferioris  valvula  Eusta- 
chii  est : cujus  ad  latus  iterum  sinistrum  os 
venae  coronariae  hiat,  quod  valvula  identi- 
dem claudit.  Parte  interna  auricularum  sunt 
columnae  carneae,  sive  musculi  auriculae 
pectinati.  Auricula  et  sinus  venosus  dexter 
cum  ventriculo  dextro,  sive  pulmonali,  li- 
berrime communicant ; valvulae  tricuspides 
interdum  viam  claudunt,  ne  sanguis  refluat. 

i ' Ventriculus  multo  crassior  et  validior  auri- 

Iccula  est,  cujus  columnae  carneae  etiam  for- 
tiores sunt  et  varie  dispositae,  retis  forma  ; 
quarum  nonnullae  chordae  tendineae  nomi- 
rnatae  ad  margines  valvularum  tricuspidum 
.adjunguntur,  quas,  ne  in  auriculam  vertant, 
pprohibent,  E ventriculo  dextro  arteria  pul- 
monalis oritur,  cujus  ad  initium  tres  valvu- 
lae semilunares  sitae  sunt,  quae  sanguinem 
in  ventriculum  refluere  non  patiuntur ; in 
parte  media  utriusque  sunt  corpuscula  Au- 
rantii.  Venae  pulmonales  in  sinum  veno- 
sum et  auriculam  sinistram  conveniunt,  qui- 
bus textura  eadem  est  in  genere,  sed  crassior 
atque  validior,  ac  iis  lateris  dextri.  Viam 
i sinu  venoso  in  ventriculum  sinistrum  val- 
vulae duae  mitrales  claudunt,  reditumque 
sanguinis  prohibent.  Ventriculus  sinister 
sordis  crassissimus  est  ac  validissimus,  e quo 
iritur  aorta,  apud  cujus  initium  valvulae  se- 
milunares tres  sitae  sunt,  supra  quas  arteriae 
luae  coronariae  patescunt,  quae  cordi  ipsi 
ianguinem  suppeditant. 

^ 'j  Cui  usui  cor  inservit  ? 

R.  Cor  vasorum  omnium  sanguineorum 
centrum  est,  primumque  organon,  quo  san- 
guis movetur  atque  propellitur. 

Dic  mihi,  quam  brevissime  poteris, 
circuitum  sanguinis  minorem,  sive  cursum 
ejus  per  pulmones. 

R.  Sanguis  cavis  e venis  in  sinum  veno- 
sum et  auriculam  dextram  transit,  quam  im- 
plet, stimulat,  atque  ad  contractionem  ciet ; 
qua  sanguis  in  ventriculum  dextrum  mitti- 
tur, hic  impletus  atque  irritatus  se  contrahit, 
sanguinemque,  qui  propter  valvulas  tricus- 
pides redire  nequit,  in  arteriam  pulmonalem 
impellit : inde  valvulae  semilunares  reditum 
sanguinis  prohibent.  Arteria  igitur  pulmo- 
nalis, quae  iterum  iterumque  sese  in  ramos 
innumeros  minores  minoresque  dividit,  san- 
guinem vehit  in  surculos  suos  extremos, 
qui,  retis  forma,  subtilissime  cellulas  tenues, 
in  quibus  aer  est,  circumdant ; deinde  cum 
venis  extremis  conjunguntur,  quae  iterum 
iterumque  coeunt,  majores  majoresque  ar- 
teriarum magnitudini  pares  fiunt,  et  tandem  i 
utroque  pulmone  truncos  duos  formant,  qui  I 
in  sinum  et  auriculam  sinistram  conveniunt. 

Sanguis,  dum  circum  cellulas  bronchio- 

Irrum  tenues  et  minutas  vasis  tenuissimis  et 
| subtilissimis  vehitur,  carbonium  inutile  e- 
j uuittere,  quo  facto  capacitas  ei  caloris  major 
1 fit,  et  statim  oxygenium  ab  aere  absorbere, 
j quod  stimulum  sanguini  atque  calorem  cor- 
Ippori  universo  impertit,  existimatus  est.  San- 
I guis  igitur  purgatus  atque  refectus  sinum 
I cordis  sinistrum  distendit,  stimulat,  seque 
contrahere  cogit ; quo  in  ventriculum  sinis- 
trum propellitur,  hic  se  iterum  contrahens 
i valvulas  mitrales  claudit,  deinde  sanguinem 
j vi  immensa  in  aortam  immittit,  cujus  rami 
sum  in  omnes  membrorum  partes  digerunt. 
'Notandum  tamen  est  auriculas  binas  simul 
$e  contrahere,  deinde,  iis  relaxatis,  ventri- 
culos binos  simul  se  contrahere  etiam:  au- 
rriculae  igitur  et  ventriculi  se  alterne  contra- 
dunt atque  relaxant. 


DE  STRUCTURA  ATQUE  USU  ARTERIARUM. 

Quae  arteriis  fabrica  est  ? 

R.  Arteriae  canales  membranacei  sunt,  vi 
mirabili  resiliendi  atque  micandi  praediti, 
venis  albiores  ac  densiores  ; constant  e tuni- 


1 1 8 De  Structura  Arteriarum , 8$c-. 

cis  tribus,  cellulari,  nimirum,  musculosa,  et 
membranacea  imprimis  tenui,  densa,  et  lae- 
vi : fibrae  musculosae  de  more  circulorum 
dispositae  sunt.  In  locis  quibusdam  corpo- 
ris, ut  in  thorace  et  abdomine,  tunicam  ali- 
am pleura  vel  peritonaeb  interdum  accipiunt. 
£)uae  caetera  de  arteriis  notanda  sunt  ? 

R.  Arteriae,  quae  cordi  vicinae  emittun- 
tur, simul  cum  eo  sese  contrahunt ; illae 
vero  a corde  remotissimae  paulo  serius, 
quam  cor,  sese  contrahunt.  Areae  ramo- 
rum duorum  arteriae  fere  dimidio  majores, 
quam  truncus,  sunt.  Arteriae  thoracis  et 
abdominis,  utpote  juxta  cor,  ad  angulos 
magnos,  eae  autem  extremitatum  ad  acutos, 
a truncis  suis  abscedunt ; illo  impetus  san- 
guinis multum,  hoc  multo  minus  impeditur. 
Arteriarum  ramuli  saepissime  inter  se  con- 
junguntur, atque  vel  in  venas,  vel  in  glan- 
dulas, vel  in  vasa  exhalantia,  desinunt. 

(Quibus  rebus  arteriae  inserviunt  ? 

R.  Arteriae  sanguinem  a corde  in  partes 
corporis  omnes  vehunt ; auxilium  haud  par- 
vum ad  chylum  in  sanguinem  converten- 
dum, atque  ad  calorem  corporis  servandum, 

j afferunt  ■,  res  etiam  quasdam  a sanguine  se- 
I c cernunt. 

DE  FABRICA  ATQUE  USU  VENARUM. 

Quae  venis  fabrica  est  ? 

R.  Venae  canales  flexibiles  sunt,  e tunicis 
! tribus  compositae,  quae  tunicis  arteriarum 
| tenuiores  ac  densiores  sunt : tunica  earum 
| i musculosa  non  ita  evidens  a quibusdam  ne- 
gata est. 

Quae  praeterea  de  venis  in  memoria 
ttenenda  sunt  ? 

R.  'Venae  colore  fere  purpureo  sunt  ; a- 
lliae  arterias  comitantur,  aliae  sub  cute  dis- 
perguntur ; arteriis  plerumque  grandiores, 
set  in  numero  plures  sunt ; conjunctiones  in- 
I ter  se  plurimas  faciunt.  In  venis  extremi- 
tatum valvulae  innumerae,  binae  simul,  in- 
| tervallis  inter  se  variis,  ponuntur,  quae  san- 
l guinem  cor  versus  fluere  patiuntur,  redire 
| autem  a corde  prohibent ; venis  tamen  cere- 
bri, thoracis,  et  abdominis,  valvulae  desunt, 
M 'Venis  spermaticis  et  interdum  mammariis 
I internis  ramisque  venae  azygi  exceptis. 

Quibus  rebus  venae  inserviunt  ? 

R.  Venae  sanguinem  ab  arteriis  extremis, 
chylum  et  lympham  a vasis  absorbentibus, 
in  cor  vehunt. 

Num  sanguis,  quem  arteriae  atque 
venae  transmittunt,  iisdem  nutrimentum  dat  ? 

R.  Minime  vero,  vasa  enim  vasorum,  ut 
dicuntur,  quae  semper  proximis  arteriarum 
ramulis  enascuntur,  arteriisque  et  venis  nu- 
trimentum suppeditant. 


DE  CIRCUITU  SANGUINIS  MAJORE. 

Dic  mihi,  quam  brevissime  poteris, 
arterias  praecipuas  et  locos,  quibus  mittan- 
tur. 

R.  Aorta  e ventriculo  cordis  sinistro  ori- 
tur, prope  cor  arterias  duas  coronarias  re- 
flectit, quae  cordi  ipsi  sanguinem  sive  nu- 
trimentum suppeditant,  deinde  ad  summum 
usque  thoracem  ascendit,  et  aorta  ascendens 
vulgo  vocatur ; ibi  arcum  facit,  tum  de- 
scendit et  aorta  descendens  appellatur.  E 
parte  convexa  arcus  oritur  dextrorsum  ar- 
teria innominata,  quae  cito  in  carotidem 

communem  et  subclaviam  dextram  diduci- 
tur, et  sinistrorsum  carotis  communis  et 
subclavia  sinistra. 

Carotis  communis  hoc  et  illo  latere  cervi- 
cis ascendit,  et  adversus  angulum  maxillae 
nferioris  in  carotidem  externam  et  internam 
dividitur. 

Carotis  externa  hos  septem  ramos  emittit ; 
hyroideam  superiorem,  quae  glandulae  thy- 
oideae,  musculis  et  cartilaginibus  gutturis, 
listribuitur  ; lingualem,  quae  linguae,  mus- 
uulisque  ejus,  faucibus,  amygdalis,  pharyn- 
i,  epiglottidi,  et  glandulae  sub-linguali,  dis- 
pergitur ; labialem  sive  maxillarem  exter- 
laam  sive  facialem  sive  angularem,  quae 
musculis  partibusque  suo  cursui  vicinis,  pa- 
uto,  uvulae,  velo  palati,  tonsillis,  faucibus, 
adici  linguae,  glandulae  sub-maxillari,  men- 
0,  labiis,  naso,  et  buccis,  ramulos  mittit ; 
einde  cum  altera  ejusdem  nominis  circum 
s communicat  ; pharyngeam  inferiorem, 
uae  pharyngi,  faucibus,  basi  cranii,  et  in- 
rrdum  durae  matri,  ramulos  dat ; occipita- 
-m,  quae  musculis,  durae  matri,  auri  in- 
:rnae,  ramos  exiguos  dispergit ; cumque 
lyroidea,  cervicali,  vertebrali,  suo  pare  la- 

teris  alterius,  et  temporali,  conjungitur ; 
posteriorem  auris,  quae  glandulae  parotidi, 
musculis,  integumentis,  tympano,  cellulis 
mastoideis,  ramulos  mittit,  et  cum  ramis 
arteriae  temporalis,  et  occipitalis,  commu- 
nicat ; maxillarem  internam,  quae  partibus 
auri  vicinis  ramulos  dat,  atque  meningeam 
mediam  emittit,  quae  cranium  per  foramen 
spinosum  ingreditur,  et  durae  matri  pulchre 
dispergitur ; maxillaris  interna  etiam,  ossi- 
bus faciei,  dentibus,  antro  maxillari,  gingi- 
vis, palato,  naso,  orbitae,  genae  musculis- 
que vicinis,  ramulos  distribuit ; truncus  ipfc£* 
carotidis  externae  ad  zygoma  nunc  tempora- 
lis vocatur,  quae  glandulae  parotidi,  auri 
externae,  faciei,  orbitae,  ramulos  emittit, 
dein  ascendit,  et  in  ramum  anteriorem  et 
posteriorem  dividitur,  qui  ambo  integumen- 
tis, musculis,  pericranio,  et  ossibus  capitis, 
ramulos  plurimos  dispergunt,  atque  conjun- 
ctiones frequentes  cum  pare  suo  lateris  alte- 
rius, faciali,  ophthalmica,  et  occipitali,  fa- 
ciunt. 

Carotis  interna  ascendit,  et  per  foramen  i 
caroticum  in  cranium  flexuose  ingreditur, 
atque  ad  processum  anteriorem  clinoideum  I 

^surgit,  duram  matrem  penetrat,  et  statim 
opthalmicam  emittit,  retrorsum  oblique  re- 
flectitur, deinde  arteriam  cum  vertebrali 
communicantem  retro  mittit ; et  ipsa  in  arte- 
rriam  cerebri  anteriorem  sive  callosam,  et  me- 
ddiam,  separatur.  Ophthalmica  ramulos  orbi- 
tae, et  etiam  lachrymalem,  centralem  retinae, 
et  ciliares,  emittit;  deinde  per  foramen 
supra-orbitarium  ascendit,  et  super  fron- 
tem dispergitur.  Anterior  cerebri  utrius- 
que  lateris  per  ramum  transversum  pare 
cum  suo  conjungitur,  qui  partim  circulum 
arteriosum  Willisii  facit,  deinde  sursum  re- 
flflectitur  callosa,  et  in  ramulos  plurimos  divi- 
uditur,  qui  per  lobos  cerebri  anteriores  et  me- 
ddios  distribuuntur,  atque  persaepe  inter  sese 
cconjunguntur.  Media  cerebri  partim  plex- 
um choroideum  format,  praecipue  vero  per 
lobos  cerebri  medios  et  posteriores  disper- 
gitur- 

Ex  arteria  subclavia  vertebralis  in  ordine 
cquarta  emittitur,  atque  in  foramina  proces- 
suum transversorum  in  vertebris  cervicis  in- 
trat,ascendit, ramulosque  inter  vertebras  mus- 
culis cervicis  extrinsecus,  et  alios  medullae, 
U # . # 7 

-ejusque  involucris  intus,  mittit,  flexuose  per 

foramina  atlantis  transit,  cumque  ramulis  ar- 
teriae occipitalis  libere  communicat , huc  et 
illuc  flexa  inter  os  occipitis  atque  atlanta  tran- 
sversim  procedit,  et  per  foramen  magnum 
cranium  ingreditur,  paululum  ascendit,  du- 
rae matri  retrorsum,  medullae  oblongatae,  et 
medullae  spinali,  surculos  mittit ; deinde 
cum  suo  pare  lateris  alterius  conjungitur, 
arteriamque  basilarem  constituit,  quae  tu- 
beri annulari,  partibus  ei  vicinis,  et  auri  in- 
ternae, ramulos  complures  emittit ; ad  par- 
tem tuberis  anteriorem  et  superiorem  in  ra- 
mos quatuor  dividitur,  utroque  latere  binos, 
scilicet,  superiorem  cerebelli,  et  posterio- 
rem profundam  cerebri : illa  arteria  cruri- 
bus et  substantiae  cerebelli,  cruribus  cerebri, 
corporibus  quadrigeminis,  glandulae  pineali, 
plexui  choroideo,  ventriculo  quarto,  ramu- 
los dispergit ; haec  tuberi  annulari,  et  cru- 
ribus cerebri,  surculos  plures  mittit,  deinde 
cum  arteria  communicante  carotidis  internae 
conjungitur,  circulumque  Willisii  conficit ; 
tum  lobo  cerebri  posteriori,  cornu  ventriculi 
lateralis  posteriori,  plexui  choroideo,  ramu- 
los numerosos  distribuit,  et  cum  ramulis  eti- 
am pluribus  carotidis  internae  committitur. 

Apparet  igitur  carotides  duas  internas, 
quae  lobis  anterioribus,  et  mediis  cerebri, 
sanguinem  distribuunt,  et  arterias  duas  ver- 
i tebrales,  quae  lobis  cerebri  posterioribus,  et 
i omni  cerebello,  sanguinem  suppeditant,  li- 
i berrime  inter  sese  communicare. 

Arteria  subclavia  etiam  mammariam  m- 
| ternam  emittit,  quae  inter  pleuram  et  carti- 
lj  lagines  costarum  prope  sternum  descendit, 
|j  ramulosque  musculis  inter  costas  et  pectoris, 
j|  mammis,  integumentis,  glandulae  thymo, 
1 nervo  phrenico,  mediastino,  pleurae,  pcricar- 
I dio,  diaphragmati,  distribuit ; deinde  in  ab- 
f domen  descendit  sub  recto  abdominis  mus- 
I culo,  "atque  ad  umbilicum  prope  in  surculos 
I plurimos  dividitur:  quorum  alii  cum  epi- 
I gastricae  ramulis,  suoque  pare ; alii  cum 
I intercostalibus,  et  lumbaribus,  communicant; 
I subclavia  tum  thyroideam  inferiorem  emittit, 
I quae  tracheae,  oesophago,  eorumque  muscu- 
| lis,  et  glandulae  thyroideae,  ramulos  mittit, 
I et  praeterea  cervicali  anteriori  et  posteriori,  et 
| dorsali  superiori  scapulae,  ortum  plerumque 
dat ; quae  arteriae  musculis,  glandulis  lym- 
phaticis, et  integumentis  cervicis,  ramulos 
plurimos  dant,  et  cum  occipitalibus,  et  verte- 

bralibus,  interdum  spinalibus  arteriis,  conjun- 
guntur. Subclavia  etiam  intercostalem  super- 
iorem emittit,  quae  prope  vertebras  descendit, 
et  in  ramos  duos  aut  tres  praecipuos  diduci- 
tur, qui  in  margine  inferiore  totidem  costarum 
superiorum  currunt,  partibusque  vicinis  ra- 
mulos dispergunt.  Arteria  subclavia  nunc 
in  axillam  ingreditur,  et  glandulis  lympha- 
ticis, adipe,  et  nervis  magnis,  circumdata 
arteria  axillaris  nominatur. 

Arteria  axillaris  thoracicas  sive  mamma- 
rias externas  emittit,  quae  glandulis,  adipi, 
nervisque  axillae,  musculis,  mammis,  et 
integumentis  thoracis,  ramulos  distribuunt. 
Axillaris  scapularem  internam,  dorsalem 
scapulae  inferiorem,  circumflexam  sive  ar- 
ticularem anteriorem  et  posteriorem,  emittit; 
deinde  ab  axilla  emergit  ad  latus  inferius 
musculi  pectoralis  majoris,  et  arteria  hume- 
ralis vocatur. 

Humeralis  sive  brachialis  profundam  hu- 
meri superiorem  et  inferiorem,  ramumque 
anastomaticum  magnum  emittit,  quae  mus- 
culis distribuuntur ; deinde  humeralis  ipsa 
plerumque  ad  cubitum  in  radialem  et  ulna- 

rem  dividitur,  quae  brachio,  manui,  digitis- 
i que,  ramos  suppeditant. 


DE  VENIS  PARTIUM  SUPERIORUM. 

Quomodo  sanguis  ex  iis  locis,  quibus 
eum  arteriae  vexerint,  revehitur  ? 

R.  Venae  plerumque  arterias  comitantur, 
ab  iisque  nomina  accipiunt.  Venae  tempo- 
ralis, facialis,  lingualis,  et  interdum  etiam 
rami  maxillaris  internae,  et  occipitalis,  pau- 
lulum infra  angulum  maxillae  inferioris  eo- 
teunt,  atque  jugularem  externam  constituunt, 
^iquae  inter  musculos  platysma  myoideum  et 
ssterno-mastoideum  descendit,  et  in  venam 
ssubclaviam  sanguinem  infundit. 

Venae  oculi  numerosae  in  unam,  scilicet, 
ocularem  denique  coeunt,  quae  cum  vena 
faciali  ad  angulum  oculi  internum  commu- 
nicat, deinde  in  cranium  intrat,  et  in  sinum 
(cavernosum  desinit.  • 

Venae  innumerae  exiguae  et  in  substan- 
tia, et  in  superficie  cerebri  inter  ejus  flexus 
disperguntur,  sanguinemque  suum  oblique 
antrorsum  in  superiorem  sinum  longitudina- 

lem  infundunt,  qui  a spina  ossis  frontis  in- 
cipit, et,  trianguli  forma,  in  parte  falcis 
superiore  retro  sub  sutura  sagittali  procedit, 
sanguinem  suo  in  cursu  a venis  plurimis  re- 
cipit, hinc  major  majorque  fit,  et  tandem  ad 
jugum  transversum  ossis  occipitis  in  sinus 
duos  laterales  desinit. 

Torcular  Herophili  sanguinem  a vena 
Galeni,  ab  inferiore  sinu  longitudinali  in 
parte  falcis  inferiore  posito,  et  a partibus 
cerebri  internis,  recipit,  inter  partem  falcis 
posteriorem  et  tentorium  cerebelli  existit, 
atque  in  sinus  laterales  etiam  desinit. 

Sinus  laterales  super  juga  transversa  ossis 
occipitis  deorsum  flectunt,  et  per  foramina 
lacera  posteriora  descendunt,  atque  venae 
jugulares  internae,  postquam  e cranio  egres- 
sae sunt,  appellantur. 

Sinus  circularis  Ridlei  glandulam  pitui- 
tariam circumiens  cum  sinibus  cavernosis 
communicat,  qui  ad  latera  sellae  Turcicae 
positi  sanguinem  suum  in  sinus  petrosos  su- 
periores et  inferiores  immittunt,  qui  sese 
iterum  in  sinus  laterales  deplent.  Alii  sunt 
etiam  sinus  minores  circum  foramen  mag- 
num positi,  qui  sanguinem  partim  in  venas 

\ vertebrales,  partim  in  sinus  laterales,  in- 
fundunt. 

BV enae  jugulares  internae  in  suo  descensu 
\ venas  pharyngis  laryngisque  profundas,  ra- 
nmos  maxillaris  internae,  occipitalis,  et  in- 
terdum lingualis,  recipiunt,  et  denique  in 
jvvenis  subclaviis  terminantur. 

Venae  vertebrales  quoque  sanguinem  suum 
in  subclavias  infundunt. 

Venae  intercostales  superiores,  et  mam- 
mariae internae  vel  in  subclavia  vel  vena 
cava  descendente  terminantur. 

Venae  brachii  plurimis  minoribus  forma- 
ttae  venam  cephalicam,  et  basilicam  in  su- 
pperficie,  illam  versus  radium,  hanc  versus 
unlnam,  aliasque  profundas  arteriis  nominatas, 
cconstituunt.  Basilica  supra  cubitum  hume- 
ralis, deinde  in  axilla  vena  a"xillaris  vocata, 
venas  profundas  sive  arteriarum  satellites,  ut 
una  utroque  latere  arteriae  plerumque  sita 
i est,  et  venas  aliquas  summas  quoque,  reci- 
,pit.  Cephalica  venas  in  summo  corpore 
praecipue  accipit,  interdum  ramos  basilicae 
omittit,  atque  in  venam  axillarem  desinit. 
\Vena  axillaris  alias  venas  a cervicibus  et 

thorace  recipit,  tunc  a situ  subclavia  appel- 
latur. 

Vena  subclavia  sinistra  ductum  thoraci- 
cum recipit,  ubi  vena  jugularis  interna  eam 
conjungit,  tum  ante  arteriam  subclaviam,  et 
carotidem  communem  sinistram,  et  innomi- 
natam, transit,  venamque  subclaviam  dex- 
tram prope  partem  arcus  aortae  dextram 
conjungit ; ubi  venam  cavam  descendentem 
ambae  constituunt,  quae  cito  venam  azygon 
recipit,  et,  postquam  digitos  circiter  tres  vel 
ad  summum  quatuor  descendit,  in  sinum 
cordis  dextrum  sanguinem  infundit. 


DE  RAMIS  AORTAE  DESCENDENTIS. 

j|>.  Dic  mihi  breviter  arterias  etiam,  quae 
ex  aorta  descendente  oriantur. 

R.  Aorta  descendens  primo  emittit  bron- 
chiales tres  vel  quatuor  exiguas  arterias, 
quae  bronchiis,  glandulis  bronchiorum,  oe- 
sophago, mediastino  posteriori,  pericardio 
et  substantiae  pulmonum,  disperguntur,  his- 
que  nutrimentum  suppeditant,  et  in  locis 
quibusdam  cum  ramulis  arteriae  pulmonalis 

communicant ; deinde  oesophageas  in  nume- 
ro quinque  vel  sex  arterias  exiguas,  quae 
oesophago,  mediastino  posteriori,  et  peri- 
cardio, sanguinem  distribuunt ; et  denique 
in  thorace  arterias  intercostales  aorta  emittit 
inferiores,  quae  intervallo  inter  se  exiguo 
binae  oriuntur,  et  in  numero  novem  aut  de- 
cem paria  sunt,  et  spinae,  medullae  spinae, 
musculis  dorsi,  deinde  in  margine  costarum 
i inferiore  procedentes,  musculis  inter  costas, 
pleurae,  et  diaphragmati,  ramulos  disper- 
gunt, et  cum  mammariis  internis  et  exter- 
nis communicant. 

Aorta  in  abdomen  descendit  per  diaphra- 
gma, et  a parte  sua  posteriore  arterias  lum- 
bares  fere  quatuor  in  utroque  latere  trans- 
versirh  et  deorsum  emittit,  quae  etiam  in- 
tervallis exiguis  binae  oriuntur,  et  spinae, 

; medullae,  ejusque  involucris,  et  musculis, 
j ramulos  distribuunt ; deinde  cum  intercos- 
tali inferiore,  et  diaphragmaticis,  communi- 
cant. A parte  aortae  posteriore  etiam  sacra 
media  emittitur,  quae  in  osse  sacro  medio 
descendit,  ramulosque  lumbis,  ossi,  perio- 
■ steo,  peritonaeo,  atque  recto,  dat. 

A parte  anteriore  aortae,  cum  primum  in 
abdomen  descendit,  emittuntur  arteriae  dia- 
phragmaticae, quae  per  diaphragma  ramulis 
innumeris  distribuuntur,  cumque  mammariis 
internis  conjunguntur. 

Paululo  inferius  arteria  coeliaca  emittitur, 
quae  in  ramos  tres,  scilicet,  gastricam  su- 
periorem sive  coronariam  ventriculi  superio- 
rem, hepaticam,  et  splenicam,  diducitur. 

Gastrica  superior  curvaturam  ventriculi 
minorem  sequitur  saepe  ad  pylorum  usque, 
ramulosque  cardiae,  oesophago,  omento  mi- 
nori, et  lateribus  ventriculi  ambobus,  distri- 
buit. 

Hepatica  ad  portam  hepatis  tendit,  atque 
ibi  gastricam  inferiorem  dextram  sive  gastro- 
epiploicam dextram  emittit,  quae  sinistram 
versus  tendit  curvaturam  ventriculi  majorem 
sequens,  atque  suo  in  cursu  ramulos  pyloro, 
duodeno,  pancreati,  omento,  et  utrique  la- 
teri ventriculi,  dat ; hepatica  tum  in  ramum 
dextrum  et  sinistrum  dividitur,  qui  per  he- 
par et  vesiculam  fellis  distribuuntur. 

Splenica  tortuosa  currit,  et  prope  splenem 
gastricam  inferiorem  sinistram  sive  gastro- 
epiploicam sinistram  emittit,  quae  curvatu- 

•ram  magnam  ventriculi  sequitur,  eique  ra- 
mulos dispergit,  et  cum  ramulis  gastricae 
superioris  et  inferioris  communicat ; ramu- 
losque pancreati,  omento  majori,  meso-colo, 
tet  tres  vel  quatuor  ramos  etiam,  vasa  bre- 
wia  vulgo  vocatos,  parti  sinistrae  ventriculi, 
mittit ; deinde  ramosa  in  lienem  intrat. 

Mesenterica  superior  ex  aorta  emittitur 
paulo  inferius  quam  coeliaca,  sub  pancreate 
et  super  duodenum  cursum  habet,  hisque 
partibus  ramulos  dat,  deinde  inter  laminas 
mesenterii  includitur,  in  ramos  innumeros 
sseparatur,  qui  arcus  plurimos  et  pulcherri- 
rmos  constituunt,  alii  alios  iterum  iterumque 
:conjungunt,  e quibus  arcubus  ramuli  duode- 
rno,  jejuno,  ileo,  lateris  dextri  colo,  atque 
eejus  arcui  transverso  distribuuntur. 

Arteriae  renales  sive  emulgentes  paulu- 
lum infra  priorem  oriuntur ; quarum  dextra 
post  venam  cavam  currit,  et  ramosa  in  par- 
tem concavam  renis  intrat,  sinistra  brevior 
est ; ramulos  capsulis  renalibus  et  adipi  in- 
terdum mittunt. 

Arteriae  capsulares  interdum  ex  aorta  o- 
"riuntur. 

Arteriae  spermaticae  paululo  inferius  ex! 
aorta  oriuntur,  exiguae  et  longae  post  perito* 
naeum  descendunt,  atque  in  viris  ad  annui um 
musculi  obliqui  externi  abdomine  exeunt  in 
funiculo  spermatico  utriusque  lateris  invo- 
lutae, deinde  in  scrotum  descendunt,  ubi  ra- 
mosae et  tortuosae  per  testiculos  et  epididy- 
midas  disperguntur.  In  foeminis  tamen  non 
per  parietes  abdominis  exeunt,  sed  in  pel- 
vem descendunt,  ibique  inter  laminas  liga- 
menti lati  utroque  latere  includuntur,  et  o- 
variis,  tubis  Fallopianis,  et  fundo  uteri,  san- 
guinem transmittunt. 

Mesenterica  inferior  denique  a parte  an- 
teriore aortae  emittitur,  et  arcus  pulcherri- 
mos ramulis  suis  mesentericae  superiori  si- 
millimos format,  e quibus  ramuli  colo  late* 
ris  sinistri,  et  recto,  mittuntur  ; cum  ramu- 
lis mesentericae  superioris  committitur,  trun- 
cus descendit,  et  arteria  haemorrhoidalis  in- 
terna appellatur. 

Aorta  ad  vertebram  lumborum  ultimam 
in  ramos  duos  dividitur,  scilicet,  arterias  ili- 
acas communes ; quarum  utraque  cito  in  i- 
liacam  internam  et  externam  separatur  hoc 
st  illo  latere. 

Iliaca  interna  sive  hypogastrica  has  arteri- 
las  emittit,  iliacam  minorem  plerumque,  quae 
musculis  psois  et  iliacis  internis  datur  ; dein- 
:de  sacras  laterales,  quae  vulgo  sunt  duae  vel 
tres,  et  partibus  vicinis  disperguntur;  tum 
.gluteam,  quae  pelve  egreditur,  et  musculis 
.gluteis  distribuitur  ; tum  sciaticam  sive  is- 
chiaticam,  quae  simul  cum  nervo  sciatico  e 
pelve  exit,  atque  gluteis  musculis  partibusque 
vicinis  datur  ; tum  pudicam,  quae  genitali- 
bus, scroto,  perinaeo  et  ano,  atque  in  foemi- 
nis,  pudendis,  vaginae,  et  utero,  sanguinem 
wehit  ; uterinam,  quae  utero  ramulos  pluri- 
mos tortuosos,  qui  cum  arteriis  spermaticis, 
cet  pare  suo  lateris  alterius,  communicant,  ra- 
mulos quoque  vaginae,  urethrae,  vesicae,  et 
rrecfo,  faiittit ; obturatoriam,  quae  pelve  egre- 
ditur, et  per  musculos  coxae  distribuitur. 

In  foetu  iliacae  internae  per  latera  vesicae 
urinae  ascendunt,  et  arterias  umbilicales  con- 
stituunt, quae  tamen  in  adulto  clauduntur, 
jjuarum  initio  nihilominus  arteriae  enascim- 
ur, quae,  vesicae,  vesiculis  seminalibus, 
qlandulae  prostatae,  vaginae,  et  recto,  mit- 
.untur, 

Arteria  iliaca  externa  sub  ligamento  Pou- 
partii  descendit,  ubi  epigastricam  emittit, 
quae  oblique  sursum  tendit  post  funiculum 
spermaticum  in  viris,  vel  ligamentum  ro- 
tundum in  foeminis,  deinde  in  parte  interna 
musculi  recti  abdominis  ascendit,  musculis- 
que abdominis  ramulos  dat,  atque  cum  lum- 
baribus, suo  pare,  et  mammaria  interna,  u- 
troque  latere  communicat ; deinde  circum- 
flexam ossis  ilii  emittit,  quae  musculis  psois, 
iliacis  et  abdominalibus,  distribuitur.  Iliaca 
externa,  postquam  abdomine  egressa  est,  ar- 
teria femoralis  sive  cruralis  nominatur. 

Arteria  femoralis  circiter  digitos  duos 
transversos  infra  ligamentum  Poupartii  pro- 
fundam femoris  emittit,  quae  mus  ulis  femo- 
ris sanguinem  transmittit,  deinde  descendit, 
in  poplitem  vertit,  ubi  arteria  poplitaea  voca- 
tur, quae,  articularibus  emissis,  paululum 
inferius  in  tibialem  anticam  et  tibialem  pos- 
ticam dividitur,  illa  ante  ligamentum  inter 
ossa  descendit,  atque  in  pede  evanescit,  haec 
brevi  spatio  fibularem  sive  peronaeam  emit- 
tit, deinde  post  malleolum  internum  descen- 
dit in  plantam  ubi  in  digitales  dividitur,  et 
cum  tibiali  antica  communicat. 


137 


fPE  VENIS,  QUAE  SANGUINEM  CORDI  REVE- 
HUNT A PARTIBUS,  QUIBUS  AORTA  DE- 
SCENDENS EUM  MISISSET. 

<|>.  Ouae  venae  praecipuae  sanguinem  ab 
'arteriis  extremis  aortae  descendentis  cordi 
revehunt  ? 

R.  In  thorace  venae  intercostales  inferio- 
res sinistri  lateris  se  conjungunt  venamque 
azygon  constituunt,  quae  circiter  medium 
thoracem  plerumque  post,  sed  interdum,  an- 
te aortam  transit  ad  dextram,  atque  ad  latus 
aortae  dextrqm  super  vertebrarum  corpori- 
hbus  ascendit,  et  intercostales  atque  bronchia- 
.les  dextras  suo  in  cursu  recipit  ; deinde  su- 
rpra  vasa  magna  pulmonis  dextri  antrorsum 
flectitur,  atque  in  cava  descendente  termina- 
tur. V ena  azygos  tamen  parte  sua  inferio- 
re cum  vena  renali,  vel  lumbari,  vel  haud 
raro  cava  ipsa  ascendente,  communicat. 

Venae  intercostales  sinistrae  superiores,  et 
etiam  bronchiales,  et  oesophageae,  in  unam 
conjunguntur,  quae  vena  intercostalis  et  bron- 
chialis sinistra  superior  vulgo  nominatur, 
]quae  in  venam  subclaviam  desinit.  Non- 

nullae  venae  perexiguae  a diaphragmate, 
pericardio,  vel  glandula  thymo  abeuntes, 
aut  in  subclavia  aut  cava  ipsa  descendente 
terminantur. . 

In  abdomine  venae  diaphragmaticae  post 
hepar  in  vena  cava  ascendente  terminantur. 

Venae  viscerum  abdominis  valvulis  ca- 
rent, multo  majores  sunt,  quam  arteriae, 
quarum  cursum  sequuntur’,  et  quarum  no- 
mina habent ; sanguinemque  ab  intestinis 
tam  tenuibus  quam  crassis,  mesenterio,  o- 
mento  majore  et  minore,  splene,  pancreate, 
ventriculo,  et  vesicula  fellis,  colligunt,  pau- 
atim  inter  sese  conjunguntur,  venamque 
portae  constituunt,  quae  in  hepar  ad  portam 
ejus  intrat ; truncus  ibi  sinus  venae  portae 
vocatur.  In  porta  hepatis  vena  portae  in 
duos  ramos  dividitur,  qui  in  hepate  valde 
ramosi  fiunt,  et  venae  portae  hepaticae  no- 
minantur. Hae  venae  portae  hepaticae  ar- 
teriis simillimae  in  officio,  etiamsi  non  mi- 
cent, per  hepar  disperguntur,  quarum  extre- 
mis, et  extremis  etiam  arteriae  hepaticae,  ve- 
nae hepaticae  junguntur, quae  sanguinem  col- 
ligunt, truncos  majores  majoresque  faciunt, 
et  tandem  ducbus  vel  tribus  in  vena  cava 

agcendente,  ubi  diaphragma  penetrat,  termi- 
nantur. 

In  extremitatibus  inferioribus  venae  in- 
numerae inter  se  conjunguntur,  atque  in 
parte  superiore  pedis  venam  sapbaenam  ma- 
jorem constituunt,  quae  sub  integumentis 
ante  malleolum  internum  atque  ad  latus  ti- 
biae et  genu  internum  ascendit,  in  que  suo 
i cursu  venas  alias  recipit,  major  majorque 
fit,  donec  in  venam  femoralem  prope  liga- 
mentum Poupartii  desinit. 

Vena  saphaena  minor  ramulos  a planta 
recipit,  post  malleolum  externum,  et  in  par- 
te posteriore  cruris,  sub  cute  ascendit,  atque 
paululum  supra  poplitem  in  vena  poplitaea 
terminatur. 

Venae  profundae  in  numero  duae  vel  tres 
omnem  arteriam  praecipuam  sequuntur,  et 
iisdem  nominibus,  ac  arteriae,  vocantur.  Ti- 
bialis anterior,  et  posterior,  et  peronaea  pro- 
pe poplitem  conjunguntur,  venamque  popli- 
taeam  faciunt,  quae  in  femore  femoralis  sive 
cruralis  appellatur. 

Vena  femoralis  sub  arteria  ascendit  ad 
trochantera  minorem  versus,  ubi  venas  pro- 
fundas et  circumflexas  femoris  recipit,  ad 

latus  arteriae  internum  sub  ligamento  Pou- 
partii  in  abdomen  ingreditur,  et  iliaca  exter- 
na nominatur. 

Vena  iliaca  interna  ab  arteriis  ejusdem  no- 
minis sanguinem  colligit,  atque  externam 
conjungit,  et  ambae  iliacam  communem  u- 
troque  latere  constituunt. 

Iliacae  communes  ad  latus  arteriarum  de- 
xtrum vertunt,  et  circiter  lumborum  verte- 
bram ultimam  conjunguntur,  venamque  ca- 
vam formant,  quae  apud  latus  aortae  dextrum 
ascendit. 

Vena  cava  in  suo  ascensu  primo  venam 
sacram,  deinde  lumbares,  quae  in  latere  si- 
nistro post  aortam  transeunt,  tum  spermati- 
cam dextram,  tum  venas  renales,  quarum  si- 
nistra spermaticam  sinistram  recipit,  et  ante 
aortam  transversim  in  venam  cavam  ascen- 
dentem currit.  Cava  inferior  per  diaphrag- 
ma ascendit,  ubi  venas  diaphragmaticas  at- 
que hepaticas  recipit,  atque  in  sinu  cordis 
dextro  simul  cum  vena  cava  superiore  termi- 
natur. 

Venae  cordis  ipsius  inter  se  conjungun- 
tur, et  tandem  venam  cordis  coronariam  fa- 
ciunt, quae  in  sinu  dextro  terminatur. 

DE  CIRCUITU  SANGUINIS  IN  FOETU. 

^ D ic  mihi  quibus  in  rebus  circuitus 
sanguinis  in  foetu  ab  illo  adulti  differat. 

R.  In  foetu  arteriae  iliacae  internae  ad 
latera  vesicae  urinae  reflexae  versus  umbili- 
■ cum  ascendunt,  ubi  in  funiculo  umbilicali  in- 
volvuntur, atque  ad  placentam  procedunt,  ibi 
ramosae  fiunt,  atque  per  eam  minutissime 
disperguntur.  Sanguis  foetus  in  earum  ra- 
mulis minutis,  qui  cellulas,  in  quas  sanguis 
materna  infunditur,  circumdant,  mutationem 
subit,  aptusque  foetui  nutrimentum  dando 
redditur.  Ab  extremis  arteriis  venae  exi- 
guaev  sanguinem  excipiunt,  quae,  post  jun- 
ctiones innumeras,  tandem  in  venam  umbi- 
licalem conjunguntur.  Vena  umbilicalis 
sanguinem  matre  renovatum  in  abdomen  re- 
vehit, et  extra  peritonaeum  ab  umbilico  in 
sinu  ligamenti  lati  ad  portam  jecoris  usque 
ascendit,  ibi  ductum  sive  canalem  venosum 
emittit,  qui  in  venam  cavam  ascendentem 
sanguinem  suum  infundit;  dum  vena  umbi- 
licalis ipsa  in  ramo  sinistro  venae  portae  he- 
paticae terminatur. 

In  septo  inter  auriculas  cordis  foramen  o- 
vale  est,  quod  sanguinem  fluere  e dextra  in 
auriculam  sinistram  patitur. 

Ex  arteria  pulmonali  quoque  canalis  ar- 
teriosus oritur,  ascendit,  atque  in  aorta  de- 
scendente prope  originem  arteriae  subclaviae 
sinistrae  terminatur. 

Eo  modo  mihi  videtur  partem  sanguinis 
renovatam  per  ductum  venosum  in  cavam 
ascendentem  mitti,  ut  quam  citissime  in  cor 
infundatur  ; foramen  ovale  et  canalem  arte- 
riosum valere  satis  in  auriculam  sinistram 
cordis,  atque  in  aortam  transmittere  sangui- 
nem, quem  pulmones  in  statu  pene  collapso 
admittere  nequeant. 

Sanguis  foetus  igitur  matre  renovatus, 
quam  celerrime  in  cor  transfertur,  quod  sti- 
mulatum viribus  amborum  ventriculorum 
eum  in  aortam  impellit,  ut  inde  in  omnes 
membrorum  partes  bene  digeratur. 


DE  CHEMICIS  SANGUINIS  PRINCIPIIS. 

6)-  Quibus  chemicis  principiis  sanguis 
componitur  ? 

Principiis. 

R.  Componitur  ex  aqua  plurima,  fibrina, 
albumine,  gelatina,  hydro-sulphureto  am- 
moniae,  socia,  sub-phosphate  ferri,  muriate 
sodae,  phosphate  sodae,  phosphate  calcis,  et 
fortasse  acido  benzoico. 

Dic  mihi  paucis  verbis  rationem,  qua 
haec  principia  parare  possimus. 

R.  Sanguis  e corpore  missus,  si  non  agi- 
tatur, in  massam  coit  rubram  tremulam, 
quae  brevi  in  serum  et  cruorem  separatur  ; 
hic  fere  pars  quarta  est  illius. 

Serum  est  colore  subflavo,  ad  gradum  ca- 
loris centesimum  quinquagesimum  sextum 
calefactum,  in  massam  albidam  coit  albo  ovi 
haud  ita  absimilem,  e qua  secta  exprimi  po- 
test shrositas  ; residuum  aqua  fervente  bene 
elotum  albumini  coagulato  simillimum  est. 

Si  serum  aquae  pondere  sexies  suo  dilu- 
tum paulisper  decoquitur,  albumen  coagu- 
latur ; liquor,  albumine  semoto,  leniter  va- 
poratus justam  ad  crassitudinem,  et  frige  fac- 
tus,  gelatinam  ostendit.  Si  serum  coagula- 
tum calori  subjectum  in  vase  argenteo,  ar- 
gentum nigrum  fit  sulphure,  quod  existere 
in  sanguine  hydro-sulphuretum  ammoniae 
compertum  est. 

Serum  pondere  aquae  duplice  mixtum, 
coagulatum,  albumine  submoto,  leniter  va- 
poratum ad  justam  spissitatem,  et  frigido  in 
loco  positum  crystallos  demittit ; quae  ex 
Carbonate  sodae,  muriate  sodae,  phosphate 
Sodae,  et  phosphate  calcis,  constant.  Soda 
tamen  in  sanguine  pura  esse,  atque  gelatina 
et  albumine  conjuncta,  videtur;  acidum  ve- 
ro carbonicum,  dum  vaporat,  attrahere. 

Cruor  super  cribrum  positus,  et  rivulo  te- 
nui aquae  subjectus,  colorem  suum  rubrum 
amittit,  parti n)  dissolvitur,  partim  insolubilis 
super  cribrum  restat  : hoc  firmum  ac  soli- 
dum factum  est,  notasque  fibrinae  proprias 
ostendit ; illud  in  solutione  ferrum,  albu- 
men, et  sodam,  tenet.  Solutio  haec  aeri 
subjecta  albumen  deponit ; cum  ad  siccita- 
tem vaporat,  et,  residuo  cum  alcohole  misto, 
aliquid  dissolvitur,  quod,  alcohole  vaporato, 
residuum  saponi  simile  dat,  et  quod  esse  al- 
bumen cum  soda  conjunctum  compertum 
est. 

Solutionis  ejusdem  residuum  vaporatae  in 
vase  combustum,  materiam  ferrugineam  re- 
linquit ; cujus  acidum  nitricum  partem  dis- 
solvit, quae  est  phosphas  ferri,  quod  amnio- 

nia  solutioni  adjecta  album  demittitur  ; po- 
tassa  autem  vel  soda  pura  adjecta,  id  partem 
acidi  amittit,  rubrum  colorem  acquirit,  at- 
que sub-phosphas  ferri  fit : hinc  color  san- 
guinis est. 

Serum  sanguinis  igitur  albumen,  gelati- 
nam,  hydro-sulphuretum  ammoniae,  sodam, 
murias  sodae,  phosphas  sodae,  et  phosphas 
calcis  ; eruor  vero  fibrinam,  albumen,  so- 
dam, et  sub-phosphas  ferri,  continet. 


DE  SANGUINE  FOETUS. 

if K Quibus  in  rebus  sanguis  foetus,  qui 
non  spiraverat,  ab  illo  adulti  differt  ? 

R.  Sanguis  foetus  parum,  si  aliquid,  fi- 
brinae ; plus  vero  gelatinae,  quam  sanguis 
adulti,  continet : purpurae  similior  est,  et 
aeri  subjectus  nihilo  rubrior  fit : res  quoque 
|cido  phosphorico  compositae  desiint. 

COLLOQUIUM  UNDECIMUM. 


DE  NERVIS  PARTIUM  SUPERIORUM. 

Ouae  res  de  nervis  cervicis,  in  me- 
moria tenendae  sunt  ? 

R.  Sub-occipitales,  sive,  ut  quibusdam 
placuit,  par  decimum  cerebri,  ex  initio  me- 
dullae spinae  oriuntur  fasciculo  anteriore  et 
posteriore  nervis  caeteris  spinae  similes,  at- 
que ganglion,  sive  amplificationem  nodo  si- 
milem, inter  processus  transversos  atlantis 
et  os  occipitis  faciunt,  antrorsum  procedunt, 
et  cum  pare  nono' supra,  nervo  cervicis  pri- 
mo infra,  et  cum  ganglio  supremo  sympa- 
thetici magni  ante,  communicant,  deinde  in 
musculis  terminantur. 


De  Nervis  Cervicis. 

Nervi  cervicis  primi  inter  atlanta  et  ver- 
tebram secundam  e medulla  spinae  trans- 
versim  exeunt ; uterque  in  ramos  duos  divi- 
ditur, quorum  major  retrorsum  reflectitur, 
occipitium  ascendit,  musculis  et  integumen- 
tis suo  in  cursu  ramulos  distribuit,  et  tan- 
dem cum  ramulis  quinti  et  septimi  paris 
conjungitur  ; minor  ramus  antrorsum  cur- 
rit, nervumque  accessorium  arcus  forma, 
par  nonum  surculis,  et  ganglion  supremum 
sympathetici,  conjungit,  ramulum  demittit 
ad  par  secundum  cervicis  jungendum,  et  de- 
inde in  musculis,  aure  externa,  glandula  pa- 
rotide, et  integumentis,  evanescit. 

Nervi  cervicis  secundi  ramum  alium  u- 
troque  latere  emittunt  ad  ganglion  medium 
sympathetici,  alium  deorsum  ad  tertium  par 
cervicis  jungendum,  alios  exiguos  musculis 
et  nervo  accessorio  distribuunt,  deinde  in 
surculos  diducuntur,  quorum  unus  arcum 
cum  descendente  noni  format,  alter  origi- 
nem nervo  diaphragmatico  partim  dat,  tum 
surculi  in  musculis  et  integumentis  disper- 
guntur. 

Nervi  cervicis  tertii  pari  quarto  deorsiim 
, ramulum  mittunt,  alium  ad  nervum  praeci- 

puum  diaphragmaticum  formandum,  alium 
ad  ganglion  medium  sympathetici,  surculos 
etiam  exiguos  ad  descendentem  noni,  et  ac- 
cessorium, jungendum  ; deinde  in  musculis 
et  integumentis  evanescunt. 

Nervi  cervicis  quarti  ramulum  ad  gan- 
glion medium  sympathetici,  alium  vel  duos 
ad  diaphragmaticum,  alium  ad  par  quintum, 
jungendum,  emittunt,  et  in  musculis  termi- 
nantur. 

Nervi  cervicis  quinti,  sexti,  et  septimi,  et 
primi  etiam  dorsi,  paulatim  descendunt,  et 
conjunguntur,  in  axilla  iterum  separantur, 
iterumque  conjunguntur,  plexumque  axilla- 
rem formant. 


DE  NERVIS  EXTREMITATUM  SUPERIORUM. 

$K  Dic  mihi  breviter  nervos  extremita- 
tum superiorum. 

R.  £ plexu  axillari  aliqui  nervi  exigui 
musculis  integumentisque  humeri  et  thora- 
cis mittuntur  ; nervi  etiam  magni  inde  ori- 
untur, scilicet,  scapularis  et  articularis,  qui 
musculis  circa  articulum  humeri  distribuun- 

tur  ; cutaneus,  qui  integumentis  brachii  dis- 
pergitur ; musculo-cutaneus  sive  perforans 
Casseri,  qui  ad  pollicem  usque  descendit, 
atque  musculis  et  integumentis  ramulos  suo 
in  cursu  mittit  ; spiralis,  qui  musculis  hu- 
meri, brachii,  pollicis,  et  digitorum  trium, 
ramulos  distribuit ; medianus  sive  radialis, 
qui  suo  in  cursu  musculis  ramulos  dat,  et  in 
palma  terminatur  ; ulnaris,  qui  musculis  e- 
tiam  brachii  et  digitorum,  praesertim  mini- 
mi digiti,  et  palmae,  dispergitur. 


DE  NERVIS  THORACIS. 

^ Dic  mihi  etiam  nervos  qui  per  visce- 
ra thoracis  distribuuntur. 

R.  Nervi  diaphragmatici  ex  surculo  se- 
cundi, praecipue  ex  ramulo  tertii,  atque  ex 
uno  vel  altero  quarti  cervicis  paris,  oriun- 
tur, in  thoracem  descendunt  post  extremita- 
tem anteriorem  costae  primae  inter  venam 
et  arteriam  subclaviam,  super  bronchia  et 
pericardium  decurrunt,  deinde  ramulos  for- 
ma radiorum  per  diaphragma  dispergunt. 

Nervi  octavi,  sive  par  vagum,  apud  sum- 
mum thoracem  ramulum  unum  vel  alterum 
mittunt  ad  ramulum  cardiacum  sympathetici 
jungendum,  atque  in  thoracem  inter  venam 
et  arteriam  subclaviam  intrant,  ibi  recurren- 
tes duos  reflectunt,  dextrum  circa  arteriam 
subclaviam,  sinistrum  circa  arcum  aortae. 

Recurrentes  unum  vel  alterum  ramulum 
ganglio  sympathetici  imo  emittunt ; surcu- 
losque ramulis  cardiacis  ejusdem  nervi ; a- 
liosque,  qui  cum  ramulis  paris  octavi  con- 
junguntur ad  plexum  pulmonis  anteriorem 
constituendum  ; tum  ascendunt,  et  tracheae, 
oesophago,  glandulae  thyroideae,  laryngi,  et 
pharyngi,  surculos  distribuunt. 

Surculi  paris  octavi,  et  recurrentium,  et 
ramuli  cardiaci  sympathetici  magni  plexum 
pulmonis  anteriorem  super  bronchia  faciunt, 
qui  pulmonibus  et  pericardio  surculos  dis- 
tribuit. Surculi  a recurrentibus,  et  pare 
vago,  plexum  oesophageum  exiguum  consti- 
tuunt. Par  vagum  post  bronchia  descendit, 
hinc  et  illinc  ramos  inter  se  transversos  mit- 
tit, qui  plexum  pulmonis  posteriorem  fa- 
ciunt, e quo  plexu  surculi  plurimi  ramos 
bronchiorum  sequentes  per  pulmones  dis- 

perguntur  ; par  vagum  tum  in  fila  quaedam 
separatur,  quae  plexum  formant  oesopha- 
geum magnum,  qui  oesophago  et  partibus 
vicinis  ramulos  distribuit.  Par  octavum  de- 
nique in  abdomen  descendit. 

Nervi  sympathetici  magni  ganglia  tria, 
ut  dictum  est,  in  collo  faciunt ; e quorum 
supremo  aliqui  surculi  demittuntur,  qui  si- 
mul cum  surculis  paris  octavi  ramum  car- 
diacum supremum  formant ; e ganglio  me- 
dio rami  descendunt,  quorum  alii  cardiacum 
supremum,  alii  cardiacum  magnum  profun- 
dum, alii  recurrentes  jungunt.  Cardiacus 
magnus  profundus  etiam  ramulos  a cardiaco 
supremo  et  pare  octavo  recipit,  inter  venam 
cavam  descendentem,  et  aortam  ascenden- 
tem ad  cor  usque  descendit,  ramosque  car- 
diacos lateris  alterius  conjungit,  plexumque 
ita  cardiacum  magnum  facit,  cui  etiam  car- 
diacus minor,  qui  e ganglio  sympathetici  i- 
mo' oritur,  et  cardiacus  supremus,  accedunt. 
E plexu  cardiaco  magno  ramuli  oriuntur, 
qui  per  cor  ipsum  vasaque  magna  ei  vicina 
distribuuntur. 

Sympathetici  magni,  his  emissis,  e ramis 
duobus  utroque  latere  constant,  quorum  al- 

ter  ante,  alter  post  arteriam  subclaviam  tran- 
sit, et  postea  inter  se  conjunguntur  ; in  tho- 
race descendunt,  atque  ad  caput  omnis  costae 
ganglion  formant,  e quo  ramuli  duo  vel  tres 
enascuntur,  qui  cum  nervis  intercostalibus 
committuntur  ; inde  etiam  surculi  tunicis  a- 
ortae  mittuntur. 

E ganglio  dorsi  sexto,  septimo,  et  octavo, 
ramuli  alii  emittuntur,  qui  oblique  super 
vertebras  descendunt,  nervumque  splanchni- 
cum constituunt,  qui  per  viscera  abdominis 
dispergitur.  E gangliis  inferioribus  splanch- 
nicus secundarius  sive  accessorius  interdum 
oritur. 

Nervi  intercostales  e medulla  spinae  o- 
riuntur,  inter  vertebras  transversim  exeunt, 
ramulos  breves  ex  gangliis  sympathetici 

|!  magni  excipiunt,  musculis  dorsi  ramulos  re- 

flectunt, atque  musculis  inter  costas,  thora- 
cis, abdominis,  pleurae,  mammis,  et  integu- 
mentis, ramulos  distribuunt. 

i 

COLLOQUIUM  DUODECIMUM. 


DE  ABDOMINE. 

Quae  res  de  situ  et  regionibus  abdo- 
minis observandae  sunt  ? 

R.  Abdomen  supra  diaphragmate,  infra 
pelve,  in  aliis  partibus  musculis  et  ossibus, 
continetur  ; cavumque  totius  corporis  am- 
plissimum est.  Plerumque  in  regiones  no- 
vem dividitur,  quo  accuratius  situs  viscerum 
notescat.  Linea  transversa  inter  extremita- 
tes costarum  inferiorum  ducta  supra  umbili- 
cum tres  circiter  digitos,  regiones  tres  supe- 
riores denotat,  epigastrium  in  media  parte, 
utrinque  hypochondrium  dextrum  et  sinis- 
trum. Linea  altera  inter  processus  anterio- 
res et  superiores  spinosos  ossis  ilii  ducta  re- 

giones  tres  medias  definit,  umbilicalem  ni- 
mirum, et  utroque  latere  lumbarem  dextram 
et  sinistram.  Inter  hanc  lineam  et  pelvem 
tres  infimae  regiones  sunt,  hypogastrium  in 
media,  utrinque  regio  iliaca  dextra  et  si- 
nistra. 


DE  PERITONAEO. 

4^*  Quae  est  fabrica  et  usus  peritonaei  ? 

R.  Peritonaeum  membrana  est  tenuis,  den- 
sa, vique  maxima  distendendi  atque  resiliendi 
praedita  ; facies  ejus  externa  cellularis  est, 
partibusque  circumjacentibus  adhaeret ; in- 
terna laevis,  lubrica,  et  humida  est  liquore, 
quem  arteriae  ejus  extremae  exhalant.  Pe- 
ritonaeum cavum  abdominis  universum  obte- 
git, mesenterium  ligamentaque  facit,  quibus 
intestina  in  situ  obtinentur,  et  plerisque  vis- 
eerum  etiam  tunicam  externam  dat. 

Dic  mihi  modum,  quo  peritonaeum 
cavum  abdominis  et  viscera  ejus  obtegit. 

R.  Peritonaeum  faciem  inferiorem  dia- 
phragmatis obtegit,  atque  hepar  cui  liga- 
menta dat,  ventriculum,  lienem,  intestina- 

que  omnia  involvit,  atque  duplex  mesente- 
rium format,  renes  etiam  includit,  fundum 
uteri  in  foeminis,  fundumque  vesicae  urinae 
sexus  utriusque  tegit,  denique  his  omnibus 
non  solum  tunicam  externam,  verum  etiam 
ligamenta  dat,  quibus  in  situ  tenentur  : de- 
inde ascendit,  faciemque  internam  musculo- 
rum abdominis  obtegit,  atque  ad  diaphrag- 
ma usque  iterum  procedit.  Itaque  perito- 
naeum saccum  valde  amplum  efficit,  cujus 
pars  posterior  viscera  supra  memorata,  an- 
terior musculos  abdominis  obducit ; altera 
vero  alteri  non  adhaerescit. 


DE  OMENTO. 

Quid  de  omento  praecipue  notandum 

est  ? 

R.  Peritonaeo  est  derivatum,  plerumque 
adipe  repletum,  a parte  hepatis  concava  ar- 
cui ventriculi  minori  inhaerescit,  ibique  o- 
mentum  minus,  sive  omentum  liepato-gastri- 
cum  format,  quod  duplex  est,  cujus  laminae 
sejunguntur,  ut  ventriculum  includant,  de- 
inde apud  curvaturam  ejus  majorem  ite- 

rum  conjunguntur,  omentumque  maju#  si- 
ve omentum  hepato-colicum  faciunt,  quod 
duplex  plerumque  infra  umbilicum  descen- 
dit, tum  sursum  reflectitur,  cumque  arcu  coli 
transverso  vasisque  lienis  committitur,  ibi— 
que  iterum  sejungitur  ; laminae  ejus  hinc  et 
illinc  arcum  coli  includunt,  tumque  inter  se- 
se  conjunguntur,  ut  meso-colon  constituant, 
quod  colon  ibi  in  situ  retinet.  Omentum 
colicum  ex  arcu  coli  transverso  dextrorsum 
oritur,  cunei  forma  descendit,  capitique  cae- 
co coli  adhaeret.  Pone  vasa  magna,  quae 
intrant  in  jecur,  foramen  est  Winslowi,  quod 
in  saccum  omenti  viam  aperit. 

Cui  usui  omentum  inservit? 

R.  Omentum  inter  laminas  suas  semper 
adipem  continet,  qui  e cellulis  exudans  vis- 
cera lubricat,  quo  minus  inter  se  adhaereant, 
vel  injuriis  afficiantur. 


DE  MESENTERIO. 

j3>.  Ouae  de  mesenterio  notari  digna  sunt? 
R.  Mesenterium  peritonaeo  duplice  forma- 
tum intestina  tenuia  huc  atque  illuc  voluta  in- 

eludit,  vertebrisque  superioribus  tribus  lum- 
borum laxe  connectit ; intestinum  quoque  ple- 
nius involvit,  atque  in  situ  retinet,  nomen- 
que ei  meso-colon  ibi  impositum  est.  Sub- 
stantia cellularis  laminas  ejus  duas  inter  se 
i conjungit,  telamque  constituit  pulcherrimam, 
i quae  apud  finem  duodeni  incipit,  oblique 
dextrorsum  descendens  orbes  intestinorum 
sequitur,  et  prope  ad  caput  caecum  coli  an- 
gustior fit,  ubi  meso-colon  vocatur. 

ttjK  Quibus  rebus  mesenterium  inservit  ? 
R.  Mesenterium  intestinis  tam  tenuiori- 
bus quam  plenioribus  tunicam  externam  dat, 
(eaque  in  situ  proprio  obtinet,  vasa  etiam 
i sanguinea,  lactea  vel  absorbentia  innumera, 
.glandulas,  nervos,  et  adipem,  inter  laminas 
suas  includit  atque  sustentat,  ut  proprie  per 
canalem  intestinorum  distribuantur. 


DE  HEPATE. 

Quae  communia  in  memoria  de  he- 
pate tenenda  sunt  ? 

R.  Hepar  omnium  viscerum  abdominis 
maximum  est,  rubicundum  ; praecipue  in 

hypochondrio  dextro,  partim  in  epigastrio, 
et  partim  etiam  in  hypochondrio  sinistro,  si- 
tum est.  Superficies  ejus  superior  diaphra- 
gmati proxima  gibba  et  laevis,  inferior  in- 
aequalis est  atque  concava.  Jecur  plerum- 
que sub  costis  conditur,  atque  in  fibras  sive 
lobos  duos,  dextrum  scilicet  et  sinistrum, 
dividitur ; his  lobuli  tres,  lobulus  nimirum 
Spigelii,  lobulus  caudatus,  et  lobulus  ano- 
nymus  sive  quadratus,  accedunt. 

J^.  Quibus  partibus  jecinoris  hi  lobuli 
situm  habent  ? 

R.  Lobulus  Spigelii  prope  vertebras  dorsi 
in  parte  sinistra  lobi  dextri  vel  maximi  situs 
est.  Lobulus  caudatus  tantummodo  lobuli 
prioris  angulus  est,  qui  partem  versus  me- 
diam lobi  maximi  prominet.  In  lobo  etiam 
dextro  inter  ligamentum  rotundum  atque  ve- 
siculam fellis  lobulus  anonymus  est,  a quo 
pons  sive  isthmus  hepatis  plerumque  trans 
ligamentum  rotundum  tendit,  lobumque  si- 
nistrum jungit. 

j|L  Quae  fossae  ligamentaque  hepati  sunt? 

R.  Inter  lobum  dextrum  ac  sinistrum  in- 
fra fossa  est  umbilicalis  : sulcus  transversus 
sive  sinus  portarum  parte  anteriore  est. inter 

lobulum  anonymum,  lobulumque  Spigelii 
posteriore,  a dextro  ad  sinistrum  lobum 
transversim  situs  : inter  lobum  sinistrum  lo- 
bulumque Spigelii  fossa  interponitur  ductus 
venosi. 

Ligamenta  hepatis  peritonaeum  constituit, 
quorum  dextrum  diaphragmati  partibusque 
vicinis  lobum  jecoris  dextrum,  atque  sinis- 
trum contra  lobum  jecoris  sinistrum,  con- 
nectit.  Ligamentum  coronarium  partem  he- 
patis crassissimam  tendini  diaphragmatis  per 
substantiam  cellularerrt  conjungit.  Ligamen- 
tum latum  sive  suspensorium  a diaphragma- 
te et  cartilagine  ensiformi  ad  partem  hepatis 
gibbam  proficiscitur,  lobumque  dextrum  a 
sinistro  diducit,  deinde  oblique  ad  umbili- 
cum usque  descendit.  Ligamentum  rotun- 
dum, in  foetu  autem  vena  umbilicalis,  in 
parte  posteriore  et  inferiore  ligamenti  lati  si- 
tum est. 

Quae  hepati  structura  est  ? 

R.  Peritonaeum  hepati  tunicam  externam 
dat,  atque  apud  portam  vasa  tegit  magna  ve- 
nae portae,  capsulamque  Glissonii  format. 
Hepar  glandula  conglomerata  est,  atque  va- 
sorum congeries  videtur  j quorum  extremi-. 

tates  substantia  cellulari  adipe  destituta  mis- 
tae corpuscula  innumera  sive  acinos,  ut  vul- 
go vocantur,  formant,  in  quibus  vasa  per- 
exigua villis  radiatis  similia  apparent. 

Arteria  hepatica,  ramus  est  coeliacae,  ut 
antea  dictum  est,  atque  apud  portam  hepa- 
tis simul  cum  vena  portae,  ductu  hepatico, 
vasis  lymphaticis  atque  cum  nervis,  perito- 
naeo sive  capsula  Glissonii  circumdata  funi- 
culum efficit,  in  cujus  parte  sinistra  arteria 
est,  in  dextra  vena  portae,  in  antica  ductus 
hepaticus,  lymphatica  et  nervi  circum,  sita. 
Rami  arteriae  hepaticae  atque  venae  portae 
hepaticae  simul  per  substantiam  jecoris  con- 
currunt, iterum  iterumque  in  ramulos  mi- 
nutissimos dividuntur,  atque  tandem  in  aci- 
nos desinunt.  Ramuli  extremi  arteriae  he- 
paticae, cum  iis  venae  portae  hepaticae  in  a- 
cinis  communicant.  Extremis  ramulis  am- 
barum, sed  praecipue  venae  portae  hepaticae, 
bilis  secernitur,  quam  tubuli  biliferi  excipi- 
unt, suo  in  cursu  iterum  iterumque  inter  sese 
conjunguntur  portam  versus  hepatis,  ubi  de- 
nique ductum  hepaticum  constituunt. 

Ab  extremis  etiam  ramulis  arteriae  hepa- 
ticae atque  venae  portae  hepaticae  oriuntur  ve-» 

eae  hepaticae,  quae  sanguinem,  posteaquam 
bilis  secreta  est,  recipiunt,  venamqne  cavam 
inferiorem  versus  revehunt,  et  denique  trun- 
cos duos  tresve  formant,  qui  in  cava  ascen- 
dente terminantur,  ubi  diaphragma  penetrat. 

ifL  Cui  usui  hepar  inservit  ? 

R.  Hepar  sanguinis  magnam  copiam  ex- 
cipit, a quo  bilem  copiose  secernit ; et  mi- 
nime dubium  est,  quin  hepar  illi  rei  desti- 
netur. 


DE  VESICULA  FELLIS. 

Ubi  vesicula  sive  cystis  fellis  sita  est  ? 

R.  Lobi  dextri  hepatis  parti  concavae  ve- 
sicula fellis  inhaeret,  atque  a sinu  portarum, 
ubi  cervix  ejus  est,  ad  marginem  hepatis  an- 
teriorem tendit,  qua  fundus  ejus  situs  est. 

• i| K Ouae  fabrica  est  vesiculae  fellis  ? 

R.  Est  oblonga  atque  ad  figuram  pyri  ac- 
cedit, e tunicis  etiam  quatuor  constat;  qua- 
rum extima,  scilicet  peritonaeum,  partem 
vesiculae  fellis  solum  obtegit,  eamque  si- 
mul cum  substantia  cellulari  hepati  connec- 
tit  ; sub  illa  e3t  tunica  musculosa  ; deinde 

substantia  cellularis,  quae  tunica  nervea  vo- 
cata est ; tum  intima  est  villosa,  rugosa,  et 
ubique  perforatur  ductibus  folliculorum,  qui 
mucum,  ut  tunicam  intimam  a stimulo  bilis 
defendat,  secernunt.  Cervix  vesiculae  fellis 
retorquetur,  deinde  ductum  cysticum  emit- 
tit, qui  mox  ductum  hepaticum  jungit,  duc- 
tumque communem  choledochum  constituit, 
qui  pone  intestinum  duodenum  pancreas  ver- 
sus descendit,  et  oblique  inter  tunicam  duo- 
deni musculosam  et  intimam  ita  procedit,  ut 
bilem  in  cavum  ejus  infundat,  dum  inde  ni- 
hil in  ductum  ingrediatur,  propterea  qucd 
obliquitas  ductus  pro  valvula  est. 

6).  Quae  fabrica  his  ductibus  est  ? 

R.  Ductus  membranacei  sunt,  mucumque 
tunicae  vasis  extremis  internae  exudant,  quo 
a bile  defendantur  ; vi  etiam  resiliendi  mi- 
nime parva  praediti  esse  videntur. 

Cui  usui  vesicula  fellis  inservit? 

R.  Vesicula  fellis  bili  receptaculum  est 
quandocunque  ventriculus  et  duodenum  de- 
plentur, quia  tum  impetus,  quo  in  duode- 
num impellatur,  minor,  atque  cursus  ejus 
quoque  minus  expeditus  videtur  ; bilis  igi- 

tur  in  vesiculam  fellis  partim  refluit,  ibique 
pro  tempore  retinetur. 

§>.  Nonne  sunt  vasa,  quibus  bilis  ex  he- 
pate in  vesiculam  fellis  directe  vehatur  ? 

R.  Olim  putatum  est  ductus  hepato-cysti- 
cos  in  humano  corpore  bilem  directe  ex  he- 
pate in  vesiculam  fellis  vehere  ; falso  autem, 
quia  nos  recentiores  experimenta  ductus  il- 
los hepato-cysticos  nequaquam  existere  do- 
cuerunt. 

Quo  modo  igitur  bilis  in  vesiculam 
fellis  fluit  ? 

R.  Bilis  in  acinis  per  hepar  innumeris 
dispersis  venae  portae  hepaticae  extremis 
praecipue,  partim  etiam  iis  arteriae  hepati- 
cae, secernitur  , quam  bileip  tubuli  biliferi 
excipiunt,  alii  inter  alios  iterum  iterumque 
conjunguntur,  majores  majoresque  fiunt,  ac 
denique  ductum  hepaticum  faciunt,  qui  bi- 
lem in  duodenum  transmittit.  Sin  autem 
ventriculus  et  duodenum  pene  inania  sint, 
bilis  in  duodenum  minus  commode  influit, 
ideoque  ductum  implet,  et  partim  per  duc- 
tum cysticum  in  vesiculam  fellis  refluit.  Ibi 
pars  ejus  tenuior  vasis  absorbentibus  aufer- 
tur, reliqua  multo  spissior,  amarior,  acri- 

orque  fit.  Cum  primum  exitus  bili  facilis- 
est,  ventriculo  et  duodeno  cibis  moderatd 
impletis,  cito  e vesicula  fellis  in  duodenum 
expellitur  ad  res  perficiendas,  quibus  desti- 
nata est. 

Quibus  rebus  bilis  in  ductibus  pro- 
pellitur ? 

R.  Vis  sanguinis  a tergo,  veri  est  simile, 
bilem  in  tubulos  capillares  primum  impellit, 
qui  motibus  diaphragmatis,  hepatis,  costa- 
rum, vasorum  vicinorum,  corporis  ipsius  eti- 
am, et  fortasse  vi  ipsis  ductibus  insita  pau- 
lulum contrahendi,  bilem  in  truncos  majo- 
res majoresque,  ubi  frictiones  vasorum  mi- 
nores fiunt,  propellunt,  et  demum  in  ductum 
hepaticum  ferunt.  Praeter  res  de  quibus 
mentionem  jam  fecimus,  ventriculus  cibis 
plenus  multo  altius  surgit,  atque  hepar  haud 
parum,  sed  vesiculam  fellis  admodum,  pre- 
mit ; itaque  fluxum  bilis  promovet,  cui  jam 
quoque  exitus  in  duodenum  facillimus  est. 

<5.  Quibus  rebus  bilis  inservit  ? 

R.  Bilis  in  duodeno  cibis  miscetur,  solu- 
tionem eorum  perfectiorem  reddit,  variis 
chemicis  mutationibus  effectis,  chyli  gene- 
rationi favet,  intestinisque  stimulum  necessa- 

rium  dat,  ut  muneribus  suis  nuturalibus  per- 
fungantur. Quibusdam  vero  persuasum  est 
hepar  sanguinem  venosum  purgare  bilem 
secernendo,  quippe  quae  insincera  sit,  at- 
que e corpore  intestinis  demittatur. 


DE  CHEMICIS  BILIS  PRINCIPIIS. 

Quae  chemica  bili  principia  insunt  ? 

R.  Bilis  humana  vix  adeo  copiose  parari 
potest,  ut  experimentis  sufficiat ; bilis  igitur 
bubula,  utpote  paratu  facillima,  plerumque 
experimentis  subjecta,  atque  ex  his  constare 
reperta  est,  scilicet,  aqua,  resina,  materia 
suavi,  albumine,  soda,  muriate  sodae,  sul- 
phate  sodae,  phosphate  sodae,  phosphate 
calcis,  et  oxydo  ferri.  Quantitas  singulo- 
rum minor  minorque  est  secundum  ordinem 
jam  traditum. 

if^.  Dic  mihi,  quam  brevissime  poteris, 
modos,  quibus  haec  principia  paremus. 

R.  Alcohol  vel  acidum  oxy-muriaticum 
bile  mistum,  albumen  demittit ; quo  separa- 
to, solutio  viridis  aliquot  horas  super  prunas 
vaporata  resinam  deponit ; qua  iterum  sub- 

mota,  solutio  adhuc  vaporata  crystallos  de- 
mittit, quae  suaves  et  saccharo  lactis  similes 
sunt. 

Bilis  ad  siccitatem  vaporata,  deinde  in 
vase  aperto  igni  bono  superimposita,  tumet, 
ardet,  fumosque  copiosos  emittit : residuum 
aqua  bene  lotum  solutioni  sodam,  murias 
sodae,  phosphas  sodae,  phosphas  calcis,  et 
sulphas  sodae,  dat,  et  postea  signa  ferri  os- 
tendit. 


DE  CHEMICIS  CALCULORUM  BILIS  PRINCIPIIS. 

Quibus  chemicis  principiis  calculi, 
qui  in  ductibus  bilem  vehentibus  interdum 
gignuntur,  constant  ? 

R.  Calculi  a bile  orti  in  classes  quatuor 
commodissime  dividi  possunt. 

Classis  prima  calculos  coloris  subalbidi, 
structurae  crystallinae  fulgidae  in  lamellis 
vel  striis  dispositae,  atque  gravitatis  aqua 
minoris,  comprehendit.  Quorum  materia 
inter  adipem  et  ceram  intermedia  videtur, 
itaque  adipocera  nominatur. 

Secunda  calculos  multangulos  coloris  sub- 
fusci,  extrinsecus  e laminis  tenuibus  ad  cen- 
trum vergentibus,  intus  e materia  coagulati 
mellis  simili  compositos,  continet.  Calculi 
hujus  classis  ex  adipocera  quoque  et  bile 
-spissata  constare  videntur. 

Tertia  calculos  coloris  fusci  atque  bile 
spissata  compositos  comprehendit.  Calculi 
harum  classium  alcalis  puris,  vel  oleo  tere- 
binthinae solvuntur. 

Quarta  calculos  continet,  qui  alcohole  et 
oleo  terebinthinae  insolubiles  sunt,  et  qui 
flammam  non  emittunt,  sed  tarde  consum- 
untur. 

Duae  proximae  classes  rarissimae  sunt. 
Bilis  spissata  plerumque  omnibus  iis  calcu- 
lis nucleum  dat,  circum  quem  plus  materiae 
paulatim  colligitur. 


DE  PANCREATE. 

Quae  de  situ  atque  figura  pancreatis 
notanda  sunt  ? 

R.  Pancreas  in  regione  epigastrica  pone 
ventriculum,  verum  ante  aortam,  venam  ca- 

vam,  partem  duodeni  vasorumque  lienis, 
transversim  jacet.  Figura  ejus  plana  est,  et 
fere  digitis  lata  duobus,  longaque  octo,  et 
linguae  caninae  subsimilis.  Pars  dextra 
latior  est,  atque  curvaturae  duodeni  inhae- 
ret, ubi  pancreas  minus  sive  caput  demittit, 
quod  brevi  spatio  duodenum  sequitur  : si- 
nistra angustior  est,  atque  ad  splenem  usque 
tendit.  Pancreas  partibus  posticis  substantia 
cellulari  adhaerescit,  atque  peritonaeo  apud 
initium  meso-coli  tegitur. 

Quae  pancreati  structura  est  ? 

R.  Pancreas  glandula  est  conglomerata, 
atque  ex  innumeris  glandulis  minutis  sive 
acinis  componitur,  quos  substantia  cellula- 
ris inter  sese  connectit.  Ex  acinis  oriuntur 
ductus  exigui,  qui  paulatim  cum  aliis  jun- 
guntur, majores  majoresque  fiunt,  et  tandem 
media  in  parte  pancreatis  ductum  pancreati- 
cum constituunt,  qui  ipse  suo  in  cursu  a 
parte  sinistra  ad  dextram  innumeros  alios 
ductus  minores  excipit,  eoque  major  fit. 

Q.  Quae  de  ductu  pancreatico  in  memo- 
ria tenenda  sunt  ? 

R.  Ductus  est  tener,  albidus,  atque  semi- 
pellucidus,  et  a fine  pancreatis  sinistro  inci- 

pit,  major  majorque  fit,  media  in  parte  ad 
dextrum  versus  currit,  ubi  ductum  pancre- 
atis minoris  praecipuum  excipit,  atque  inter 
tunicas  duodeni  oblique  ingreditur,  simul- 
que  cum  ductu  communi  choledocho  in  duo- 
deno terminatur. 

Cuinam  usui  pancreas  inservit  ? 

R.  Pancreas  glandula  videtur  ad  liquorem 
secernendum  destinata,  quem  ductus  pan- 
creaticus in  duodenum  infundit. 

i|L  Quae  est  natura  liquori  pancreatico  ? 

R.  Liquor  est  serenus,  aquosus,  insipi- 
dus, tenuis,  atque  salivae  simillimus. 

Quibus  viribus  hic  liquor  in  ductibus 
propellitur  ? 

R.  Primo  videtur  vis  sanguinis  a tergo  in 
ramulos  ductus  perexiguos  liquorem  impel- 
lere, motusque  ille  pulsibus  aortae  et  arteri- 
arum, pressu  viscerum  incumbentium,  et  vi 
fortasse  insita  ductus  ipsius  non  continuatur 
solum,  verum  etiam  multo  celerior  redditur. 

Quibus  rebus  liquor  pancreatis  inser- 
vit ? 

R.  Is  tenuis  est  atque,  veri  est  simile,  co- 
piosus, et,  ubi  in  duodenum  influit,  bile  de- 
inde massa  alimentaria  quam  maxime  mis- 

cetur,  quam  massam  facit  multo  tenuiorem, 
solutionemque  ejus  promovet ; eodemque 
tempore  concoctionem  perficere  atque  chyli 
formationi  favere  videtur. 

JgK  Quae  liquori  pancreatico  chemica  prin- 
cipia sunt  ? 

R.  Iste  liquor  paratu  difficillimus  est  adeo 
purus  atque  copiosus,  ut  proprietates  ejus 
chemicae  accurate  explorentur  : experimen- 
tis autem  novissimis  is  principia  salivae  si- 
millima habere  putatur. 


DE  SPLENE. 

Quae  communia  de  splene  notanda 

sunt  ? 

R.  Splen  in  hypochondrio  sinistro  situs 
est,  cum  ventriculo  vasis  brevibus,  cum  pan- 
create vasis  sanguineis  et  omento,  cum  dia- 
phragmate, cum  rene  sinistro,  atque  cum 
colo,  peritonaeo  et  substantia  cellulari,  com- 
mittitur. Figura  ejus  ovata  est,  et  aliquan- 
tulum plana.  Splen  motus  diaphragmatis 
sequitur,  et  plus  minus  pro  cibis  in  ventri- 
culum sumptis  comprimitur,  eoque  in  ma- 

gnitudine  vanus  est.  Costas  versus  con- 
vexus, atque  laevis ; versus  ventriculum 
paulo  concavus  est,  atque  inaequalis. 

<|>.  Quae  textura  spleni  est  ? 

R.  Splen  spongiosus  est,  atque  omnium 
viscerum  abdominis  mollissimus,  vasis  re- 
fertus, atque  colore  purpureo  tinctus.  E 
congerie  vasorum  nervorumque  inter  se  sub- 
stantia cellulari  nexorum  constat  ; et  haud 
raro  quibusdam  appendicibus  componitur, 
quae  substantia  cellulari  etiam  annectuntur, 
glandulisque  siiqillimae  videntur. 
jQ.  Cui  usui  lienis  inservit  ? 

R.  Lienis  certe  pro  sua  magnitudine  plu- 
rimum sanguinis  accipit,  et,  extremis  ejus 
arteriis  in  penicillos  conversis,  glandulae  si- 
millimus videtur.  Nullus  vero  ductus  adhuc 
e splene  egrediens  inventus  est  : itaque  con- 
jecturae plures,  sed  nihil  certum,  de  usu 
ljenis  editae  sunt. 

COLLOQUIUM  DECIMUM 
TERTIUM. 


DE  CANALI  INTESTINORUM. 

i|L  Quid  de  canali  intestinorum  intelligis? 

R.  Haud  absurdum  esse  dicere  eum  cana- 
lem a pharynge  incipere,  atque  ad  anum  us- 
que descendere,  etiamsi  in  suo  descensu  no- 
mina diversa  accipiat,  scilicet,  gulam  sive 
oesophagum,  deinde  ventriculum,  intesti- 
num duodenum,  jejunum,  ileum,  caput  cae- 
cum coli,  colon,  et  denique  rectum. 

Pauca  igitur  de  singulis  horum  ordine  di- 


camus. 


DE  STOMACHO  SIVE  OESOPHAGO. 


Dic  mihi  breviter  positum  oesophagi. 

R.  Oesophagus  a pharynge  incipit,  inter 
tracheam  atque  vertebras  cervicis  descendit, 
cursumque  habet  in  thorace  inter  laminas 
mediastini  posterioris  juxta  partem  anticam 
atque  dextram  aortae,  circiter  vertebram 
thoracis  septimam  sinistrorsum  inclinat, 
moxque  diaphragma  penetrat,  deinde  in 
ventriculum  desinit. 

$>.  Quae  oesophago  structura  est  ? 

R.  Oesophagus  est  canalis  membranaceus, 
e tunicis  quatuor  compositus.  Quarum  ex- 
terna cellularis  est,  et  tubum  partibus  vici- 
nis annectit ; secunda  musculosa  est,  et,  in- 
terdum vaginalis  gulae  vocatur,  ex  stratis  fi- 
brarum duobus  constat,  quorum  externum 
fibras  validas  in  longitudine,  internum  vero 
priore  tenuius  fibras  transversim  in  orbes  or- 
dinat ; tertia,  vulgo  nervea  appellata,  vere 
substantia  cellularis  videtur,  quae  musculo- 
sam tunicae  intimae  annectit,  atque  glandu- 
las exiguas  mucum  secernentes  continet ; tu- 
nica quarta  sive  intima  tenuis  est,  atque  pii- 

cas  plurimas  in  longitudine  ordinatas  facit, 
quae,  cum  opus  est,  explicantur,  et  facilc- 
cibos  in  ventriculum  demitti  patiuntur  ; haec 
tunica  intima  etiam  foraminibus  perexiguis 
innumeris  perforatur,  per  quae  mucus  in  oe- 
sophagum infunditur,  ut  semper  valde  humi- 
dus‘sit  atque  lubricus,  quo  cibi  in  ventricu- 
lum facilius  delabantur. 

JQ.  Cui  usui  oesophagus  inservit  ? 

R.  Oesophagus  cibos  ab  ore  et  pharynge 
excipit,  tum  fibrae  ejus  musculosae  trans- 
versae supra  primo  stimulatae  sese  contra- 
hunt, reliquae,  aliae  post  alias,  in  contrac- 
tionem velocissime  cientur,  atque  ope  fibra- 
rum in  longitudine  dispositarum  cibos,  sine 
imperio  voluntatis,  in  ventriculum  detru- 
dunt. 


DE  VENTRICULO^ 

Quae  de  ventriculo  notanda  sunt  i 
R.  Ventriculus  saccus  est  membranaceus, 
eblongus,  et  oblique  transversus  sub  dia- 
phragmate in  hypochondrio  sinistro  et  epi- 
gastrio jacet.  Ubi  oesophagus  in  ventriculo 

desinit,  cardia  vocatur.  Pars  ventriculi  si- 
nistra major  est,  dextra  magis  magisque  an- 
gusta fit,  atque  in  pyloro  terminatur.  Car- 
dia altior  pyloro  est,  ibique,  ventriculo  cibis 
impleto,  angulus  formatur,  quo  cibi  minus 
facile  in  oesophagum  redeant.  Pars  ejus 
dextra  sub  lobo  hepatis  sinistro  sita  est,  at- 
que cum  duodeno  conjuncta  ; sinistra  cum 
splene  committitur.  Ventriculus  superfi- 
ciem superiorem  et  inferiorem,  curvaturam 
etiam  majorem  atque  minorem,  habet.  Haec 
utique  locum  mutant,  prout  ventriculus  plus 
minusve  cibis  impletur. 

Quae  ventriculo  structura  est  ? 

R.  Structura  ejus  oesophago  simillima  est, 
atque  ex  tunicis  quatuor  etiam,  sed  multo 
fortioribus,  componitur.  Quarum  externa 
peritonaeo  formatur,  sub  ea  est  substantia 
cellularis,  quae  interdum  vocatur  tunica  cel- 
lulosa Ruyschiana : deinde  tunica  muscu- 
losa est,  quae  ex  stratis  fibrarum  duobus 
constat,  fibrae  strati  externi  ab  oesophago 
continuatae  videntur,  atque  in  longitudinem 
currunt,  fibrae  autem  strati  interni  prioribus 
validiores  transversim  dispositae  ventricu- 
lum annulis  similes  quasi  complectuntur : 

tunica  tertia  nervea  vel  potius  cellularis  est, 
quae  vasa  bene  sustinet,  ut  accurate  in  tu- 
nicam internam  ingrediantur : tunica  inti- 
ma plerumque  villosa  nominatur,  quia  vil- 
lis innumeris  referta  est,  in  quibus  ora  va- 
sorum tam  secernentium  quam  absorben- 
tium plurima  hiant.  Tunicae  duae  proxi- 
mae multo  ampliores,  quam  aliae  sunt ; in 
ventriculo  igitur  rugas  transversas  et  obli- 
quas innumeras  faciunt,  quae,  ventriculo  ci- 
bis impleto,  pene  evanescunt ; attamen  vix 
adeo  unquam  tenduntur,  ut  vasa  ac  nervos 
in  iis  dispersa  rumpi  vel  laedi  patiantur. 
Hae  tunicae  duae  etiam  intrinsecus  inter  ve- 
ntriculum atque  duodenum  duplices  trans- 
versim  prominent,  et,  fibris  musculosis  inter 
eas  inclusis,  sphinctera  pylori  constituunt, 
qui  munere  valvulae  perfungitur,  cibosque 
crudos  tardat,  ne  ex  ventriculo  intempestive 
demittantur. 

Extremis  arteriis,  quae  in  rugis  ventricu- 
li patescunt,  succus  gastricus  secernitur.  E 
rugis  quoque  tunicae  intimae  vasa  innumera 
absorbentia  oriuntur,  quae  in  glandulas  lym- 
phaticas in  curvaturis  ventriculi  sitas  ingre- 
diuntur. 

4?.  Cui  usui  ventriculus  inservit ? 

R.  Ventriculus  ab  oesophago  cibos  exci- 
pit, eosque  per  horas  duas  tresve  continet, 
agitat,  solvit,  mutat,  atque  tandem  in  duo- 
denum demittit. 


DE  INTESTINO  DUODENO. 

Quid  de  situ  duodeni  notari  debet  ? 

R.  Duodenum  a pyloro  initium  capit, 
arcumque  prope  cervicem  vesiculae  fellis  et 
ante  vasa  magna  hepatis  atque  renis  dextri 
facit,  deinde  adversus  partem  renis  inferio- 
rem currit  transversim  renem  versus  sinis- 
trum in  origine  communi  meso-coli  et  me- 
senterii involutum  atque  in  situ  fixum,  do- 
nec ad  latus  sinistrum  vertebrae  dorsi  infi- 
mae laxius  fit,  surgit,  nomenque  jejunum 
accipit.  Sub  partem  quoque  mediam  po- 
ne ductum  communem  choledochum  atque 
ductum  pancreaticum  excipit,  qui  oblique 
inter  tunicam  musculosam  atque  villosam 
cursum  habent,  demumque  in  duodeno  hi- 
ant. 

£>j  Quae  structura  duodeno  est  ? 

R , Duodenum  peritonaeo  partim  solum- 
modo tegitur,  caeteras  tunicas  easdem,  ac 
ventriculus,  habet ; tunica  vero  nervea  at- 
que villosa  valvulas  conniventes  formant, 
quae  transversim  in  cavo  intestini  pendent, 
atque  in  longitudine  variae  partes  circuli  fa- 
ciunt ; finis  hujus  se  paululum  insinuat  in- 
ter illas,  adeo  ut  aliae  aliis  in  spatiis  alternis 
succedant.  Villi  quoque  tunicae  internae 
multo  magis  evidentes,  quam  in  ventriculo, 
sunt,  atque  non  solum  arterias  extremas,  et 
nervos,  veram  etiam  ora  vasorum  lacteorum 
plurima,  continent.  Sub  tunica  villosa, 
praecipue  prope  pylorum,  glandulae  nume- 
rosae, quae  mucum  secernunt  atque  in  duo- 
denum ductibus  infundunt,  sitae  sunt. 

Cui  usui  duodenum  inservit  ? 

R.  Duodenum  massam  alimentariam  a 
ventriculo  excipit,  ac,  in  situ  suo  fixum,  in- 
troitum facilem  ductui  communi  choledocho 
atque  ductui  pancreatico  dat ; ut  humores 
utriusque  proprios  in  duodenum  infundant, 
quibus  massa  alimentaria  misceatur. 


DE  JEJUNO. 


Ouae  de  jejuno  in  memoria  tenenda 

sunt  ? 

R.  Jejunum  a duodeno  incipit,  easdem- 
que  tunicas,  sed  tenuiores,  habet,  plerum- 
que inane  reperitur,  flexus  plurimos  in  par- 
te superiore  umbilici  regionis  facit,  tunicam 
externam  peritonaeo  recipit,  duodeno  in  dia- 
metro minus  est,  valvulas  conniventes  habet 
majores  ac  in  numero  plures,  itemque  villos 
ac  vasa  lactea  magis  conspicua,  atque  innu- 
mera. In  jejuno,  postquam  bilis  atque  suc- 
cus pancreaticus  influxerunt,  massa  alimen- 
taria multo  magis  fluida  redditur  ; quo  sti- 
mulum fibris  musculosis  majorem  aeque  ac 
vasis  lacteis  det,  ut  muneribus  suis  acriter 
perfungantur. 


DE  ILEO. 

f 

j^.  Quae  praecipue  de  ileo  notanda  sunt? 
R.  Ileum  incipit  ubi  jejunum  desinit,  lo- 
cus vero  parum  accurate  definitur ; ileum 

tamen  in  diametro  minus,  ac  jejuno  palli- 
dius est ; valvulas  conniventes  pauciores, 
vixque  tandem  conspicuas  habet,  edque  vasa 
lactea  etiam  pauciora ; ad  partem  versus  i- 
mam  tamen  glandulas  numerosas  evidentes- 
que  mucum  secernentes  continet.  Ileum 
in  sinus  etiam  vehementer  implicitum  est, 
et  praecipue  in  parte  regionis  umbilici  infe- 
riore, partim  in  regionibus  hypogastrica  et 
iliaca  dextra  atque  sinistra,  partim  etiam  in 
foeminis  interdum  in  pelve,  situm  est ; at- 
que in  caput  caecum  coli  desinit. 

Cui  usui  jejunum  et  ileum  inserviunt  ? 

R.  Illorum  longitudo  spatium  dat  am- 
plum ad  massam  alimentariam  bene  mu- 
tandam, prorsusque  concoquendam,  quam 
in  transitu  valvulae  conniventes  paululum 
impediunt  atque  retardant,  ut  vasa  lactea  ad 
chylum  absorbendum  satis  temporis  ha- 
beant. 


DE  INTESTINO  COLO. 

Quae  res  praecipuae  de  intestino  coio 
notandae  sun  ? 


De  Intestino  Colo. 

R.  Colon,  quod  saepe  intestinum  crassius 
sive  plenius  vocatur,  in  regione  iliaGa  dex- 
tra incipit,  renem  ante  dextrum  ascendit, 
contingit  jecur  vesiculam  fellis  atque  ven- 
triculum, deinde  arcum  magnum  facit  trans- 
versum, sub  liene  lateri  sinistro  innectitur, 
tum  descendit  ante  renem  sinistrum,  flexu- 
ramque sigmoideam  format,  et  denique  rec- 
to terminatur.  Cum  osse  ilii,  rene  dextro, 
jecore,  ventriculo,  splene,  rene  sinistro,  at- 
que osse  sacro,  peritonaeo  committitur.  Co- 
lon igitur  in  omni  regione  abdominis,  um- 
bilicali excepta,  situm  habet.  De  tunica 
ejus  externa  in  cavum  abdominis  appendi- 
culae adiposae  pendent.  Infra  finem  ilei 
non  longius  digitis  tribus  vel  quatuor  trans- 
versis pervium  est,  itaque  id  plerumque  ca- 
put caecum  coli  nominatur.  Ab  ima  ejus 
parte  appendix  vermiformis  pendet,  quae, 
etiamsi  partim  pervia  sit,  materiam  tamen 
faeculentam  nunquam  excipere  videtur,  quia 
in  caecum  oblique  patescit. 

Dic  mihi  breviter  structuram  intestini 

coli. 

R.  Colon  tunicas  easdem,  ac  caetera  in- 
testina, habet.  Villi  ejus  brevissimi  sunt. 

ct 

Glandulae  haud  ita  paucae  mucum  secer- 
nentes passim  collocantur.  Fibrae  externi 
strati  musculosae  per  totam  coli  longitudi- 
nem dispositae  in  fasciculos  tres  colliguntur, 
qui,  utpote  breviores,  partes  coli  caeteras 
corrugant,  atque  ligamenta  vulgo  vocantur. 
Inter  ea  ligamenta  intervallis  brevibus  sep- 
ta transversa  valvulis  conniventibus  subsi- 
milia interponuntur,  quae  cellulas  coli  con- 
stituunt, massamque  alimentariam  in  tran- 
situ paululum  impediunt.  In  recto  tamen 
fibrae  musculosae  aequaliter  disponuntur, 
atque  in  imo  spliinctera  internum  formant. 
Cellulae  ibi  desunt.  Glandulae  vero  mu- 
cum secernentes  in  recto  intestino,  praeci- 
pue circum  anum,  valde  numerosae  sunt. 

Ileum  cum  intestino  colo  transverso  com- 
mittitur, ibique  valvulam  coli  sive  ilei  con- 
stituit. Tunica  ilei  nervosa  et  villosa  in  par- 
te anteriore  atque  posteriore  in  colon  dupli- 
ces prominent,  sinusque  duos  fibras  muscu- 
losas includentes  faciunt,  qui  labris  similes, 
aliuS  alii,  adeo  aptantur,  ut,  quod  ex  intes- 
tino ileo  in  colon  expellitur,  id  redire  ne- 
queat. Labra  valvulae  in  situ  proprio  re- 
tinaculis sive  fraenis  Morgagnii  tenentur. 

Quibus  commodis  valvula  coli,  ap- 
pendix vermiformis,  caput  caecum  coli,  co- 
lon, rectum,  atque  appendiculae  adiposae, 
inserviunt  ? 

R.  Valvula  coli  massam  alimentariam  ex 
ileo  in  colon  facile  transire,  sed  ne  particu- 
lam quidem  minimam,  statu  integro,  ex  in- 
testino colo  in  ileum  redire  patitur.  Huic 
rei  situs  valvulae  circiter  digitos  tres  vel 
quatuor  transversos  a fine  coli  commodissi- 
mus est. 

Appendix  vermiformis  glandulas  innume- 
ras continet,  quibus  in  caput  caecum  coli 
mucus,  ut  materiam  ibi  transmissam  made- 
faciat, infunditur. 

Caput  caecum  coli,  fine  non  pefvio,  ma- 
teriae alimentariae  obsistit,  firmi terque  adeo 
renititur,  ut  eam  actiones  intestini  naturales 
agitent,  atque  gradatim  rectum  versus  pro- 
moveant. 

Colon  motibus  suis  processum  concoctio- 
nis atque  digestionis  perficit,  spatiumque  dat 
amplum  vasis  absorbentibus  ad  partem  nu- 
trientem massae  alimentariae  reliquam  hau- 
riendum. 

Intestinum  rectum  receptaculum  est,  in 
quod  faeces  transeunt  atque  pro  tempore  re- 
ananenf,  donec  massa  earum  sphinctera  sti- 
mulat, cogitque  sibi  exitum  dare. 

Appendiculae  adiposae  humorem  oleo- 
sum exudare  videntur,  quo  superficies  ex- 
terna intestini  crassioris  lubrica  fit,  eoque 
alia  intestina  tenuiora  actionibus  suis  sine 
impedimento  perfunguntur. 

Quibus  actionibus  canalis  intestino- 
rum perfungitur  ? 

R.  Actiones  partium  canalis  diversarum 
pro  viribus  fibrarum  musculorum  variae 
sunt.  In  oesophago  fibrae  in  circulis  dis- 
positae aliae  aliis  in  sese  contrahendo  super- 
veniunt, dum  fibrae  in  longitudine  ordinatae 
bolo  stimulatae  sese  etiam  contrahunt  eo  lo- 
ci, ubi  bolus  est,  eumque  quodammodo  de- 
orsum vellunt,  et  tandem  in  ventriculum  fe- 
runt. In  ventriculo  fibrae  musculosae  vali- 
dissimae sunt ; aliae  diametrum,  aliae  vero 
longitudinem  ejus  contrahunt.  Ventriculus 
igitur,  cum  cibos  continet,  suorum  motibus 
musculorum  vehementer  agitatur.  In  duo- 
deno fibrae  multo  infirmiores  sunt,  satis  au- 
tem ad  massam  alimentariam  transmitten- 

dam  pollent.  In  jejuno  atque  ileo  fibrae 
adhuc  infirmiores  et  tenuiores  sunt ; sinus  si- 
ve flexus  intestinorum,  et  longitudo  «mesen- 
terii eas  haud  parum  adjuvant  in  facile  mu- 
neribus suis  fungendo.  In  intestino  colo  fi- 
brae musculosae  iterum  multo  validiores  fi- 
unt, ut  massam  materiae  faeculentae  crassi- 
• • *, 
orem  gravioremque  in  rectum  transmittendo 

habiles  sint. 

Contractione  igitur  fibrarum  musculosa- 
rum de  more  circulorum,  et  relaxatione  ea- 
rum vicissim  in  longitudinem  dispositarum, 
intestina  tenuia  potissimum,  atque  crassa  e- 
tiam,  motibus  perpetuis  agitantur,  qui  ver- 
mium motibus  similes  vulgo  peristaltici  ap- 
pellantur. 


DE  CONCOCTIONE  ALIMENTORUM.  . 

Variis  partibus  de  canali  intestino- 
rum separatim  tractatis,  nunc  sumus  para- 
ti ad  ejus  functiones  investigandas.  Quas 
mutationes  igitur  alimenta  in  canali  intesti- 
norum subeunt  ? 

R.  Cibum  labiis  prehendimus,  in  ore 
lingua  volvimus,  dentibus  subigimus,  saliva 
copiosa  atque  muco  mistum  in  massam  mol- 
lem humidamque  redigimus,  quam  pharyn- 
gi tradimus,  ut  ejus  contractione  in  oeso- 
phagum, inde  in  ventriculum  descendat.  In 
descendendo  cibus  muco  pharyngis  et  oeso- 
phagi etiam  miscetnr  : in  ventriculo  quo- 
que humore,  qui  ramulis  arteriarum  extre- 
mis secernitur,  vel,  ut  quibusdam  placet, 
glandulis  inter  tunicas  ejus  internas  sitis, 
miscetur.  Hic  humor  plerumque  succus 
gastricus  appellatur.  Alimenta  in  ventri- 
culo calorem  illi  aequalem  brevi  acquirunt, 
ibique  aliquandiu  detinentur,  motibus  ven- 
triculi plurimum  agitantur,  multo  tenuiora 
redduntur,  succo  gastrico  solvuntur,  inque 
pulpam  mollem  convertuntur,  quae  nuper 
chymus  appellata  est,  et  denique  in  duode- 
num, pyloro  nunc  relaxato,  paulatim  trans- 
mittuntur. 

Alimenta  fibras  musculosas  ventriculi  se- 
se  contrahere  stimulant,  quarum  actione  sti- 
muloque ciborum  succus  gastricus  copiosius 
secernitur,  alimentisque  etiam  bene  permis- 
cetur. Calor  haud  parum  solutioni  cibo- 

rum  favet.  Cum  cibi  omnes  in  chymum 
ope  caloris,  agitationis,  salivae,  succi  gastri- 
ci, conjuncta,  et  principiis  alimentorum  sese 
invicem  afficientibus  atque  mutationes  che- 
micas  facientibus,  mutantur,  atque  in  duo- 
denum demittuntur ; ventriculus,  stimulo 
ciborum  magna  ex  parte  sublato,  multo  mi- 
nus sese  exercet,  eoque  succum  gastricum 
multo  parciorem  secernit,  quod  longius  ad- 
huc stimulum  minuit.  Verisimile  est  ven- 
triculum vacuum  vel  leniter  agere,  vel  pe- 
nitus cessare,  atque  tum  etiam  minimum 
succi  gastrici  secernere. 

In  duodeno  massa  alimentaria  sive  chy- 
mus  mucum,  bilem,  et  liquorem  pancreati- 
cum, accipit,  quibus  per  jejunum  et  ileum 
transeundo  permiscetur,  eodemque  tempore 
novas  subit  chemicas  mutationes,  quibus 
humor  nutriens  sive  chylus  generatur.  In 
ventriculo,  duodeno,  praesertim  vero  in  je- 
juno et  ileo,  vasa  absorbentia  vel  lactea  hi- 
ant, quae  chylum  sorbent,  atque  in  glandu- 
las mesentericas  vehunt,  quibus  iterum  ite- 
rumque  purgatur,  et  tandem  in  ductum  tho- 
racicum per  vasa  lactea  transmittitur. 

Massa  alimentaria  per  intestinum  colon 
transeundo  plus  adhuc  muci  recipit,  muta- 
tiones alias  subit,  atque,  parte  tenuiore  ab- 
sorpta, paulatim  crassior  faeculentiorque  fit, 
et  tandem  injucundo  odore  imbuta  in  rec- 
tum veluti  receptaculum  colligitur,  ut  inde 
idoneo  tempore  excernatur. 


DE  SUCCO  GASTRICO. 

!§K  Quae  res  praecipuae  de  succo  gastrico 
observandae  sunt  ? 

R.  Observare  oportet  succum  gastricum 
non  solum  diversis  animalibus,  verum  etiam 
eidem  animali  pro  cibis  et  valitudine  varium 
esse.  Methodi  ad  succum  gastricum  colli- 
gendum adhuc  exercitae,  seu  ex  ventriculo 
post  necem  animalis  jejuni,  seu  spongiam 
siccam  in  globulis  perforatis  inclusam  in 
ventriculum  viventis  demittendo,  seu  mane, 
ventriculo  vacuo,  vomitum  movendo,  om- 
nes valde  imperfectae  sunt.  Succus  gastri- 
cus enim  aliis  humoribus,  ut  saliva,  muco, 
vel  cibis,  semper  misceri  videtur:  praeterea, 
verisimile  est  eum  parcius  secerni,  nisi  ci- 

bus  in  ventriculo  inest : itaque  spes  purum 
comparandi,  ni  fallor,  inanis  est.  Vis  ta- 
men succi  gastrici  cibos  in  ventriculo  sol- 
vendi, ut  experimenta  nos  docuerunt,  max- 
ima est. 

ifE  Ouibus  chemicis  principiis  succus 
gastricus  constat  ? 

R.  Propter  difficultates  jam  memoratas 
succum  gastricum  comparandi,  principia  e- 
jus  chemica  parum  adhuc  cognita  sunt.  Ex- 
perimentis tamen  novissimis  acidum  phos- 
phoricum  continere  compertus  est ; et  diu 
potestatem  lac  coagulandi  habere. 


DE  VASIS  ABSORBENTIBUS. 

Quid  de  vasis  absorbentibus  genera- 
liter observandum  est  ? 

R.  Vasa  absorbentia  tunicas  habent  te- 
nues, pellucidas,  sed  validas  ; quae  non  se- 
parari possunt ; a vi  tamen  contrahendi  et 
resiliendi  tunica  musculosa  iis  imputata  est : 
e tunica  interna  valvulae  semilunares  innu- 
merae enascuntur,  quae  intervallis  non  ma- 
gnis, binae  simul  positae,  lympham  refluere 


1£)()  De  Vasis  Absorbentibus. 

non  patiuntur.  A superficie  externa,  cavis 
omnibus  corporis,  cum  superficie  tum  sub- 
stantia membrorum  viscerumque  diverso- 
rum, per  ora  patula  origines  ducunt.  In 
cerebro  quidem,  cerebello,  placenta  ejusque 
membranis,  nondum  detecta  sunt;  verisimile 
tamen  est  ibi  quoque  existere.  Alia  inter 
cutem  et  musculos  frequentia  currunt,  alia 
profunda  arterias  sequuntur.  In  cursu  eo- 
rum glandulae  innumerae  conglobatae  sunt. 
Vasa  absorbentia  plerumque  in  lactea  atque 
lymphatica  dividuntur,  quia  illa  liquorem 
albidum,  haec  lympham  vehunt. 

jQ.  Dic  mihi  quae  praecipue  in  memoria 
de  vasis  lacteis  tenenda  sint. 

R.  Vasa  lactea  ab  interna  superficie  in- 
testinorum initia  capiunt,  jejuni  intestini 
majora  ac  in  numero  plura,  quam  ilei  sunt. 
Quorum  singula  tubulis  capillaribus  forma 
radiorum  ex  singulis  villis  oriuntur,  per  tu- 
nicas intestini  oblique  transeunt,  alia  cum 
aliis  conjuncta  plexus  formant  plurimos,  qui 
inter  laminas  mesenterii  et  meso-coli  inclu- 
duntur. Lactea,  postquam  a principiis  suis 
circiter  duos  tresve  digitos  transversos  ab- 
gcesserunt,  in  glandulas  mesentericas  magni- 

tudine  diversas,  inter  laminas  mesenterii  in 
adipe  sitas,  ingrediuntur,  ex  aliis  in  alias 
iterum  iterumque  transeunt.,  quibus  chylus 
magis  magisque  mutatur  atque  purgatur. 
Vasa  lactea  duodeni,  jejuni,  et  ilei,  post 
innumeras  conjunctiones,  quibus  majora  ma- 
joraque  fiunt,  tandem  duos  tresve  truncos 
faciunt,  qui  arteriam  mesentericam  superio- 
rem sequuntur,  atque  ad  dextrum  latus  aor- 
tae conjuncti  initium  ductus  thoracici  faci- 
unt. 

Lactea  intestini  plenioris  minora  atque 
pauciora  sunt,  per  glandulas  in  meso-colo 
sitas  transeunt,  in  cursu  suo  conjunctiones 
complures  efficiunt,  demumque  in  principi- 
um ductus  thoracici  desinunt. 

ifL  Quae  de  lymphaticis  partium  inferio- 
rum notanda  sunt  ? 

R.  Vasa  lymphatica  extremitatum  inferi- 
orum tam  summa  quam  profunda  in  glandu- 
las poplitaeas  ingrediuntur,  inde  latere  in- 
terno femoris  rami  complures  in  glandulas 
inguinum  ascendunt,  ubi  lymphatica  innu- 
mera a lumbis,  coxis,  musculis  abdominis, 
atque  genitalibus,  conveniunt.  Vasa  inde 
efferentia  in  abdomen  transeunt  sub  .liga- 

mento  Poupartii  simul  cum  arteria  iliaca, 
circa  quam  glandulae  iliacae  sitae  sunt,  in 
quas  ingrediuntur.  Inde  in  glandulas  lum- 
bares  super  junctionem  iliacarum  commu- 
nium arteriarum  una  cum  aliis  lymphaticis 
e pelve  veniunt,  ibique  etiam  lymphatica 
partium  inferiorum  et  lactea  inter  se  conjun- 
guntur, ductumque  thoracicum  constituunt. 

£)uae  in  memoria  de  ductu  thoracico 
atque  vasis  lymphaticis  partium  superiorum 
tenenda  sunt  ? 

R.  Ductus  thoracicus  conjunctione  vaso- 
rum lacteorum  atque  lymphaticorum  ex  par- 
tibus inferioribus  apud  vertebram  lumbo- 
rum tertiam  constitutus  mox  pone  aortam  a 
sinistro  ad  latus  ejus  dextrum  oblique  tran- 
sit. Apud  vertebram  lumborum  primam  sac- 
culum ovatum,  scilicet,  receptaculum  chyli 
efficit,  deinde  in  suo  ascensu  valvulis  pluri- 
mis instructus  vasa  omnia  lymphatica  ab- 
dominis recipit,  in  thoracem  inter  crura  dia- 
phragmatis ascendit,  cursumque  habet  fle- 
xuosum nunc  simplex,  nunc  divisus,  inter 
aortam  atque  venam  azygon  in  mediastino 
posteriore  ; ibique  thoracis  pleraque  lym- 
phaticorum excipit ; tum  apud  vertebram 

dorsi  tertiam  vel  quartam  post  oesophagum 
arcumque  aortae  sinistrorsum  oblique  ten- 
dit, ad  vertebram  cervicis  sextam  usque  as- 
cendit, tum  arcum  facit  antrorsum,  ubi  vasa 
lymphatica  partium  superiorum  lateris  sinis- 
tri accipit,  paululum  descendit,  atque  in  vena 
subclavia  sinistra,  ubi  vena  jugularis  interna 
influit,  terminatur.  Valvula  ibi  posita  san- 
guinem in  ductum  intrare  non  patitur,  egres- 
sum vero  chylo  et  lymphae  facilem  dat. 

Latere  tamen  dextro  corporis  ductus  alter 
vasis  lymphaticis  ex  diaphragmate,  corde, 
pulmone  dextro,  et  etiam  ex  glandulis  axil- 
lae dextrae,  cervice,  et  capite  ejusdem  la- 
teris, derivatis,  tandem  constitutus  humorem 
in  venam  subclaviam  dextram  infundit,  ubi 
jugplaris  interna  cum  ea  jungitur.  Valvula 
introitum  claudit.  Glandulae  axillares  va- 
sa lymphatica  et  summa  et  profunda  brachi- 
orum, mammarum,  atque  integumentorum 
thoracis,  excipiunt. 

Quibus  viribus  chylus  et  lympha  in 
vasa  absorbentia  intrant,  ibique  transmittun- 
tur ? 

R.  Singula  vasorum  lacteorum  chylum 
tubulis  capillaribus  in  unum  conversis  attra- 

» 


194  De  Vanis  Absorbentibus. 

ctum  excipiunt,  sorbent,  vique  se  paululum 
insita  contrahendi,  aeque  ac  motibus  visce- 
rum ipsorum  et  arteriarum  etiam  vicinarum, 
promovent.  Valvulae  quoque  in  vasis  sitae 
chyli  reditui  obstant.  Chylus  igitur  sic  in 
ductum  thoracicum  impellitur. 

Lympha  partibus  in  caeteris  corporis  tu- 
bulis etiam  capillaribus  attracta  intra  valvu- 
las sorbetur,  quae  ejus  reditui  obstant.  Vis 
igitur  lymphaticis  insita  contrahendi,  motus 
atque  pressus  partium  vicinarum,  lympham 
in  ductum  thoracicum  propellunt,  inde  iis- 
dem rebus  in  sanguinem. 


COLLOQUIUM  DECIMUM 
QUARTUM. 


DE  GLANDULIS  SUPRA-RENALIBUS. 

Quae  praecipue  de  glandulis  supra- 
renalibus  observanda  sunt  ? 

R.  Utraque  parti  renis  superiori  incum- 
bit, colore  subflavo  est,  figura  inaequabili 
saepius  liquorem  fuscum  bili  similem  con- 
tinet, glandulas  refert,  renibus  vicinisque 
partibus  adhaeret. 

Cui  usui  glandulae  illae  inserviunt  ? 

R.  Nullus  ex  iis  egrediens  ductus  adhuc 
detectus  est,  usus  earum  igitur  in  occult® 
latet. 

Quas  generales  res  de  renibus  obser- 
vas ? 

R.  In  regione  utraque  lumbari  juxta  ver- 
tebras dorsi  renes  duo  insident.  Dexter  cum 
lobo  hepatis  dextro,  cum  duodeno  ; sinister 
cum  splene  ; et  ambo  cum  musculis,  in  qui- 
bus jacent,  cum  glandulis  supra-renalibus, 
cumque  intestino  colo,  substantia  cellulari 
et  peritonaeo  committuntur.  Vasa  san- 
guinea etiam  renes  cum  aorta  et  vena  cava, 
et  ureteres  cum  vesica  urinae  connectunt. 
Uterque  colore  rubicundo  est,  juxta  verte- 
bras paululum  concavus,  ubi  sinus  est,  cui 
vasa  sanguinea  inhaerent,  caeteris  partibus 
convexus. 

Ouaenam  structura  renibus  est  ? 

R.  Ren  tunicas  habet  duas,  scilicet,  adi- 
posam, et  propriam  ; illa  ex  substantia  cel- 
lulari adipem  includente  componitur,  haec 
renem  arcte  complectitur.  Superficies  ple- 
rumque laevis,  interdum  autem  in  adulto,  ut 
semper  in  foetu,  inaequalis  atque  sulcata 
est.  Substantia  renis  externa  vulgo  cortica- 
lis, interdum  secernens  ; interna  medullaris 

sive  urinifera  appellatur : illa  renem  cir- 

cumdat, atque  processus  etiam  in  medulla- 
rem mittit ; haec  rubrior  in  portiones  tan- 
tas divisa  est,  quantis  lobulis  in  foetu  con- 
stitit, quarum  utraque  in  papillam  sive  pro- 
cessum mammillarem  desinit. 

Arteria  ad  sinum  renis  in  ramos  separa- 
tur, qui  iterum  iteruinque  in  ramulos  per- 
exiguos in  substantia  corticali  dispersos  di- 
ducuntur. Ramuli  arteriae  renalis  extremi 
huc  et  illuc  flexi  tandem  corpuscula  racemis 
subsimilia  efficiunt,  quae  congerie  vasorum 
perexilium  constare  videntur.  In  iis  cor- 
pusculis sive  cryptis,  ut  interdum  vocantur, 
ex  arteriae  renalis  extremis  tubuli  uriniferi 
oriuntur,  qui  una  cum  vasis  exiguis  san- 
guineis substantia  cellulari  adipe  destituta 
nexis  substantiam  renis  medullarem  consti- 
tuunt. 

Tubuli  uriniferi  sinum  sive  pelvim  renis 
versus  forma  radiorum  tendunt,  atque  inter 
se  persaepe  conjunguntur,  majores  majores- 
que fiunt,  tandemque  in  papillis  plerumque 
in  numero  duodecim  terminantur.  Utraque 
papillarum  in  membranaceo  infundibulo 
pendet,  in  quod  urinam  distillat.  Infundi- 

bula  etiam  plerumque  duodecim  inter  se 
junguntur,  demumque  in  pelvim  renis  desi- 
nunt, quae  teres  brevi  spatio  sese  contrahens 
uretera  utrinque  constituit. 

A renibus  singulis  ureter  tunicis  tribus 
compositus,  scilicet,  membranacea,  muscu- 
losa, atque  villosa,  descendit,  per  quem 
urina  in  vesicam  guttatim  infunditur.  Ex 
tunica  intima  mucus  exudat,  quo  ureter  a 
stimulo  urinae  defendatur.  Ureteres  post 
peritonaeum  supra  musculos  psoas  va- 
saque iliaca  oblique  spinam  versus  modo 
pleniores  modo  compressiores  descendunt,  et 
utroque  latere  vesicae  cervicem  versus  ten- 
dunt, inter  tunicam  musculosam  et  intimam 
oblique  antrorsum  procedunt,  atque,  inter- 
vallo inter  se,  et  etiam  a cervice  vesicae 
prope  aequo,  in  cavo  vesicae  hiant.  Urina 
facile  in  vesicam  ex  ureteribus  influit,'  sed 
inde  redire  nequit,  quia  obliquitas  termina- 
tionis eorum  officio  valvulae  perfungitur. 

DE  VESICA. 

<5>.  Quae  de  situ  vesicae  et  locis,  quibus 
adhaeret,  observas  ? 

R.  Vesica  post  ossa  pubis  in  pelve  sita 
est,  quum  autem  urina  distenta  in  regionem 
hypogastricam  surgit.  Aliter  in  viris  atque 
in  foeminis  posita,  nam  in  illis  juxta  rectum 
intestinum  est,  in  his  vero  super  et  potius 
ante  uterum  posita  est.  Fundus  ejus  pars 
est  superior  et  antrorsum  inclinatus,  solutus 
atque  liberior  : cervix  ad  arcum  pubis  posi- 
ta, cum  itinere  urinae  sive  urethra  jungi- 
tur, quae  in  viris  spatiosior  et  compressior 
in  glande  penis  terminatur,  in  foeminis  au- 
tem brevior  et  plenior  supra  os  vaginae  se 
ostendit.  Vesica  in  parte  anteriore  cum 
ossibus  pubis  per  substantiam  cellularem,  in 
utroque  latere  cum  pelve,  pone  cum  recto 
intestino  in  viris,  cum  utero  in  foeminis, 
per  substantiam  cellularem  et  peritonaeum, 
cum  umbilico  per  ligamenta,  cum  cole  per 
urethram,  committitur. 

.Q.  Dic  mihi  structuram  vesicae. 

R.  Vesica  tunicas  habet  tres ; peritonae- 
um tamen  fundum  solummodo  vesicae  obte- 

git.  Sub  peritonaeo  est  tunica  musculosa  : 
cujus  fibrae  superiores  in  longitudinem  fa- 
sciculis dispersae,  inferiores  autem  forma 
retis  varie  dispositae,  ad  cervicem  sphincte- 
ra  vesicae  faciunt.  Sub  tunica  musculosa 
est  nervosa  vel  cellularis.  Interna  sive  vil- 
losa arteriis  ejus  extremis  mucum  secernit, 
qui  eam  a stimulo  urinae  valde  defendit. 

Cui  usui  renes,  ureteres,  atque  vesi- 
ca, inserviunt  ? 

R.  Renes  ex  sanguine  urinam  secernunt, 
quam  ureteres  in  vesicam  transmittunt.  Ve- 
sica receptaculum  est,  in  qua  urina  pro  tem- 
pore detinetur ; dum  copia  vel  acrimonia 
ejus  stimulum  vesicae  dat ; quo  fibrae  ejus 
fundi  corporisque,  auxilio  diaphragmatis  et 
musculorum  abdominis,  satis  pollent  sphin- 
ctera  vesicae  superare,  urinamque  expellere. 


DE  CHEM1CIS  URINAE  PRINCIPIIS. 

j|>.  Ouae  chemica  principia  in  urina  hu- 
mana detecta  sunt  ? 

R.  Aqua  plurima,  acidum  phosphori- 
cum,  phosphas  calcis,  phosphas  magnesiae, 

acidum  carbonicum,  carbonas  calcis,  aci- 
dum uricum,  acidum  benzoicum,  albumen, 
gelatina,  murias  sodae,  urea,  phosphas  so- 
dae,  phosphas  ammoniae,  resina,  murias  am- 
moniae,  et  sulphur. 

Quo  modo  singula  horum  possumus 
adipisci  ? 

R.  Ammonia  in  urinam  recentem  infusa, 
phosphas  calcis  decidit,  deinde  aqua  calcis 
adjecta,  plus  phosphatis  calcis  iterum  deci- 
dit, perexigua  magnesia  mistum  ; quam  am- 
monia vel  calx  ab  acido  phosphorico  sejun- 
xerat. Quae  res  nos  certiores  facit  acidum 
phosphoricurn  in  urina  existere,  atque  phos- 
phas calcis  in  solutione  sustinere.  Urina, 
dum  vaporat,  acidum  carbonicum  amittit, 
quo  spumescit.  Urina  cadis  in  novis  crys- 
tallos exiles  demittit,  quae  aeri  objectae  in 
pulverem  decidunt,  signaque  omnia  carbo- 
natis  calcis  ostendunt.  Urina  recens,  cum 
frigescit,  crystallos  acidi  urici  colore  lateri- 
tio imbutas  demittit.  Urina  ad  crassitudi- 
nem mellis  vaporata,  deinde  acido  muriatico 
mista  acidum  benzoicum  deponit.  Solutio 
gallarum  urina  mista  materiam  albam  prae- 
cipitat, quae  albumen  vel  gelatina  cum  tan- 

nina  conjuncta  comperta  est.  Urina  ad  spis- 
sitatem mellis  lente  vaporata  crystallos  mu- 
riatis  sodae  apud  superficiem  ostendit ; colo- 
rem fuscum  acquirit,  et  frigida  in  massam 
crystallorum  coit.  Hac  massa  pondere  qua- 
ter alcohol  paulatim  mistum  lenis  auxilio 
caloris  majorem  partem  solvit.  Solutio  co- 
loris fusci  submota,  atque  in  arena  distillata 
donec  spissitatem  mellis  adepta  est ; deinde, 
alcohole  vaporato,  in  loco  frigido  posita 
crystallos  ureae  forma  laminarum  quadran- 
gulas efficit.  Residuum,  quod  alcohole  non 
est  solutum,  aqua  calida  solutum  atque  in 
vase  vitreo  bene  clauso  positum,  crystallo- 
rum laminas  duas  paulatim  sua  sponte  de- 
mittit. Crystalli  laminae  superioris  sunt 
phosphas  sodae  cum  paululo  phosphate  am- 
moniae  conjunctum,  et  aeri  sicco  expositae 
in  pulverem  decidunt : crystalli  laminae  in- 
ferioris sunt  phospbas  ammoniae  cum  pere- 
xiguo phosphate  sodae  conjunctum,  et  aere 
nihil  afficiuntur;  altera  lamina  igitur  ab  al- 
tera facillime  separatur.  Urina  ad  crassitu- 
dinem extracti  vaporata,  deinde  acido  sul- 
phurico  mista  et  distillata  materiam  resina- 
peam  profert.  Urina,  quum  caute  vaporata,. 

crystallos  aliquot  cubicos  deponit,  quae  pro- 
prietates muriatis  ammoniae  ostendunt.  Vas 
argenteum,  in  quo  urina  decoquitur,  fit  ni- 
grum sulphure,  quod  cum  vase  conjungi- 
tur. 

Nonne  sunt  aliae  res  interdum  in  uri- 
na detectae  ? 

R.  Interdum  acidum  rosacicum,  murias 
potassae,  sulphas  sodae,  sulphas  calcis,  in 
urina  etiam  inveniuntur. 


DE  CALCULIS  URINAE. 

ip.  Quibus  chemicis  principiis  calculi, 
qui  interdum  in  vesica  formantur,  constant  ? 

R.  In  calculis  urinae  acidum  uricum,  uras 
ammoniae,  phosphas  calcis,  phosphas  ma- 
gnesiae  et  ammoniae,  oxalas  calcis,  silica, 
et  materia  animalis,  detecta  sunt. 

Quibus  notis  haec  principia  calculo- 
rum dignoscuntur  ? 

R.  Calculi  ex  acido  urico  compositi,  sunt 
fusci,  politi,  atque  ligno  similes ; ex  urate 
ammoniae,  priores  referunt,  sed  plerumque 
lamellis  curvis  instructi  sunt  ; e phosphate 

calcis,  albidi  laeves  fragilesque  sunt,  atque 
cum  materia  glutinosa  conjuncti ; e phos- 
phate  magnesiae  et  ammoniae,  albi,  perlu- 
cidi, atque  in  lamellis  dispositi  sunt,  inter- 
dum cum  crystallis  ex  superficie  enascenti- 
bus,  semper  cum  aliis  et  materia  glutinosa, 
conjuncti  ; ex  oxalate  calcis  semper  cum  aliis 
principiis  conjuncti,  duri,  virides  sunt,  et 
nomine  mora  appellantur  ; ex  silica  compo- 
siti duo  solum  adhuc  inventi  sunt.  Anima- 
lis materia  peculiaris,  quae  combusta  odo- 
rem ammoniae  emittit  atque  nigrescit,  par- 
ticulas calculorum  conglutinare  videtur. 

Quibus  rebus  calculi  urinae  solvuntur  ? 

R.  Principia  calculorum  jam  memorata 
saepius  miscentur.  Calculi  vero  ex  acido 
urico  et  urate  ammoniae  compositi  in  soluti- 
one potassae  vel  sodae  adeo  diluta  facillime 
solvuntur,  ut  impune  in  os  excipiatur.  Cal- 
culi ex  acido  phosphorico  cum  calce  vel 
magnesia  et  ammonia  conjuncto  compositi, 
acido  ni  trico  vel  muriatico  bene  diluto  citis- 
sime solvuntur.  Illi  ex  oxalate  calcis  com- 
positi, tarde  et  difficulter  acido  nitrico  valde 
diluto,  aut  carbonate  potassae  vel  sodae,  sol- 
vuntur. 

Quae  communia  de  testibus  observas? 

R.  Testiculi  in  abdomine  utroque  latere 
super  musculos  psoas  per  aliquot  menses  si- 
ti, peritonaeo  teguntur,  tunicam  inde  exci- 
piunt, paulatim  delabuntur,  et,  praeter  tu- 
nicam peritonaei,  peritonaeum  prae  se  de- 
ferunt, per  annulum  abdominis  sub  ligamen- 
to Poupartii  transeunt,  atque  in  scrotum  de- 
scendunt. Vasa  et  nervi  ex  abdomine  se- 
cum  deferunt.  Apud  annulum  abdominis, 
postquam  testiculus  descensus  est,  partes  in- 
ter se  plerumque  inhaerescunt  prope  ad  tes- 
ticulum, atque  funiculum  spermaticum  fa- 
ciunt. Integumenta  scrotum  constituunt, 
cujus  media  parte  septum  est,  quod  saccu- 
lum separatum  utrique  testiculo  facit.  In- 
tra scrotum  tunica  vaginalis  est,  quae  for- 
mata est  peritonaeo,  quod  prae  testiculo 
descendit,  eumque  in  scroto  solute  circum- 
dat. Intra  tunicam  vaginalem  est  tunica 
albuginea,  quae  testiculo  inhaeret,  eique 
velamentum  dat  arctum,  estque  tunica  peri- 
tonaeo in  abdomine  derivata.  Ex  superficie 

ejus  exteriore  humor  exudat,  qui  simul  cum 
humore  tunica  vaginali  effuso  testiculum  lu- 
bricum servat,  ut  locum  mutet,  injuriasque 
fugiat. 

Quae  structura  testiculis  est  ? 

R.  Testiculus  ovatus  est  atque  paululum 
planus,  a parte  posteriore  funiculo  sperma- 
tico innexus  est,  ab  aliis  partibus  solutus,  et 
tunica  vaginali  facile  circumdatus  est.  In 
parte  testiculi  posteriore  epididymis  est,  quae 
etiam  tunica  albuginea  contegitur.  Tes- 
ticulus ex  substantia  cellulari,  quae  adipe 
caret,  atque  vasorum  congerie  componitur. 
Arteriae  spermaticae  in  partem  testiculi  pos- 
teriorem intrant.  Quarum  ramuli  extremi 
in  tela  reticulata,  quae  septa  exigua  format, 
subtilissime  flexuosi  dispersi  sunt  circum 
origines  tubulorum  seminiferorum,  semen- 
que secernunt,  quod  tubuli  seminiferi  exci- 
piunt, atque  in  transitu  quodammodo  melius 
reddunt.  Tubuli  seminiferi  inter  septa  mem- 
branacea in  fasciculis  perexiguis  conorum 
forma  glomerantur,  quorum  apices  retror- 
sum spectant.  E tubulis  convolutis  totidem 
vasa  recta  partem  testiculi  posteriorem  ver- 
sus tendunt,  ibique  tandem  inter  sese  cora- 

municant,  atque  rete  vasculosum  testis  faci- 
unt, ex  quo  vasa  efferentia  enascuntur.  Va- 
sa efferentia  in  conos  vasculosos  convolvun- 
tur, qui  inter  se  substantia,  cellulari  innexi 
paulatim  conjunguntur,  atque  in  epididymi- 
dem  coeunt,  quae  huc  et  illuc  voluta  am- 
plior fit,  et  rectior  denique  vas  deferens 
nominatur 

Quid  dicis  de  vasis  deferentibus  ? 

R.  Ab  utroque  testiculo  vas  deferens  vali- 
dum albumque  in  funiculo  spermatico  invo- 
lutum ascendit  in  abdomen,  deinde  utrumque 
latere  suo  extra  peritonaeum  in  pelvim  tendit 
cervicem  vesicae  versus,  atque  in  vesiculam 
seminalem  desinit. 

Dic  mihi  situm  atque  structuram  ve- 
sicularum seminalium. 

R.  Illae  tres  digitos  transversos  longae, 
unum  latae,  inter  vesicam  et  intestinum  re- 
ctum sitae,  parte  anteriore  convergunt,  pos- 
teriore recedunt.  Vesicula  utriusque  lateris 
huc  et  illuc  valde  convoluta  est,  substantia 
cellulari  circumdata,  intus  villosa  cellulasque 
format,  per  canalem  eundem  simul  cum 
vase  deferente  humorem  suum  in  urethram 
hifundit.  Canales  duo  circiter  digitum  tran- 

sversum  longi  glandulam  prostatam  oblique- 
simul  percurrunt,  et  utroque  latere  capitis  gal- 
linaginis  in  principio  urethrae  terminantur. 

•<?.  Ouis  situs  est  et  structura  glandulae 
prostatae  ? 

R.  Glandula  prostata  cervicem  vesicae, 
initiumque  urethrae,  cingit,  utroque  latere 
lobum  emittit,  formamque  cordis  repraesen- 
tat apice  urethram  versus  posito  : spongiosa 
humoremque  albidum  secernit,  qui  per  du- 
ctus duodecim  in  urethram  ad  caput  gallina- 
ginis  infunditur. 

i2>.  Quibus  commodis  testiculi,  vesiculae 
seminales,  et  glandula  prostata,  inserviunt? 

R.  Testiculi  semen  secernunt,  quod  vasa 
deferentia  ope  musculorum  cremasterum  in 
vesiculas  seminales  transmittunt,  ibi  semen 
detinetur,  atque  miscetur  muco,  inde,  cum 
opus  est,  vi  vesicularum  insita  contrahendi, 
et  auxilio  musculorum  vicinorum  expellitur 
in  urethram,  ubi  humore  glandula  prostata 
effuso  miscetur,  inde  ejicitur. 

ifh  Quae  de  pene  praecipue  notanda  sunt  ? 

R.  Penis  constat  e corporibus  cavernosis 
duobus,  et  corpore  spongioso  urethrae.  In 
parte  anteriore  integumenta  praeputium  for- 


Genitalibus. 


209 

mant,  corpora  omnia  tria  contegunt.  Cor- 
pora cavernosa  ex  ossibus  ischii  et  pubis  ori- 
untur, simul  jacent,  substantia  ligamentis 
simili  obteguntur,  quae  inter  ea  septum  fa- 
cit, atque  cellulas  innumeras  intus  format, 
quae  inter  se  communicant.  Corpus  spon- 
giosum urethrae  infra  inter  duo  corpora  ca- 
vernosa penis  situm  est,  iisque  annectitur  ; 
parte  posteriore  bulbum  urethrae,  anteriore 
glandem  penis  facit,  cellulas  etiam  intus  ha- 
bet. Glans  sensu  acutissimo  praedita  est. 

Q.  Quid  de  urethra  observandum  est  ? 

R.  Urethra  a vesica  initium  capit,  per- 
que  corpus  spongiosum  percurrit  nunc  ple- 
nior nunc  compressior,  atque  in  apice  penis 
p^escit ; intus  membrana  delicatissima  ob- 
tegitur, sub  qua  glandulae  numerosae  sitae 
sunt,  quae  mucum  per  ductus  sive  lacunas 
in  urethram  infundunt,  ut  a stimulo  urinae 
defendatur. 

Arteriae  inter  cellulas  ramosae  sunt,  san- 
guinemque in  cellulas  fundunt,  qup  tument, 
penem  majorem  et  rigidum  reddunt.  Ve- 
nae iterum,  causa  rigiditatis  submota,  san- 
guinem ex  cellulis  penis  excipiunt,  et  sine 
impedimento  auferunt. 

S 3 

DE  SEMINIS  CHEMICIS  PRINCIPIIS. 

J|>.  Quibus  chemicis  principiis  semen 
constat  ? 

R.  Constat  ex  aqua  plurima,  mucilagine, 
phosphate  calcis,  et  soda. 

Quomodo  haec  parare  possumus  ? 

R.  Acido  oxymuriatico  in  semen  infuso, 
aliquid  colore  albo  concidit  mucilagini  la- 
chrymarum  simile.  Semen  ad  gradum  ca- 
loris sexagesimum  aeri  expositum  per  pau- 
cos dies  crystallos  phosphatis  calcis,  et  po- 
stea, aere  humido,  crystallos  carbonatis  so- 
dae,  demittit.  Ex  seminis  centum  parti- 
bus, nonaginta  aquae  sunt,  sex  mucilaginis, 
tres  phosphatis  calcis,  atque  una  sodae. 
Acidum  carbonicum  adventitium  videtur. 


DE  PARTIBUS  FOEMINARUM  GENITALIBUS. 

S).  Quae  de  vesica  et  urethra  foeminae 
observas  ? 

R.  Vesica  foeminis  latior  est,  glandula 
prostata  caret.  Urethra  plenior  est,  digitos- 

que  duos  transversos  longa,  lacunis  instruc- 
ta, e quibus  mucus  effunditur. 

<§>.  Quid  de  situ  uteri  atque  structura  in 
memoria  tenendum  est  ? 

R.  Uterus  est  inter  vesicam  rectumque  in- 
testinum positus,  iisque  adhaeret,  locum  ve- 
ro in  gravidis  mutat.  In  foeminis  non  prae- 
gnantibus ad  formam  pyri  paululum  plani 
accedit,  fundo  sursum  posito,  cervice  ejus 
deorsum  potiusque  antrorsum,  quae  in  os 
uteri  sive  os  tincae  in  vagina  pendulum  de- 
sinit. Peritonaeum  uterum  obtegit  et  utro- 
que latere  ejus  duplex  ligamenta  lata  facit, 
quae  lateribus  pelvis  uterum  connectunt,  at- 
que inter  laminas  duas  tubas  Fallopianas, 
ovaria,  vasa,  nervos,  ligamentaque  rotunda, 
sustentat. 

Uterus  ex  substantia  carnosa  bene  com- 
pacta, et  sine  dubio  musculosa,  vasisque 
sanguineis  ac  nervis  instructa,  constat.  Ca- 
vum uteri  triangulum  est,  et  exiguum  ; tres 
vias  habet,  quibus  aditus  patet,  scilicet,  du- 
as tubas  Fallopianas,  atque  os  uteri  ; mem- 
brana villosa  extremis  vasorum  referta  intus 
obtegitur.  In  ejus  cervice  rugae  tum  obii- 

quae  tum  transversae  sunt,  inter  quas  folli- 
culi existunt,  qui  mucum  effundunt. 

£)uae  de  ligamentis  rotundis,  ovariis, 
et  tubis  Fallopianis  observari  debent  ? 

R.  Ligamentum  rotundum  ex  angulis  u- 
teri  prope  fundum  utrinque  oritur,  atque  ex 
fibris  musculosis,  vasis,  et  nervis,  membra- 
na cellulari  involutis  constat,  inde  oblique 
ad  annulum  abdominis  tendit,  egreditur,  at- 
que in  inguinibus  et  pube  evanescit. 

Ovarium  utroque  latere  uteri  a fundo  di- 
gitum transversum  abest,  sub  peritonaeo  in- 
sidet in  parte  posteriore  ligamenti  lati ; fi- 
gura ejus  oblonga  est,  et  plana,  atque  in 
magnitudine  varia  pro  foeminae  aetate,  par- 
tubusque.  Intus  componitur  ex  vasis,  ner- 
vis, et  vesiculis  sive  ovis  substantia  cellu- 
lari albida  circumdatis. 

Tubae  Fallopianae  duae  in  cavum  uteri 
utrinque  hiant  per  ora  perexigua  : inde  utra- 
que convoluta  versus  latera  pelvis  tendit, 
major  majorque  fit,  dum  prope  finem  ejus 
iterum  compressior  subito  est,  atque  in  fim- 
briis desinit,  quae  ovario  ejusdem  lateris  vi- 
cinae sunt. 

<|E  Quis  situs  atque  structura  vaginae 
sunt  ? 

R.  Vagina  a cervice  uteri  ad  partes  ex- 
ternas usque  extenta,  inter  vesicam  et  ure- 
thram ante,  atque  intestinum  rectum  pone 
sita  est,  cum  quibus  substantia  cellulari  con- 
nectitur.  Pars  ejus  superior  cervicem  uteri 
cingit,  eique  fortiter  adhaeret ; os  uteri  in 
vaginam  ibi  prominet. 

Structura  vaginae  est  musculosa,  et  mem- 
brana mucosa  intus  obtegitur,  sub  qua  folli- 
culi plurimi  siti  sunt,  mucumque  ad  cana- 
lem lubricandum  effundunt.  Ea  membra- 
na facilis  et  soluta  in  virginibus  rugas  innu- 
meras varie  dispositas  facit,  quae  tamen  post 
aliquot  partus  fere  evanescunt. 

Quibus  commodis  hae  partes  inser- 
viunt ? 

R.  Vagina  exitum  menstruis,  et  foetui  e- 
tiam  justo  tempore  dat,  penem  quoque  in 
coitu  admittit.  Uterus  semen  masculinum 
excipit,  vique  sui  propria  in  tubam  Fallo- 
pianam  impellit,  quae  hoc  tempore  fimbriis 
ovarium  ejusdem  lateris  prehendit,  quo  se- 
men in  contactum  ovi  fertur ; quodcunque 
ovum  semine  masculino  stimulatum,  paula- 

tim  tumet,  crescit,  paucosque  dies  perito- 
naeum perrumpit,  mox  tuba  Fallopiana  re- 
cipitur, atque  transmittitur  in  uterum,  ubi 
sensim  evolvitur,  vivescit,  et  menses  novem 
post  foetus  in  lucem  editur. 


DE  NERVIS  ABDOMINIS,  PELVIS,  ET  EX- 
TREMITATUM INFERIORUM. 

Qui  nervi  in  visceribus  abdominis  dis- 
perguntur ? 

R.  Par  vagum  in  abdomen  cum  oesopha- 
go descendit.  Par  sinistrum  super  cardi- 
am,  dextrum  infra  serpit ; illud  anteriori  si- 
ve superiori  lateri  ventriculi,  hoc  posteriori 
sive  inferiori,  per  surculos  innumeros  distri- 
buitur : utrumque  latere  suo  ventriculi  ad 
pylorum  usque  tendit,  atque  per  junctiones 
plurimas  plexum  coronarium  facit,  ex  quo 
rami  quidam  ad  ganglion  semilunare  mit- 
tuntur. 

Nervus  splanchnicus  uterque  in  ramulos 
numerosos  dividitur,  expanditur,  cumque 
suo  pare  lateris  alterius,  et  cum  surculis  e- 
tiam  paris  vagi  communicat ; quorum  sui- 

culi  varie  dispositi  ganglion  semilunare  con- 
stituunt, quod  apud  originem  arteriae  coelia- 
cae plexum  coeliacum  sive  solarem  format. 
Ex  quo  oriuntur  plexus  hepaticus,  qui  he- 
pati, vesiculae  fellis,  partibusque  vicinis  ra- 
mulos mittit ; plexus  splenicus,  qui  pancre- 
ati et  spleni  dispergitur  ; plexus  mesenteri- 
cus superior,  qui  glandulis  vasisque  mesente- 
ricis, intestinis  tenuibus,  coli  dextrae  parti,  et 
aortae  surculos  innumeros  distribuit,  deinde 
plexum  circa  aortam  demittit ; plexus  rena- 
lis, qui  renibus,  glandulis  supra-renalibus, 
et  ureteribus,  ramulos  dispergit.  Plexus  a- 
ortam  complectens  surculos  a sympatheticis 
excipit,  deinde  surculos  mittit  ad  nervos 
spermaticos  formandos  ; tum  plexum  me- 
sentericum inferiorem  demittit,  qui  coli  si- 
nitrae  parti  rectoque  ramulos  suppeditat. 
Hic  plexus  aortae,  multis  ramis  a sympa- 
thetico utriusque  lateris  additis,  plexum  hy- 
pogastricum constituit. 

Oui  nervi  per  viscera  pelvis  atque  per 
extremitates  inferiores  distribuuntur  ? 

R.  Plexus  hypogastricus  cum  sympathe- 
ticis et  sacralibus  nervis  conneclitur,  et  sur- 
culos multos  recto,  vesicae,  vesiqulis  seaai- 

nalibus,  et  glandulae  prostatae  in  masculis ; 
recto,  vesicae,  utero,  ovariis,  tubis  Fallopia- 
nis,  et  vaginae  in  foeminis,  distribuit.  Ex 
secundo  sacrali  ramulus  funiculo  spermati- 
co, vel  in  foeminis  ligamento  rotundo  et  u- 
tero,  emittitur.  Pudici  e sacralibus  et  duo- 
bus ultimis  lumbaribus  oriuntur,  et  ano,  pe- 
rinaeo, genitalibus,  surculos  emittunt. 

Nervi  lumbares  utrinque  inter  vertebras 
exeunt  inter  sese  et  etiam  cum  sympatheti- 
co communicant,  musculisque  ramulos  dis- 
tribuunt. Ex  secundo  ramuli  funiculo  sper- 
matico in  viris,  labiis  pudendi,  ligamento 
rotundo,  et  utero  in  foeminis,  emittuntur. 
Ex  Secundo,  tertio,  et  quarto  lumbari,  ner- 
vus obturatorius  utrinque  oritur,  et  per  mus- 
culos femoris  distribuitur.  Major  pars  pri- 
mi, secundi,  tertii,  et  quarti  lumbarium,  ner- 
vum cruralem  anticum  constituunt,  qui  e pel- 
ve cum  arteria  femorali  exit,  musculis  femo- 
ris potissimum  dispergitur,  et  denique  in  cru- 
re evanescit. 

Nervi  sacrales  posteriores  musculis  dorsi 
dantur,  anteriores  cum  sympatheticis  com- 
municant ; quorum  primi,  secundi,  atque 
tertii,  cum  quartis,  et  quintis  lumbaribus 

conjuncti,  plexuin  formant,  ex  quo  nervus 
sciaticus,  et  glutaeus  oriuntur.  Glutaeus  per 
musculos  ejusdem  nominis  distribuitur. 

Nervus  sciaticus  sive  ischiaticus  uter- 
que e pelve  et  sub  musculo  glutaeo  maximo 
cursum  habet,  in  parte  posteriore  femoris 
ramulos  musculis  vicinis  emittit,  atque  in 
poplitem  descendit,  ubi  nervus  popli  taeus 
nominatur.  Ibi  in  fibularem  sive  peronae- 
um,  et  tibialem  diducitur  : ille  musculis  fi- 
bulae vicinis  et  integumentis  surculos  mit- 
tit, atque  in  pede  terminatui  ; hic  musculis 
tibiae  vicinis  et  integumentis,  simul  cum  ar- 
teria tibiali  in  plantam  descendit,  ibique  in 
plantarem  internum  et  externum  dividitur, 
qui  per  pedem  distribuuntur. 

